
PREDGOVOR 



Najljepša zahvala pripada Allahu, Gospodaru 
svjetova. Neka je blagoslov i spas na najčasni- 
jeg Poslanika, našega miljenika Muhammeda, 
s.a.v.s., na njegovu časnu porodicu i ashabe, kao 
i na svakoga ko slijedi njegov sunnet i povodi se 
za njegovom Uputom do Sudnjega dana. 

Allahov Poslanik, s.a.v.s., je postupcima i 
govorom upućivao na svako dobro, odvraćao 
od svakoga zla i pozivao ka Allahu. Allah, dž.š., 
kaže: Došao vam je Poslanik, jedan od vas, teško 
mu je što ćete na muke udariti, jedva čeka da Pra- 
vim putem pođete, a prema vjernicima je blag i 
milostiv. (Et-Tevbe, 128.) I kaže: a tebe smo samo 
kao milost svjetovima poslali. (El-Enbija, 107.) 

Jedna od najhitnijih odlika poziva Allahovoga 
Poslanika, s.a.v.s., jeste to što on istinski posve- 
ćuje pažnju ženi, daje joj počast, osigurava sta- 
tus, definira vrijednosti, pojašnjava joj prava 
kako niko ne bi mogao činiti nasilje nad njom, a 
definira i njene obaveze kako ne bi došla u situ- 
aciju da prema nekome bude nepravedna. 

Islam ženu smatra ravnopravnom muškarcu. 
Allah, dž.š., kaže: Onome ko čini dobro, bio 

H alid Hadim es-Surudži 

muškarac ili žena, a vjernik je, Mi ćemo dati da 
proživi lijep život i doista ćemo ih nagraditi boljom 
nagradom nego što su zaslužili. (En-Nahl, 97.) 

Žena je muškarcu sestra: "Žene su muškar- 
cima sestre." 1 Prema tome, žene nisu oponenti 
ljudima, i ne postoji nikakav sukob između muš- 
karaca i žena, kao što to neki danas vole pred- 
staviti. Žena je muškarcu ili majka ili supruga 
ili sestra ili kćerka. Ona mu je stvarni i suštinski 
pomagač u ostvarenju humanističke misije na 
planeti Zemlji. Isto tako, ona je kao i muškarac, 
počašćena i odlikovana od strane Allaha, dž.š., 
što nam govori kur'anski ajet u kojem Allah, 
dž.š., veli: Mi smo sinove Ademove, doista, odli- 
kovali. (El-lsra, 70.) 

Ona je, kao i muškarac, obradovana ula- 
skom u Džennet, ukoliko bude vjerovala i činila 
dobra djela. Allah, dž.š., kaže: a ko učini dobro 
- bio muškarac ili žena, a vjernik je -, u Džennet 
će; u njemu će imati u obilju svega, bez računa. 
(El-Mu'min (Gafir), 40.) 

Čovjek i žena su, dakle, dva lica iste meda- 
lje, i ona pripada njemu i on njoj. Allah, dž.š., 
kaže: O ljudi, bojte se Gospodara svoga, Koji vas 
od jednog čovjeka stvara, a od njega je i drugu 
njegovu stvorio, i od njih dvoje mnoge muškarce i 
ženerasijao. (En-Nisa, 1.) 

1 Predan je bilježi Ebu Davud, hadis je hasen. 

Priče iz živo ta sahabijki / O p oruke Allahov o g Poslanika 

Islam je ženi zagarantirao pravo na život: / 
kada živa sahranjena djevojčica bude upitana 
zbog kakve krivice je umorena? (Et-Tekvir, 8-9.) 

Islam joj je, isto tako, zagarantirao i pravo na 
ibadet. Nije dozvoljeno sprječavati je od odla- 
ska u džamiju, ukoliko ne postoji mogućnost da 
sedesi bilo kakva smutnja, jer Allahov Poslanik, 
s.a.v.s., kaže: "Nemojte Allahovim robinjama 
zabranjivati odlaske u Allahove džamije." 2 ; iako 
je za ženu najbolji namaz u njenoj kući. 

Islam je ženi zagarantirao pravo i na obrazo- 
vanje i prosvjećivanje. Allahov Poslanik, s.a.v.s., 
je odredio poseban dan u sedmici u kojem je 
ženama držao predavanja, učio ih i savjetovao. 
U dvjema najvjerodostojnijim zbirkama hadisa, 
Buharijevoj i Muslimovoj, stoji: "Allahov Posla- 
nik, s.a.v.s., je od žena tražio da iziđu klanjati 
bajram-namaz (na musali), i nijednu od njih 
nije izuzeo. Kada bi završio hutbu, prilazio bi 
njihovim safovima i savjetovao ih, tražio bi da 
udjeljuju sadaku.". 

Posljednje riječi Allahova Poslanika, s.a.v.s., 
bile su oporuka da se prema ženama lijepo 
ophodi. Rekao je: "Namaz i one koje su u vašem 
vlasništvu!" 3 

2 Muslim, Sahihu Muslim. 

3 Predanje bilježi Ahmed, Musnedu Ahmed, a hadis je 
vjerodostojan. 

Halid Ha di m es-Sur u dži 

Allahov Poslanik, s.a.v.s., je i na Oprosnom 
hadždžu oporučio lijep i primjeren odnos 
prema ženama, pa je rekao: "Lijepo se prema 
ženama ophodite!'" 

Poslanik, s.a.v.s., je uporedio žene sa stakle- 
nim bocama (čašama) i naredio da se prema 
njima blago i pažljivo ophodi. Rekao je: „O 
hajkači (goniči), malo pažljivije sa staklenim 
bocama (čašama)." 5 

S druge strane, Allahov Poslanik, s.a.v.s., se 
savjetovao sa svojim ženama, kao što nam to 
prenosi majka pravovjernih Ummu Selema, 
kada mu je preporučila da obrije glavu na 
Hudejbiji i da se oslobodi ihrama kada su pošli 
na umru. Tada su ljudi oklijevali da se oslobode 
ihrama kada je sklopljeno primirje na Hudejbiji. 
Kada je Allahov Poslanik, s.a.v.s., učinio kako 
mu je preporučila majka pravovjernih Ummu 
Selema, r.a., svi ljudi su ga u tome slijedili i uči- 
nili isto. 

Allahov Poslanik, s.a.v.s., je ženama dozvolio 
i učešče u ratovima. On je, kada je trebalo iči na 
pohod, izvlačio listiće i sa sobom vodio ženu 
čije se ime našlo na listiću. 

4 Et-Tirmizi, , a hadis je hasen. 
,J Sahihul-Buhari i Sahihu Muslim. 

Priče iz života sa habijki / Oporuke Allahovo g Posla nika 

2ena je omiljena Allahovom Poslaniku, 
s.a.v.s: „Omiljene su mi žene i lijepi mirisi." 6 

Islam, u nekim situacijama, ženu stavlja ispred 
muškarca. Majka je preča od oca po pitanjima 
dobročinstva, pažnje, lijepog ophođenja i brige 
od strane njihove djece. Majka je preča od oca 
da se brine o djeci. Kćerka je preča od sina da 
se o njoj roditelji brinu i paze je. Allahov Posla- 
nik, s.a.v.s., kaže: „Kome bude data jedna ili više 
kćeri, pa se prema njima adekvatno i primjereno 
bude odnosio, one će mu biti zaštita od Vatre." 7 

Objava je došla u vrijeme kada je među Ara- 
pima bio raširen običaj da zakopavaju živu žen- 
sku djecu. Onome kome bi došla vijest da mu 
se rodila kćerka lice bi se smračilo, tijelo svehlo 
i sav bi izgledao potišten. Poslanik, s.a.v.s., je u 
naručju držao Umamu, Zejnebinu, r.a., kćerku, 
dok je imamio u džamiji. Kad je činio ruku i 
sedždu, spuštao je, a kada se ponovo vraćao 
na kijam, uzimao je u naručje. 

Poslanik, s.a.v.s., je, kada bi mu god došla 
Fatima, r.a., ustajao i poljubio je u glavu, a zatim 
joj pravio mjesto pored sebe. On je s Aišom, r.a., 
majkom pravovjernih, zajedno trčao. Dozvolja- 
vao joj je da mu se osloni na leđa dok gleda 
kako se habešije igraju s kopljima u džamiji. 

6 En-Nesai, Sunenun-Nesai, a hadis je vjerodostojan. 

7 Bilježe ga Bunari i Muslim u svojim zbirkama. 

HgljdHadim es-Su rudži 

Poslanik, s.a.v.s., se sa Aišom, r.a., kupao iz iste 
posude. Stavljao je glavu u njeno krilo, iako je 
imala mjesečni ciklus (hajz). 

Pa, koji to svjetski zakon na ženu gleda ovako 
dostojanstvenim pogledom punim počasti i 
pažnje kao što na nju gleda šerijat?! Koji zakon 
joj poklanja toliko pažnje i brige, i tako detaljno 
ukazuje na šta sve ima pravo i šta je sve dužna?! 
Ko je uradio kao što je radio Allahov Poslanik, 
s.a.v.s., nosilac posljednje i časne Objave?! 

U dijelu koji nam predstoji, slijede veličan- 
stvene oporuke ženi koje sam izabrao iz riznice 
vjerodostojnih hadisa Allahovoga Poslanika, 
s.a.v.s., kako bi joj bile podsjetnik i kako bi lakše 
i sigurnije slijedila njegov sunnet i praksu, i time 
bila među onima koji će na Sudnjem danu biti 
spašeni i sigurni. 

Molim Allaha, dž.š., da mi trud učini iskrenim u 
Njegovo ime, a da sve ovo što dolazi u ovim opo- 
rukama učini korisnim i da nas opskrbi prakticira- 
njem istog. Allah, dž.š., upučuje na Pravi put. 

Neka je spas, mir i blagoslov na našega milje- 
nika Muhammeda, s.a.v.s., na njegovu časnu 
porodicu i čestite ashabe. 

Naša posljednja dova je: Hvala Allahu, Gos- 
podaru svjetova. Halid Hadim es-Surudži 

19. ša'ban1424. H. 

Priče izživota sahabijki / Op oruke Allahovog Poslanik a 



UĐI U DŽENNET NA KOJA 
GOD HOĆEŠ VRATA 

Prenosi se da je od Ebu Hurejre, r.a., rekao: 
"Allahov Poslanik, s.a.v.s., kaže: 'Ako žena 
obavlja pet dnevnih namaza, posti mjesec 
(ramazan), očuva čast i bude pokorna mužu, 
bit će joj rečeno: 'Uđu u Džennet na koja god 
hoćeš vrata'". 8 

Predanje usmjerava ženu u čemu sve mora 
biti pokorna da bi stigla do Dženneta, prva 
među tim stvarima je namaz. Namaz je prva i 
najveća pokornost, jer ga je Allah, dž.š., posebno 
rangirao i pridao mu veliku važnost, pa je rekao: 
a naređeno im je da se samo Allahu klanjaju, da 
Mu iskreno, kao pravovjerni, vjeru ispovijedaju, i 
da molitvu obavljaju, i da milostinju udjeljuju; a to 
je - ispravna Vjera. (El-Bejjina, 5.) 

Allahov Poslanik, s.a.v.s., je u poznatom 
hadisu, koji je definirao namaz kao jedan od 
temeljnih načela vjere, rekao: "Islam se temelji 
na pet stvari: svjedočenju da nema Boga osim 
Allaha i daje Muhammed Allahov rob i Poslanik, 

8 Bilježe imam Ahmed u Musnedu i Ibni Hibban, hadis 
je vjerodostojan. Pogledati: Sahihul-Džami, 661. 

obavljanju namaza, udjeljivanju zekata, obav- 
ljanju hadždža i postu mjeseca ramazana." 9 

Prva stvar za koju će čovjek biti pitan na 
Sudnjem danu je namaz. To nam kazuje hadis 
kojega prenosi Ebu Hurejre, r.a: "Zaista je 
namaz prva stvar za koju će ljudi biti pitani na 
Sudnjem danu..." 10 

Namaz, također, potire grijehe i loša djela, 
jer Allahov Poslanik, s.a.v.s., kaže: "Pet dnevnih 
namaza i džuma do džume brišu loša djela koja 
se u tom periodu učine, ukoliko se ne počine 
neki veliki grijesi."" 

Allah, dž.š., je zaprijetio onima koji ne budu 
obavljali namaz: A njih smjeniše zli potomci, 
koji namaz napustiše i za požudama i strastima 
pođoše; njih sigurno čeka Gajj. (Merjem, 59.) 
Riječ Gajj je naziv za duboku džehennemsku 
rijeku jako odvratnoga ukusa. 

Allah, dž.š., je naredio Svojim robovima 
da traže pomoć u strpljivosti i obavljanju 
namaza: Pomozite sebi strpljenjem i molitvom. 
(El-Bekara,45.) 

9 Bilježe ga Buhari i Muslim u svojim zbirkama. 

Bilježe ga Ebu Davud i Nesai, i hadis je 
vjerodostojan. 
" Bilježi ga Muslim. 

Prič e iz ži vota sahabijki / Oporuke Allahovog Poslanika 

Allahov Poslanik, s.a.v.s., je, u nedaćama i 
iskušenjima, nalazio utjehu upravo u namazu. 
Namazu je pribjegao u noći uoči Bitke na Hen- 
deku, kao i uoči Bitke na Bedru. 

Podsticanje na namaz i prijetnje 
za njegovo ostavljanje 

Ovo su samo neki plemeniti ajeti iz Časnoga 
Kur'ana i vjerodostojni hadisi koji muslimanku 
podstiču na obavljanje namaza i odvraćanju 
od njegova napuštanja i ostavljanja. 

Allah, dž.š., kaže: Redovno namaz obavljajte, 
naročito onaj srednji, i pred Allahom ponizno 
stojte. (El-Bekara, 238.) 

O vjernici obavljajte ruku i sedždu i Gospo- 
dara svoga obožavajte i dobra djela činite. 
(El-Hadždž, 77.) 

Zato, namaz obavljajte i zekat dajte i u 
Allaha se pouzdajte; On je Gospodar vaš. 
(El-Hadždž, 78.) 

Abdullah ibni Mes'ud, r.a., je upitao Allaho- 
voga Poslanika, s.a.v.s: 

- Koje djelo je najvrjednije? 

- Namaz u njegovo vrijeme. 

- A potom koje? 

- Dobročinstvo prema svojim roditeljima. 

- A potom? 

- Džihad na Allahovom putu. 12 

Allahov Poslanik, s.a.v.s., je namaz u njegovo 
vrijeme stavio ispred dobročinstva prema rodi- 
teljima i džihada na Allahovom putu. 

Od Ebu Hurejre, r.a., se prenosi da je rekao: 
"Čuo sam Allahovoga Poslanika, s.a.v.s., kako 
govori: 

- Šta mislite, kada bi rijeka tekla pored vrata 
nekoga od vas i on se u njoj kupao pet puta 
dnevno, da li bi na njegovom tijelu bilo ika- 
kvoga traga prljavštine? 

- Ne bi nikakve prljavštine moglo biti na nje- 
govom tijelu. 

- Tako je i sa pet dnevnih namaza. Allah, dž.š., 
njima potire grijehe. 13 

Od Abdullaha ibni Omera, r.a., se prenosi da 
je rekao: "Allahov Poslanik, s.a.v.s., kaže: 'Kada 
Allahov rob ustane obaviti namaz, donesu mu 
sesvi grijesi i postave na glavu i ramena, pa kada 
god učini ruku ili sedždu, oni popadaju.'" 14 

Od Ebu Umame, r.a., se prenosi da je Allahov 
Poslanik, s.a.v.s., rekao: "Čovjeku koji se počne 
abdestiti sa željom da obavi namaz i pri tome 

u Bilježe ga Buhari i Muslim. 
11 Bilježe ga Muhari i Muslim. 

14 Ebu Davud, Sunenu Ebi Davud, i hadis je hasen. 
Pogledati: Sahihul-Džami, hadis broj 3837. 

Priče iz života sahabijki / Oporuke Allahovog Poslanika 

opere šake spadnu grijesi sa šaka s prvom 
kapljom vode koja dotakne zemlju; kada opere 
lice, s prvom kapljom mu spadnu grijesi koje 
je počinio sluhom i vidom; a kada opere ruke 
do laktova i noge do članaka, bude sačuvan 
od grijeha koji su mu bili određeni, i od svake 
greške kao na dan kada ga je majka rodila. Pa, 
kada ustane obaviti namaz, Allah, dž.š., ga, tim 
namazom, uzvisi za jedan stepen, a ako sjedne, 
sjedne zdrav." 15 

Kao prijetnja za ostavljanje namaza postoji 
hadis kojega prenosi Džabir ibn Abdullah, r.a., 
u kojem Allahov Poslanik, s.a.v.s., kaže: "Granica 
koja čovjeka dijeli od nevjerstva je namaz." 16 
Nevjerstvo spomenuto u ovom hadisu uče- 
njaci tumače kao praktičko nevjerstvo, uko- 
liko čovjek ostavlja namaz isključivo iz lijeno- 
sti. Međutim, ukoliko bi neko napustio namaz 
negirajući njegovu obaveznost, u tom slučaju 
bi to bilo i istinsko nevjerstvo, i čovjek bi takvim 
vjerovanjem potpuno prestao biti musliman. 

Od Abdullaha ibni Šekika el-Ukajlija, r.a., se 
prenosi daje rekao: "Ashabi Allahova Poslanika, 
s.a.v.s., nisu smatrali nevjerstvom ostavljanje 
bilo kakvog djela osim namaza." 

15 Bilježi ga Ahmed, a hadis je vjerodostojan. Pogledati: 
Sahihut-Tergib, 1/81. 

16 Bilježe ga Bunari i Muslim. 

Druga pokornost na koju je Allahov Poslanik, 
s.a.v.s., uputio žene k putu do Dženneta je post. 

Post općenito, a post mjeseca ramazana 
posebno, predstavlja jedan od najuzvišenijih 
ibadeta za koje je Allah, dž.š., odredio posebno 
veliku nagradu i veliki sevab. Poslanik, s.a.v.s., 
u hadisi-kudsiju, kojega prenosi od svoga Gos- 
podara, kaže: "Svemogući Allah, kaže: 'Sve što 
čovjek uradi pripada njemu, osim posta, jer 
on je Moj i Ja za njega nagrađujem. Post je 
zaštita, pa kada neko od vas bude postio, neka 
se kloni grijeha i neka ne galami (ne viče), neka 
ne postupa kao neznalica. Ako ga neko bude 
vrijeđao ili fizički napao, neka kaže: 'Ja postim'. 
Tako mi Onoga u Čijoj je ruci Muhammedova 
duša, zaista je miris iz usta postača ljepši kod 
Allaha nego miris miška. Postač ostavlja hranu, 
piće i prohtjeve zbog Mene. Zaista je post Moj 
i Ja za njega nagrađujem. A svako dobro se 
nagrađuje deseterostruko više.'" 

Od Sehla, r.a., se prenosi da je Allahov Posla- 
nik, s.a.v.s., rekao: "U Džennetu postoje vrata 
koja se zovu Rejjan. Na njih će ulaziti postači na 
Sudnjem danu, niko osim njih na ta vrata neće 
ući. Bit će rečeno: 'Gdje su postači?', pa će oni 
ustati i na ta vrata niko osim njih neće ući. Kad 
18 



Priče iz živo ta s ahabijki / Oporu k e Allahovog Pos lanika 

oni uđu, vrata će se zatvoriti, na njih više niko 
neće ući.'" 7 

Od Abdullaha ibni Omera, r.a., se prenosi da 
je Allahov Poslanik, s.a.v.s., rekao: "Post i Kur'an 
će se zauzimati za čovjeka na Sudnjem danu. 
Post će reći: 'Gospodaru, uskratio sam mu 
hranu i prohtjeve tokom dana, dozvoli mi da se 
zauzimam za njega.' Kur'an će reći: 'Ja sam mu 
uskratio spavanje noću, dozvoli mi da se zauzi- 
mam za njega.' - pa će im biti dozvoljeno da se 
za njega zauzimaju." 18 

Od Ebu Hurejre, r.a., se prenosi da je rekao: 
"Allahov Poslanik, s.a.v.s., kaže: 'Post nije samo 
ustezanje od jela i pića, post je ustezanje od 
bespotrebnoga i bestidnoga govora. Ako te 
neko počne vrijeđati ili galamiti, reci mu: 'Ja 
postim, ja postim'".' 9 

Džabir, r.a., kaže: "Kada tizapostiš, neka za po- 
sti i tvoj sluh, i tvoj vid, i tvoj jezik od laži i svega 
što je zabranjeno. Nemoj komšiji nikakvo zlo 
činiti. Budi smiren i spokojan dok postiš. Nemoj 
da ti dan u kojem postiš bude isto kao dan u 
kojem ne postiš. Selefije su prakticirali da kada 



17 Bilježi ga Buhari. 

18 Ibn Hanbel, Ahmed ibn Hanbel, Musned. Hadis je 
vjerodostojan. Pogledati: Sahihul-Džami, 3882. 

19 Bilježi ga Ibni Hibban, i hadis je vjerodostojan. Pogle- 
dati: Sahihul-Džami, 5252. 

zaposte, sjediti u džamijama. Govorili su: Tako 
čuvamo svoj post i nikoga ne ogovorimo.'" 

Imam El-Makdisi, govoreći o tajnama posta 
i pravilima i propisima koji za njega važe, kaže: 
"Post ima tri klase: opći post, posebni i speci- 
jalno posebni post. 

Prva klasa: Opći post je ustezanje od hrane, 
pića i ispoljavanja strasti. 

Druga klasa: Posebni post je ustezanje 
pogleda, jezika, ruku, nogu, sluha, vida i cje- 
lokupnoga organizma od svega što je grijeh i 
zabranjeno. 

Treća klasa: Specijalni posebni post je uste- 
zanje srca od svih niskih težnji, ambicija i nedo- 
ličnih misli koje ga udaljavaju od Allaha, dž.š., 
te potpuno usmjeravanje srca jedino prema 
Allahu, dž.š." 

Najvrjedniji dobrovoljni post je post pone- 
djeljkom i četvrtkom, bijelim danima - trinae- 
sti, četrnaesti i petnaesti dan svakoga mjeseče- 
vog mjeseca - uzastopnih ili razdvojenih šest 
dana mjeseca ševvala, post na dan Arefata, a 
to je deveti dan mjeseca zul-hidždžeta, post na 
dan Ašure (deseti dan muharema, dan prije ili 
poslije njega), prvih devet dana zul-hidždžeta 
i mjesec muharrem. Od svih dobrovoljnih 
postova najbolji je Davudov, a.s., post. On je 
postio svaki drugi dan. 

Treća pokornost koju je Allahov Poslanik, 
s.a.v.s., stavio u obavezu ženi je čuvanje časti. 
Allah, dž.š., je dozvolio ženidbu i udaju, a zabra- 
nio prostituciju i nelegalan spolni odnos, kao i 
sve ono što njemu vodi. Prostitucija je zabra- 
njena jer se negativne posljednice prostitucije 
pogubno odražavaju na cijelu ljudsku zajed- 
nicu. Prostitucija prouzrocira mržnju i netrpelji- 
vost među ljudima, a nerijetko vodi krvoproliću 
i ubistvima. Te stravične posljedice se najviše 
odražavaju na staratelja žene - bez obzira radi 
li se o ocu, mužu ili bratu. Njima to najčešće 
donesi psihičke i društvene probleme kakve 
je vrlo teško prebroditi i prevazići. Prostitucija 
je, također, uzrok gubljenja loze i porijekla, jer 
vanbračno dijete nema zakonitoga oca, brata, 
sestre, amidže, amidžića. 

Ibn Kajjim, r.a., u knjizi Revdatul-muhibbin, 
kaže: "Negativne i štetne posljedice prostitu- 
cije su protivne svjetskoj dobrobiti. Kada žena 
počini prostituciju, navuče sramotu na cijelu 
porodicu, muža i svu rodbinu. Ona im time 
uništi čast i ponos i učini da među ljudima idu 
samo oborene glave. Ukoliko u vanbračnom 
snošaju zanese i ubije dijete, time sastavlja dva 
velika grijeha - prostituciju i ubistvo, a ako ga 
ostavi, rodit će ga svome mužu i time im u kuću 
unijeti stranca, pa će učestvovati u nasljedstvu, 
iako mu ne pripada, i pripisivat će se njima, 

iako nije od njih." Prostitucija muškarca, tako- 
đer, prouzrocira miješanje porijekla i nanosi 
štetu čestitoj ženi koja je brakom zaštićena, te 
je izlaže propasti i kvarenju. Zaista ovaj teški 
grijeh upropašćava i ovaj i Onaj svijet. 

Zbog toga što su posljedice prostitucije stra- 
vične, Allah, dž.š., je naredio ženi da pokriva tijelo 
i učinio njen boravak u kući i posvećivanje mužu 
i djeci osnovom i temeljem njenoga života. S 
druge strane, nije je obavezao da se sama mora 
snalaziti za opskrbu, time je zadužio njenoga 
staratelja, čak i ako je ona bogata i imućna. 
Allah, dž.š., je ženi zabranio izlaziti van otkrivena 
pokazujući bilo šta od prirodnih tjelesnih ukrasa 
i sređivati se i uljepšavati da ne bi ljude navodila 
na grijeh svojom pojavom i izgledom. 

Allah, dž.š., kaže: U kućama svojim boravite 
i ljepotu svoju, kao u davno pagansko doba, ne 
pokazujte. (El-Ahzab, 33.) 

Allah, dž.š., je jednako naredio obaranje 
pogleda i vjernicima i vjernicama, s ciljem 
zatvaranja svih puteva koji vode prostituciji: 
Reci vjernicima neka obore poglede svoje i neka 
vode brigu o stidnim mjestima svojim; to im je 
bolje, jer Allah, uisitinu, zna ono što oni rade. I reci 
vjernicama neka obore poglede svoje i neka vode 
brigu o stidnim mjestima svojim. (En-Nur, 30-31.) 

Allah, dž.š., je, također, zabranio ulazak u 
kuće prije nego se zatraži dozvola od domaćina. 
Zabranio je rukovanje muškarca sa ženom sa 
kojom mu je dozvoljeno stupiti u brak, osamlji- 
vanje sa njom, i uopće ženin izlazak van kuće 
ukoliko je namirisana. Allah, dž.š., je zabranio i 
bilo kakav usiljen govor koji pospješuje i potiče 
strast. Sve je to zabranjeno s ciljem sprječa- 
vanja povoda i uzroka koji vode prostituciji i 
nemoralu. 

S druge strane, Allah, dž.š., je dozvolio skla- 
panje braka, jer je to jedini zakoniti način spa- 
janja i susreta čovjeka i žene. Brak je garant 
reprodukcije roda i povećanja broja potomaka, 
smiraja i spokoja duše, blaženstva srca i tjele- 
snoga očuvanja kako čovjeka tako i žene. On je 
pokriće i zaštita. Njime se stiče dobro potom- 
stvo od kojega čovjek ima koristi i na dunjaluku 
i na Ahiretu. Sklapanje brakova je garant zdrav- 
lja pojedinca i cijeloga društva, oni štite ljude 
od moralnih devijacija koje su uzrok pojave tje- 
lesnih i duševnih bolesti. 

Četvrta pokornost na koju je Allahov Posla- 
nik, s.a.v.s., podsticao ženu jeste pokornost 
mužu. Žena se, pokoravajući se mužu, poko- 
rava Allahu, dž.š. Allah, dž.š., kaže: O vjernici, 
pokoravajte se Allahu i pokoravajte se Poslaniku 
i predstavnicima vašim. (En-Nisa, 59.) 

Poslanik, s.a.v.s., je rekao: "Da sam ikome 
naredio da učini sedždu bilo kome mimo 
Allaha, dž.š., naredio bih ženi da učini sedždu 
mužu. Tako mi Onoga u Čijoj je ruci Muham- 
medova duša, žena neče moći svome Gospo- 
daru dati Njegovo pravo sve dok u potpunosti 
svome mužu ne da njegovo pravo, pa ako on 
bude imao potrebe za njom, makar ona bila i na 
jahalici (na grbi jahalice), ne smije ga odbiti." 20 

U ovome se podrazumijeva da je ta pokor- 
nost obavezna samo u dozvoljenim stvarima. 
Nije dozvoljeno pokoravati se nijednom stvo- 
renju u nepokornosti Gospodaru. Time postaje 
jasno da je pkornost žene mužu zapravo pokor- 
nost i Gospodaru, Allahu, dž.š., jer su se čovjek 
i žena spojili zakonitim brakom, koji je sveti 
čin, da bi jedno drugo sačuvali i Allahu, dž.š., 
bili pokorni. Pokornost Allahu, dž.š., je suština 
vjerovanja. 

U tom slučaju, sva džennetska vrata će biti otvo- 
rena pred tako dobrom suprugom da, s dozvolom 
svoga Gospodara, uđe na koja god hoće. 

* * * 



20 Bilježi ga Ahmed, a hadis je hasen. 

OBAVEZUJEM VAS DA MNOGO 
ČINITE TESBIH, TEHLIL I TAKDIS 

Od Jesire, r.a. - a ona je muhadžirka - se pre- 
nosi daje rekla: "Allahov Poslanik, s.a.v.s., nam je 
rekao: 'Mnogo izgovarajte tesbih (subhanellah), 
tehlil (la ilahe illallah) i takdis (subhanel-Melikil- 
Kuddus). Brojte zikr na prstima, jer će oni biti 
pitani i Allah će dati pa će govoriti. I ne budite 
nemarne pa da zaboravite na milosrđe". 21 

Ovo je jako važna oporuka Allahovog Posla- 
nika, s.a.v.s., muslimankama. Ona je specijalno 
upućena ženama jer one, počesto, pričaju i 
korisne i nekorisne stvari. Poslanik, s.a.v.s., je 
uputio žene na konstantan zikr, taj ibadet im je 
najbolja zamjena za beskorisne priče, tračeve, 
ogovaranja i svaki beskoristan govor kojem je, 
zbog svoje prirode, podložna većina žena. 

Ovaj hadis je preporuka ženama kako da 
očuvaju jezike od bilo kakvog govora, osim 
onoga za kojim se objektivno ukaže potreba. 
Jezik počesto može biti uzrok zla stravičnih 
posljedica, ukoliko ga žena na vrijeme ne sputa 
i ne sačuva. 

21 Bilježe ga Ebu Davud i Tirmizi, a hadis je hasen. 

25 



HalidH a dim es-Su r udži 

Allahov Poslanik, s.a.v.s., je rekao: "Ko vjeruje 
u Allaha i Sudnji dan neka govori ono što je 
dobro ili neka šuti". 22 

I rekao je: "Kada čovjek osvane, svi njegovi 
organi se obraćaju jeziku i govore: 'Boj se Allaha 
po pitanju nas. Mi ćemo biti onakvi kakav ti 
budeš. Ako ti budeš ispravan i mi ćemo biti 
ispravni, a ako ti skreneš i mi ćemo skrenuti.'" 23 

Poslanik, s.a.v.s., je rekao: "Zaista čovjek 
nekada izgovori riječ koju ne smatra nimalo 
važnom, a koja ga strmoglavi sedamdeset 
godina u Džehennem. Isto tako, izgovori riječ 
kojoj ne pridaje pažnju, a ona ga može uvesti 
u Džennet." 24 

Poslanik, s.a.v.s., je rekao: "Musliman je 
onaj od čijeg jezika i ruku su mirni ostali 
muslimani..." 25 

Prema tome, ako je raskalašenost jezika opa- 
snost koja čovjeka može baciti u Džehennem, 
onda je njegovo usmjeravanje ka spominjanju 
Allaha, dž.š., Njegovom slavljenju i hvaljenju, 
je Jan od najvrjednijih i najboljih ibadeta. Allah, 
dž.š., je, zapovijedajući Svojim robovima da Ga 
konstantno spominju u svim prilikama, rekao: 

12 Bilježi ga Buhari. 

23 Bilježi ga Tirmizi. 

J4 Bilježi ga Tirmizi, a hadisje sahih. 

" Bilježi ga Buhari. 

I spominji Gospodara svoga ujutro i naveče 
u sebi, ponizno i sa strahopoštovanjem i 
ne podižući jako glas, i ne budi nemaran. 
(El-E'raf, 205.) 

I Allaha mnogo spominjite, da biste posti- 
gli što želite. (El-Džumuah, 10.) 

Allahov Poslanik, s.a.v.s., je rekao: "Primjer 
onoga koji spominje Allaha i onoga koji Ga ne 
spominje je kao primjer živoga i mrtvoga." 2 * 1 

I rekao je: "Muferridi su pretekli sve ostale." 
Ashabi upitaše: 

- Ko su muferridi, Allahov Poslanice? 

- To su oni ljudi i žene koji mnogo Allaha 
spominju." 27 

Znači, oni koji mnogo spominju Allaha prvi 
stječu Allahovo zadovoljstvo i dostižu najviše 
stepene kod Njega. 

Od Abdullaha ibni Busra, r.a., se prenosi da 
je neki čovjek rekao: "Allahov Poslaniče, mnogo 
jeza mene islamskih propisa, reci mi nešto što 
ću stalno prakticirati". „Neka ti jezik uvijek bude 
vlažan od spominjanja Allaha, dž.š.," - odgovori 
Poslanik, s.a.v.s. 28 

26 Bilježi ga Buhari. 

2 ' Bilježi ga Muslim. 

28 Bilježi ga Tirmizi, a hadis je sahih. 

Poslanik, s.a.v.s., je rekao: '"Hoćete li da vam 
kažem šta vam je najbolje i najčistije djelo kod 
vašega Gospodara, najteže na mizanu vaših 
djela - bolje nego da udjeljujete i zlato i srebro, i 
bolje nego da se sretnete s neprijateljem, pa da 
im siječete vratove?" „Hoćemo" - odgovoriše. 
„Mnogo spominjite Allaha" - reče im Poslanik. 29 

Zikr je jedno od najvrjednijih djela koja 
čovjeka približavaju Allahu, dž.š., i jedno je od 
najveličanstvenijih djela koja vode Njegovom 
zadovoljstvu. 

Riječi Allahovog Poslanika, s.a.v.s. "Mnogo 
izgovarajte tesbih, tehlil i takdis..." imaju slje- 
deće značenje: 

Tesbih je izgovaranje riječi SUBHANELLAH. 

Tehlil je izgovaranje riječi LA ILAHE 
ILLALLAH. 

Takdis je izgovaranje riječi SUBHANEL- 
MELIKIL-KUDDUS. 

Riječi: fe innehunne mes'ulatun ve musten- 
tikat (oni će sigurno biti pitani i govorit će), 
odnose se na prste, kao što će govoriti i svi dije- 
lovi ljudskoga tijela i biti pitani o onome što su 
činili i kako su korišteni. Oni će svjedočiti protiv 
čovjeka, ako je činio zlo. Svjedočit će u korist 
vjernika koji je bio pokoran Allahu i govoriti o 

lr> Bilježi ga Hakim, a hadis je sahih. 

28 



Priče iz ži vota s ahabijki / Oporuke All ahovog Poslanika 

njegovoj pokornosti, a kazivat će protiv nevjer- 
nika i nepokornika o njegovom nevjerstvu i 
nepokoronosti. 

Mnogo je koristi spominjanja Allaha, dž.š. 
Ono tjera šejtana i odgoni njegova došapta- 
vanja i nedoumice, njime se stječe Allahovo 
zadovoljstvo, odgone brige, tuge i potišteno- 
sti, donosi radost i sreću; rasprostire i omek- 
šava srca i otklanja njegovu grubost, umanjuje 
grijehe, otklanja svirepost, štiti od Allahove 
kazne; zaštita je od licemjerstva i od kajanja na 
Sudnjem danu, uzrok je spokoja i smirenosti; 
ono je svjetlo na ovome svijetu u kaburu i na 
Onom svijetu. 

* * * 

NAJBROJNIJI STANOVNICI VATRE 

Od Abdullaha ibn Omera, r.a., se prenosi da 
je Allahov Poslanik, s.a.v.s., rekao: "Ženska sku- 
pino, dijelite sadaku! Predočeno mi je da ste 
većinom vi u Džehennemu!" - Zašto, Allahov 
Poslanice? - upitaše. "Mnogo proklinjete, mužu 
ste nezahvalne! Ja nisam vidio nikog tako 
nepromišljenog i manjkavije vjere, a da zanese 
pamet i odlučnog čovjeka kao što ste vi!" 

Šta nedostaje - upitale su - u našoj vjeri, Alla- 
hov Poslaniče? - "Nije li svjedočenje žene jed- 
nako polovici svjedočenja muškarca?" - odgo- 
vorio je on. Da, rekoše one. - "Pa to je", reče 'Alej- 
hisselam, "uslijed nepromišljenosti žena. A nije 
li žena sa menstruacijom ta koja ne klanja i ne 
posti?" - reče on. - Da, potvrdiše. - "To ti je, eto," 
- reče on - "manjkavost njene vjere." iQ 

Ovaj hadis ukazuje na dosta toga što je 
mnogima nepoznato. Neki neznalice su shvatili 
iz ovoga hadisa da je islam ograničio ženu kao 
manje pametnu. Otuda neki ljudi, ispoljavajući 
niskost i prostotu, stalno ponavljaju ovaj dio 
teksta hadisa, što izvitoperuje stvarno znače- 

i0 Bilježe ga Buhari i Ibn Madža. 

nje i poruku cijeloga hadisa. Pogledajmo šta 
ovaj hadis, zapravo, znači: 

"O skupino žena": upotrijebljena je riječ 
ma 'šer [skupina) koja je, kao i riječi kaum (narod) 
i reht (grupa, skupina), pluralija tantum. Prema 
tome, hadis je upućen eksplicite ženama. 

"udjeljujte sadaku": ovo je opća poruka i 
preporuka ženama da udjeljuju sadaku. Hadis 
ukazuje na veliku vrijednost sadake i veličinu 
nagradeza nju kod Allaha, dž.š. Dijeljenje sadake 
je udjeljivanje imetka potrebnima i nevoljnicima 
od strane onih koji imaju imetka preko potreba. 

Žena je slobodna udjeljivati imetak, po tom 
pitanju nije obavezna tražiti dozvolu od bilo 
koga. Međutim, ukoliko želi dijeliti sadaku od 
muževoga imetka, obavezna je za to tražiti 
dozvolu. Dozvoljeno joj je dijeliti nešto malo - 
podijeliti malo hrane komšijama - shodno obi- 
čajima koji u toj sredini vladaju. Obavezna je 
tražiti dozvolu ako će dijeliti sadaku za koju zna 
da je njen muž, inače, ne dozvoljava. Dokaz za 
to je ono što je Allahov Poslanik, s.a.v.s., rekao 
Esmi kćerki Ebu Bekrovoj, r.a., u vjerodostojnom 
hadisu kojega bilježi Muslim: "Udijeli hrane 
koliko možeš". To znači da je Poslanik, s.a.v.s., 
dozvolio Esmi udijeliti nešto malo hrane ako 
ima i ako zna da je njen muž neće koriti zbog 

toga kad sazna, niti će oni osjetiti kakvu štetu 
zbog toga. 

"i mnogo tražite oprost od Allaha": ova pre- 
poruka Allahovog Poslanika, s.a.v.s., ukazuje 
na jedan veličanstven ibadet kojim Allah, dž.š., 
briše grijehe robova. Poslanik, s.a.v.s., je rekao: 
"Mnogo tražite oprost od Allaha, jer zaista ja 
tražim oprost od Allaha i kajanje više od stotinu 
puta svakoga dana"." 

"vidio sam da ste vi": znam da ste vi najbroj- 
niji stanovnici Vatre. Ovdje je jako bitno shvatiti 
razlog zbog kojega su žene najbrojniji stanov- 
nici Vatre. 

Hadis je počeo podsticanjem žena na 
sadaku i istigfar, a to su ibadeti koji istinski liječe 
one bolesti i grijehe kojima su žene podložne. 
Poslanik, s.a.v.s., je objasnio da je ono čemu su 
žene podložne često proklinjanje i nezahval- 
nost muževima. Primjetno je da se oba grijeha 
čine jezikom i predstavljaju bolest. Žena im je 
podložna zbog izrazite osjećajnosti i sentimen- 
talnosti; pod njihovim utjecajem zato što je ta 
osjećajnost često savladava. Jasno je da je ta 
osjećajnosti neophodna ženi u odgoju djece 
i pažnji koju im treba pokloniti. Ta osobina je 
neophodna da bi majka bila u stanju poduzeti i 
izdržati sve tokom odgoja, i stalne brige o njima. 



31 Bilježi ga Buhari. 

Ovaj hadis je zbog toga ženi skrenuo pažnju da 
povede više računa o opasnosti, i da svoju osje- 
ćajnost usmjeri ka odgoju djece i pažnji kuće 
i muža. Hadis upozorava da ne dopusti da je 
ta osjećajnost navede, pa da joj postane navika 
proklinjati sve što joj se ne dopada ili svakoga 
iz okruženja, ukućane, komšije ili rođenu djecu. 
Poslanik, s.a.v.s., upozorava ženu na opasnost 
od činjenice da je ona jako sklona brzom zabo- 
ravljanju muževe dobrote prema njoj, te da 
često, pri prvoj srdžbi na svoga muža, govori: 
"Nikad od tebe ništa lijepo nisam doživjela... 
nikad nisi ni valjao!", kako je to pojašnjeno u 
drugim hadisima. 

Sentimentalno izvitoperenje i poremećaj 
vode proklinjanju i negiranju muževe dobrote, 
a uz to su i grijesi koji vode u Džehennem. 
Sadaka i istigfar su ibadeti koji udaljavaju od 
džehennemske vatre. Prema tome, poruka 
hadisa je sasvim jasna: obaveza muslimanke je 
dasemaksimalnoborisasobom i sebi nedopu- 
sti grijehe jezikom, posebno psovke, uvrede i 
proklinjanje i da ne bude nezahvalna mužu na 
dobroti. Obzirom da je žena, po prirodi, jako i 
brzo razdražljiva i podložna utjecaju osjećajno- 
sti i sentimentalnosti, kao što smo prethodno 
pojasnili, prijeko je potrebno da se zaštiti stva- 
rima koje liječe takvu prirodu, a to su sadaka i 

istigfar. Allah, dž.š., je milostiv i oprostit će joj i 
udaljiti je od džehennemske vatre. 

U hadisu je upotrijebljena riječ imreetun dže- 
zle (odvažna žena), tj. žena koja hrabro ističe 
mišljenje i stav. Kada se za govor kaže da je 
"džezil", to znači da je žestok i jak. 

mnogo proklinjete: odnosi se na vrijeđanje i 
psovanje. 

nezahvalne ste svojim muževima: negiranje 
muževe dobrote, brige i pažnje. 

krnjave u pameti i vjeri: Krnjavost pameti je 
zbog dominacije osjećajnosti i sentimentalno- 
sti nad razumom, kao što smo prethodno poja- 
snili. To je, svakako, i zbog nestabilnosti koja 
ženu obuzima tokom menstrualnog i, naročito, 
postporođajnog ciklusa. Krnjavost se manifestira 
specifičnim slučajevima sentimentalne podra- 
žljivosti, kao i psihičke nestabilnosti tokom men- 
strualnih ciklusa. Zbog ove činjenice, Allah, dž.š., 
je odredio da kod poslovnih transakcija i kredi- 
tiranja svjedoče dvije žene umjesto jedne, jer 
snažna sentimentalnost utječe na viđenje stvari 
u okruženju. Razlog zbog kojeg je potrebno da 
svjedoče dvije žene umjesto jedne jeste da se 
tim svjedočenjem umjesto sumnje dobije uvje- 
renost i pouzdanje. 

krnjave u vjeri: Krnjavost u vjeri podrazumi- 
jeva da je žena oslobođena od namaza i posta 

tokom menstruacije i postporođajnog perioda. 
Dakle, ona je manje obavezana i zadužena šeri- 
jatskim propisima nego čovjek. 

da savladate pametnoga kao vi: Time se želi 
reći da žena, pored slabosti i jake razdražljivo- 
sti i uticaja osjećajnosti, savlada razumnoga i 
pametnoga, tj. muškarca koji se odlikuje razu- 
mom, stabilnošću i postojanošću. Ovo ukazuje 
na ženinu snagu koja proističe iz te slabosti. Ako 
je ona u stanju, onim sposobnostima koje joj je 
Allah dao utjecati na druge ljude, savladati razu- 
mnog, postojanog i odlučnog muškarca, šta 
mislite šta je tek čovjek, koji se odlikuje posto- 
janošću, odlučnošću i razboritošću, u stanju uči- 
niti? Ovo je jasan znak upozorenja ženama da 
sposobnosti kojima ih je Allah, dž.š., nadario ne 
koriste u ono čime Allah, dž.š., nije zadovoljan. 

Općenito, iz hadisa se jasno zaključuje da su 
žene muškarcima sestre, i da izgradnja i odgoj 
generacija i društava počiva na njihovim ple- 
ćima. Islam poziva oslobađanju žene od nasilja, 
terora i potčinjenosti, podiže je i čini dostojan- 
stvenom i počašćenom kao i čovjeka. Islam joj 
je objasnio prava i obaveze - šta je sljeduje i šta 
je dužna. 

Allah, dž.š., je muškarcu ukazao milost kada 
mu je, od njegove vrste, stvorio životnu saput- 
nicu, koja će mu biti pomagač u životu, sa njim 

dijeliti i dobro i zlo, sa kojom će razmjenjivati 
ljubav i osjećaje, koja će mu ublažavati nemilo- 
srđe i neumoljivost života na ovom svijetu, kao 
i gorčinu bola i patnje. Žena je, dakle, zaštita 
čovjeku i ona mu donosi radost i sreću. 

Islam je upozorio ženu da, ukoliko se 
odmetne i postane nepokorna i u tome pređe 
granicu, time život svoga muža i djece pretvara 
u pakao i očaj. Allah, dž.š., je, iz Svoje neizmjerne 
mudrosti i poznavanja onoga što je stvorio, 
odredio da razum i razboritost muškarca domi- 
niraju njegovim osjećajima, pa je tako u stanju 
adekvatno i promišljeno voditi cijelu porodicu 
kroz život, čak i kada je neophodno da jedno 
vrijeme i odsustvuje od porodice. Ženini osje- 
ćaji dominiraju njenim razumom, pa je zbog 
toga u stanju tako brižno paziti i njegovati 
djecu. Da kod žena nije toliko razvijen snažni 
osjećaj brige i pažnje, dijete ne bi ni dobilo pri- 
liku opstanka, niti bi dočekalo da odraste. 

Takva je Allahova, dž.š., mudrost u Njego- 
vom stvaranju svega postojećega. Neka je hva- 
ljen i slavljen Veličanstveni Stvoritelj! 

* * * 

PAZITE SE POTCJENJIVANJA GRIJEHA 

Od Sehl ibn Sa'da es-Saadija, r.a., se prenosi 
da je Allahov Poslanik, s.a.v.s., rekao: "Pazite se 
potcjenjivanja grijeha! Primjer grijeha koje sma- 
trate sitnim i nevažnim je kao primjer grupe 
ljudi koja odsjedne u jednoj dolini, pa ovaj 
donese jednu grančicu, onaj donese drugu i 
sve tako dok ne donesu koliko im je dovoljno 
da ispeku hljeb. Uistinu, grijesi koje smatrate 
sitnim upropaste čovjeka kad ih počne činiti." 32 

Ovaj hadis upućuje na jednu jako bitnu stvar, 
čovjek ne smije potcjenjivati nijedan grijeh koji 
učini a da pri tome ne razmisli o posljedicama 
istoga i na ovom i na Onom svijetu. Jer, zaista, 
sitni grijesi, kad se nagomilaju, upropaste čovjeka 
i bace ga u džehennemsku vatru. Možda čovjek 
neki grijeh smatra minornim i sitnim, a upravo 
taj grijeh bude razlog da mu Allah, dž.š., uskrati 
veliko dobro i silnu blagodat. Allahov Poslanik, 
s.a.v.s., kaže: "Uistinu čovjeku bude uskraćena 
opskrba zbog učinjenog grijeha". 33 

32 Bilježe ga Ahmed i Taberani, a hadis je sahih. 

33 Bilježi ga Nesai s vjerodostojnim senedom (lancem 
prenosilaca). 

Allahov Poslanik, s.a.v.s., je rekao: "Žena je 
ušla u Džehennem zbog mačke koju je svezala 
- niti je nahranila, niti je pustila da jede kukce i 
gmizavce iz zemlje, i mačka je krepala". 34 

Ashabi Allahovoga Poslanika, s.a.v.s., nisu 
pravili razliku između grijeha, jer su se mnogo 
bojali posljedica svakoga grijeha. Bili su svje- 
sni, i tajno i javno, da Allah, dž.š., motri na njih, 
pa nisu sebi dopuštali nemar, stalno su Allaha 
spominjali. 

Enes ibni Malik, r.a., je rekao: "Vi činite neka 
djela koja su u vašim očima tanja od dlake, a 
mi smo ih, u vrijeme Allahova Poslanika, s.a.v.s., 
smatrali jednim od velikih grijeha" - onih gri- 
jeha koji upropašćavaju počinioca. 

Ako su ashabi ovako gledali na grijehe ljudi 
koji su živjeli u vrijeme neposredno nakon pre- 
seljenja Allahovoga Poslanika, s.a.v.s., a koji su 
u očima tih ljudi bili tanji od dlake, da su oni 
veliki i opasni - šta bi tek rekli za ljude i grijehe 
koji se danas čine, a koji su ogrezli u riječima i 
djelima suprotnim onome što Allah, dž.š., nare- 
đuje i od nas traži?! Ljudi današnjice sve čine 
svakodnevno i u svim prilikama, a nisu svjesni 
da se to nagomilava i da ih može sunovratiti u 
ponor džehennemske vatre. 

14 Bilježi ga Ahmed, a hadis je sahih. 

Neki dobri čovjek je rekao: "Ne obraćaj 
pažnju na sićušnost grijeha kojega činiš, nego 
vodi računa otome kome si nepokoran!". 

Učenjaci su podijelili grijehe na velike i male. 
Kažu da nema velikoga grijeha kojega tevba 
i pokajanje ne eliminira, kao što nijedan mali 
grijeh nije mali ako se na njemu ustraje. Jako 
velika opasnost leži u tome d3 čovjek nipoda- 
štava i potcjenjuje grijehe, i kaže: "moj grijeh je 
mali grijeh, i Allah, dž.š., će to oprostiti", a i dalje 
ne prestaje i nastavlja sa činjenjem istoga. Time 
je čovjek već počinio veliki grijeh. Veliki grijesi 
onoga ko ih čini vode u propast. 

Istinski vjernik na svoje grijehe gleda, bez 
obzira koliko oni bili mali, kao da su ogromno 
brdo koje visi nad njegovom glavom; koje 
samo što se ne sruši na njega. On je u stalnoj 
zabrinutosti i strahu od potencijalne moguć- 
nosti da mu se Allah, dž.š., ne smiluje i ne opro- 
sti grijehe i loša djela. Onaj koji je ogrezao u 
grijesima na svoje velike grijehe gleda kao na 
sitnu mušicu koja mu proleti ispred nosa i pro- 
duži pa mnogi ljudi se sjete Allahovih riječi: Kaži 
robovima Mojim da Sam Ja, zaista, Onaj Koji pra- 
šta i da Sam milostiv, a zaboravljaju da je Allah, 
dž.š., rekao i: ali da je i kazna Moja, doista, bolna 
kazna! (El-Hidžr, 49-50.) 

Allahov Poslanik, s.a.v.s., nam u ovom hadisu 
ukazuje na činjenicu da kada se grijesi, koji 
izgledaju mali, nagomilaju, postanu veliki i 
budu dovoljni da upropaste počinioca, ukoliko 
se ne pokaje za njih i ne zatraži milost i oprost 
od Gospodara. Mnoštvo grijeha, ma koliko bili 
malehni, dovoljno da upropasti čovjeka, ako 
zapostavi pokajanje i istigfar od Allaha, dž.š., 
kao i činjenje dobrih djela i onoga što čovjeka 
približava Uzvišenome. Nemar nije dozvoljen. 
Vjernik mora raditi po onome što je Allah, dž.š., 
rekao u Kur'anu: Dobra djela, zaista, poništavaju 
hrđava, (Hud, 114.) i ono što je rekao Njegov 
Poslanik, s.a.v.s: "Nakon lošega djela, učini neko 
dobro djelo kako bi ga poništilo". 

##* 

ZABRANA OGOVARANJA 

Od Aiše, r.a., se prenosi da je kazala: "Rekla 
sam: 'Allahov Poslanice, dovoljno ti je kod Safije 
to što je mala (niska)', a on mi, na to, reče: 'Rekla 
si takvu riječ koja kad bi se pomiješala sa cijelim 
morem zatrovala bi ga'. Nešto sam mu preni- 
jela od jedne osobe, a on mi odgovori: 'Ne bih 
nikoga imitirao, makar ne znam šta imao.'" 35 

Ovaj hadis ima cilj da upozori vjernička srca 
da ne upadaju u grijeh ogovarajući druge. Kada 
je majka pravovjernih, Aiša, r.a., rekla Allaho- 
vome Poslaniku, s.a.v.s., za majku pravovjernih, 
Safiju, r.a: "Dovoljno ti je što je kratka (niska)", 
Poslanik, s.a.v.s., se naljutio, jer Safiji nije bilo 
drago da se o njoj govori to što je rekla Aiša, 
pa joj je rekao: "Rekla si takvu riječ koja kad bi 
se pomiješala sa cijelim morem, zagadila bi ga 
(zamutila bi ga)." 

Allahov Poslanik, s.a.v.s., pod riječju koja bi 
zagadila cijelo more podrazumijeva da žena 
spomene muslimana ili muslimanku po onome 
što im ne bi bilo drago čuti - bez obzira da li je 
to što se govori istina ili ne. Priča u odsustvu 

35 Bilježe ga Ebu Davud i Tirmizi, a hadis je sahih. 

ima takav tretman kod Allaha, dž.š., sve dok je 
namjera spominjanjem toga da se naškodi kre- 
dibilitetu onoga o kome se govori, da se uzdi- 
gne iznad njega time što će se spomenuti neka 
mahana, tjelesni nedostatak, porijeklo, izgled, 
moral, djelo, govor, pobožnost ili imetak, pa 
čak i ako je rečeno o odjeći, domu (kući) ili pre- 
voznom sredstvu. 

Ogovaranje nije ograničeno samo na jezik. 
Jednako je opasno izložiti čovjeka tome, ili dati 
neki znak u tom smislu, kao i jasno ga ogovoriti 
jezikom. Postupak je, u tom smislu, kao i riječ. 
Ismijavanje, podrugljiva šala, pismo, pokret, 
i sve drugo iz čega se da naslutiti i razumjeti 
isticanje ljudskih nedostataka, sve to jednako 
potpada pod definiciju ogovaranja. 

Allah, dž.š., kaže: / ne ogovarajte jedni druge! 
Zar bi nekome od vas bilo drago da jede meso 
umrloga brata svoga, - a vama je to odvratno. 
(El-Hudžurat, 12.) 

Ovaj ajet je strašna opomena vjernicima da 
ne ogovaraju jedni druge, jer se onaj koji ogo- 
vara poredi s onim koji jede meso umrloga 
brata. Poznato je koliko je čovjeku odvratno 
meso mrtvaca i koliko čovjek osjeća gađenje 
prema pomisli da to jede. Šta mislite, kako bi 
tek bilo da čovjek jede meso rođenoga brata, i 
to mrtvoga?! 
42 



Priče iz života sahabijki / Oporuke Allahovog Poslanika 

Allahov Poslanik, s.a.v.s., je jednom prilikom 
upitao ashabe: 

- Znate li šta je ogovaranje? 

- Allah i Njegov Poslanik, s.a.v.s., najbolje 
znaju. 

- Da spomenete svoga brata po onome što 
mu nije drago. 

- Šta ako je istina ono što o njemu govorimo? 

- Ako je istina ono što o njemu govorite, onda 
ste ga ogovorili, a ako nije istina, onda ste ga 
potvorili." 36 

Onaj koji sluša ogovaranje je saučesnik u 
tom nečasnom činu, osim ukoliko se tome ne 
suprotstavi, ukoliko je u mugućnosti. Ako nije 
u mogućnosti suprotstaviti im se u ogovaranju, 
onda neka mudro, tako da to oni koji ogovaraju 
i ne primijete, pokuša nametnuti drugu temu 
i time ih odvratiti od ogovaranja. Koliko je to 
bitna stvar ukazuje i hadis Allahova Poslanika, 
s.a.v.s., u kojem kaže: "Onome ko odbrani čast 
svoga brata, Allah će otkloniti Vatru od njegova 
lica na Sudnjem danu". 37 

Neki tabiini kažu: "Sreli smo neke dobre 
prethodnike koji nisu smatrali ibadetom 

i0 Hadis bilježi Muslim. 

37 Bilježi ga Tirmizi, a hadis je sahih. 

post i namaz, nego i ustezanje od ataka na 
ljudsku čast." 

Mnogo je razloga i povoda koji vode ogova- 
ranju. Spomenut ćemo samo neke od njih: 

1. Na taj način žena otklanja srdžbu, muku 
i zlobu, kad god se rasrdi na onoga koga ogo- 
vara. Kad se naljuti na njega, olakšava sebi spo- 
minjanjem loših stvari i osobina te osobe. Isto 
tako i zloba. Zloba je jedan od čestih povoda 
ogovaranja. 

2. Druženje s vršnjakinjama, povlađivanje 
društvu s kojim se boravi i njihovo podržavanje 
u priči i govoru. Kad počnu ismijavati neku ženu 
i udaraju joj na čast, ona koja je s njima boji se 
da ih zaustavi, odvrati i presiječe im priču kako 
ne bi postala teška i suvišna, pa da je odstrane 
iz društva. Da se to ne bi desilo, ona im se pri- 
druži u tom zlu i nastavi istu priču, pomažući im 
u ogovaranju misleći da je to uvjet lijepoga dru- 
ženja i potrebna kolegijalnost i druželjubivost. 

3. Želja za hvalisanjem i izmišljanjem kleve- 
ćući druge je, također, jedan od spomenutih 
razloga. Neke žene misle da se hvale i sebe 
uzdižu ukoliko o drugim govore suprotno 
tome. Zbog toga se može čuti da žena kaže: 
"Ta i ta žena je nepismena, gruba i neotesana", 
želeći time ukazati na svoju učenost, finoću i 

vrijednost, kako bi imali predodžbu da je ona 
učenija i pismenija od osobe koju ogovara. 

4. Tu je, svakako, i zavist. Žene često zavide 
osobama o kojima ljudi imaju lijepo mišljenje i 
hvale ih, pa im pokušavaju oduzeti tu privile- 
giju ne znajući kako bi to uradile osim ogovara- 
njem i klevetom. 

5. Među tim razlozima su i smijeh i šala. 
Često se spominju mahane drugih ili neki 
nemili događaji iz njihova života da bi se ljudi 
nasmijali. 

6. Ismijavanje i izrugivanje drugih ponižava- 
jući i nipodaštavajući ih jedan je je od najpod- 
lijih razloga ogovaranja. Ovo je, uz to, i začeće 
oholosti, da nas Allah, dž.š., sačuva toga! 

Svi nevedeni razlozi ogovaranja su bolesti 
srca koje čovjeka zasigurno upropaste ako ih se 
ne okani i ne pokaje se Allahu, dž.š., od prakti- 
ciranja istih. 

Ogovaranje je nečastan čin koji ogovarača 
izlaže Allahovoj srdžbi, uništava mu dobra djela 
na Sudnjem danu; ista će biti poklonjena ogova- 
ranome, to mu je nadoknada zbog skrnavljenja 
časti. Ukoliko ogovarač ne bude imao dobrih 
djela, peuzet će loša djela od ogovaranog. 

Allahov Poslanik, s.a.v.s., je upitao ashabe: 
"Znate li ko je muflis?" "Muflis je, u našem poi- 

manju, onaj čovjek koji nema ni dirhema ni 
imetka", odgovoriše. Poslanik, s.a.v.s., reče: "U 
mojem ummetu, muflis je čovjek koji na Sudnji 
dan dođe s namazom, postom i zekatom, ali je 
nekoga uvrijedio, nekoga potvorio, nečiji imetak 
nepravedno pojeo (potrošio), nečiju krv prolio ili 
nekoga udario, pa od svojih dobrih djela malo 
vrati ovome, malo onome. Ako potroši sva svoja 
dobra djela prije nego im sav dug vrati, uzme se 
od njihovih loših djela, pa mu se stave na teret, i 
onda bude bačen u Vatru." 

Neki čovjek je rekao Hasanu el-Basriju a.r: 
"Čuo sam da me ogovaraš?" On mu odgovori: 
"Nisi ti toliko vrijedan kod mene da bih ti povje- 
rio raspolaganje mojim dobrim djelima". 

Zbog toga je prijeko potrebno da se čovjek 
pozabavi ličnim nedostacima i mahanama 
umjesto da se preokupira tuđim. 

Čovjek mora biti svjestan da se ni drugi ljudi 
ne mogu riješiti svih mahana i nedostataka kao 
što se ni on sam toga ne može osloboditi. To 
je tako ako se dotična mahana ili nedostatak 
tiče nekoga djela ili njegovoga ličnoga izbora. 
Međutim, ako se radi o nekoj urođenoj psiho- 
fizičkoj mahani ili nedostatku, bilo kakav pri- 
govor mu je istovremeno direktan prigovor i 
njegovom Stvoritelju, Allahu, dž.š. Jer, ko kudi 

neko djelo on kudi i onoga čije je to djelo. Da 
nas Allah, dž.š., sačuva toga! 

Ukoliko žena ne može na sebi ni pri sebi 
uočiti nikakav nedostatak, neka zahvaljuje 
Allahu, dž.š. Mada, ukoliko bude objektivna i 
iskrena, bit će svjesna da je njeno mišljenje o 
sebi kako je ona biče bez mahane vrsno nepo- 
znavanje sebe same, a to je samo po sebi jedna 
jako nezgodna mahana. 

Postoje šerijatska opravdanja koja nekada 
ogovaranje čine dozvoljenim. Takva je situacija 
kada neko kome je učinjena nepravda pred vla- 
stima (kadijom) govori o svome pravu. Allahov 
Poslanik, s.a.v.s., je rekao: "Onaj kome je zaki- 
nuto pravo može govoriti." 38 

U to se ubraja i situacija kada neko pita za 
fetvu, pa kaže, npr: "Otac mi je učinio nepravdu, 
ili brat mi je učinio nepravdu", mada je bolje 
kazati: "Šta kažete o čovjeku kojem je otac uči- 
nio nepravdu?" Ali i prva formulacija je dozvo- 
ljena u takvoj situaciji. 

Ogovaranje postaje dozvoljeno i u situaciji 
kada se ljudi želi upozoriti da ne upadnu u neko 
zlo. Primjer je, recimo, kada žena primijeti da 
neka njena komšinica povremeno odlazi vra- 
čarima i sihribazima, dužna joj je otkriti istinu o 

18 Bilježe ga Buhari i Muslim. 

tim zlotvorima i kazati kako to zapravo jeste, bez 
obzira što ih ta komšinica smatra dobrima. 

Dozvoljeno je kazati istinu, iako nije draga 
onome o kome je rečena i kada neko upita za 
udaju kćeri ili ženidbu sina, pa se o tome raspi- 
tuje kod komšinice, rodice ili poznanice. U tom 
slučaju je obaveza kazati istinu o toj djevojci ili 
momku, bez obzira o čemu je riječ, i pri tome 
je dopušteno spomenuti bilo kakvu mahanu 
ili nedostatak koji, eventualno, imaju pri sebi, 
kako se ne bi mladoženja ili djevojka na udaju 
prevarili ne znajuči pravo stanje stvari. 

Na kraju, nije ogovaranje govoriti o onome 
ko se hvali grijesima i prijestupima i o tome 
javno priča. Dozvoljeno je spominjati osobu 
po onim stvarima koje ni on sam ne krije i ne 
boji se da ga ljudi po tome spominju, i koji iste 
stvari radi na očigled ljudi. 

Hasan el-Basri, r.a., je rekao: "Trojicu je 
dozvoljeno ogovarati: onoga koji slijedi hirove 
i prohtjeve (bez dokaza), griješnika koji ne krije 
grijehe i ne stidi ih se, i nasilnoga vladara." Ovu 
trojicu sjedinjuje činjenica da svi javno ispolja- 
vaju svoje postupke, a možda se, čak, i hvale 
i ponose istima. Prema tome, ko bude tako 
postupao, dozvoljeno ga je ogovarati. 

* * * 

NJIH DVOJICA KUŠAJU PATNJU 
ALI NE ZBOG NEČEGA VELIKOG 

Od Ibni Abbasa, r.a., se prenosi da je rekao: 
"Allahov Poslanik, s.a.v.s., je prošao pored 
neka dva kabura i rekao: 'Njih dvojica sada 
kušaju patnju, a ne kušaju je zbog nečega veli- 
kog. Jedan od njih se nije čistio dovoljno od 
mokrače, a drugi je prenosio govor ljudi od 
jednih do drugih." 39 

Allahov Poslanik, s.a.v.s., je obavijestio da 
kaburska patnja najčešće biva zbog nečuvanja 
od mokrače. Enes, r.a., prenosi od Poslanika, 
s.a.v.s., da je rekao: "Čistite se od mokraće, jer 
kaburska patnja najčešće biva zbog nečuvanja 
od nje." 10 

Ovaj hadis je potvrda obaveznosti čišćenja 
od mokraće nakon mokrenja. Neki ljudi ne 
posvećuju dovoljno pažnje tome nakon zavr- 
šetka mokrenja, niti se uvjere da je sva mokraća 
istekla, računajući da su poduzeli dovoljno 
higijenskih mjera. Posljedica toga bude istica- 
nje kapi ili više mokraće na odjeću, čime ona 

v> Bilježe ga Buhari i Muslim. 

111 Bilježe ga Ahmed i Hakim, a hadis je sahih. 

postaje nečista. To je razlog da čovjek doživi 
patnje u kaburu. Stoga, to treba imati na umu 
prije ulaska u toalet. 

Druga stvar koja je razlog doživljavanja pat- 
nje u vatri jeste nemimet. Nemimet je prenoše- 
nje govora ljudi s ciljem kvarenja njihovih među- 
sobnih odnosa, huškanja jednih protiv drugih, 
podsticanja na svađu i ubacivanja međusobne 
mržnje i netrpeljivosti u njihova srca. 

Nemimet je prenošenje govora s ciljem stva- 
ranja razdora među prijateljima, poslovnim par- 
tnerima, supružnicima u braku, rođacima, poro- 
dicama, plemenima, narodima, državama ili bilo 
kojim dvjema ili više stranama među kojima 
postoje dobrih odnosi i međusobna ljubav i 
poštovanje, poslovni odnosi ili tome slično. 

Nemimet je jedna od najpodlijih šejtanskih 
metoda za ubacivanje razdora među ljudima. 
Onaj koji čini to nečasno djelo prikazuje svakoj 
strani se drukčijim licem. To je tipični dvolič- 
njak, a oni su najgori ljudi na Sudnjem danu. 

Allahov Poslanik, s.a.v.s., je rekao: "Vidjet 
čete da su najgori ljudi na Sudnjem danu dvo- 
ličnjaci, koji se jednima prikazuju na jedan, a 
drugima na drugi način." Također je rekao: "U 

Džennet neće ući onaj koji prenosi tuđe riječi 
da bi zavadio ljude." 41 

Allah, dž.š., je prenosioca tuđih riječi s ciljem 
pravljenja razdora među ljudima nazvao fasi- 
kom (grešnikom), pa je naredio vjernicima da 
provjere ono što im takav donosi, da se uvjere 
je li to istina ili ne, prije nego donesu kakvu 
odluku na osnovu toga što im je takav prenio i 
ne poduzmu određene mjere prema onome o 
kome im je govorio. Allah, dž.š., je rekao: O vjer- 
nici, ako vam nekakav nepošten čovjek donese 
kakvu vijest, dobro je provjerite, da u neznanju 
nekome zlo ne učinite, pa da se zbog onoga što 
ste učinili pokajete. (El-Hudžurat, 6.) 

Prenosi se kod Omera ibn Abdul-Aziza, 
r.a., ušao neki čovjek i nešto rekao o drugom 
čovjeku, Omer mu na to reče: "Ako hoćeš, pro- 
vjerit ćemo to što govoriš, pa ako budeš slagao, 
onda ti potpadaš pod ajet: ako vam nekakav 
nepošten čovjek donese kakvu vijest, dobro je 
provjerite (El-Hudžurat, 6.) a ako budeš iskren 
i kažeš istinu, potpadaš pod ajet: klevetnika, 
onoga koji tuđe riječi prenosi, (El-Kalem, 11.) a 
ako hoćeš, možemo ti i oprostiti?" Čovjek mu 
odgovori: "Vladaru pravovjernih, oprosti mi, 
neću više nikad ponoviti ovu grešku." 

11 Bilježi ga Muslim. 

Hasan el-Basri je rekao: "Ko tebi prenosi tuđe 
riječi, taj će i tvoje riječi prenijeti drugome." 

Od Alije, r.a., se prenosi da je neki čovjek 
pred njim klevetao drugoga čovjeka. Alija, r.a., 
mu reče: "Slušaj ti, mi ćemo se raspitati o tome 
što si rekao. Ukoliko budeš iskren, postat ćeš 
nam jako mrzak, a ako budeš slagao, kaznit 
ćemo te. A ako hoćeš odustati od ovoga što si 
rekao, dozvolit ćemo ti to." Čovjek mu odgo- 
vori: "Odustajem od toga, Vladaru pravovjer- 
nih." Ovdje je upotrijebljena riječ ikaletun koja 
znači vraćanje ili odustajanje od učinjenoga. 

Nemimet ima svoje povode i uzroke, od 
kojih su najvažniji: zavist, mržnja i oholost. Tu 
spada i želja za ostvarenjem ciljeva, pogotovo 
na račun drugih ljudi. Tada, klevetnik kleve- 
tanog spominje po negativnim i niskim stva- 
rima kako bi time postigao da ga zamrze oni 
koji su ga voljeli i poštivali, a sve to samo da 
bi mu napakostio i nanio štetu. Klevetnikov cilj 
je da taj kome priča obustavi pomoć ili uskrati 
uslugu onome o kome mu govori, a kojega je 
volio i cijenio. Klevetnik time nastoji spriječiti 
onoga kojega kleveće da postigne neko dobro 
i uspjeh, jer ga mrzi i prezire, ili se nada da će 
to dobro koje je trebao dobiti klevetani dobiti 
lično on, na ovaj ili onaj način. 

Nemimet nastaje zbog toga što se kle- 
vetnik raduje nesreći i zlu ljudi koje prezire i 
prema kojima ispoljava neprijateljstvo. On to 
postiže raspirivanjem vatre među njima. Sve 
ove metode su isključivo šejtanske, u njima ne 
postoji niti jedan jedini oblik koristi i dobra. 

Kaburska patnja je istinita. Postoji mnogo 
kur'anskih pokazatelja koji jasno ukazuju na 
činjenicu postojanja kaburske patnje. Spome- 
nut čemo samo neke od njih: 

A da ti je vidjeti nevjernike u smrtnim mukama, 
kada meleki budu ispružili ruke svoje prema 
njima: "Spasite se ako možete! Od sada ćete neiz- 
držljivom kaznom biti kažnjeni. . .". (El-En'am, 93.) 
Imam Buhari, r.a., je ovaj ajet naveo kao dokaz 
da će meleki mučiti nevjernike na samrti. 

Njih ćemo na dvostruke muke staviti, a zatim 
će biti u veliku patnju vraćeni. (Et-Tevba, 101.) 

Ovaj ajet ukazuje na činjenicu da postoje 
dvije patnje kojima će munafici (dvoličnjaci) biti 
izloženi prije nastupanja Sudnjega dana. Prva 
patnja je ono što će im Allah, dž.š., priuštiti na 
ovome svijetu, bilo da ih lično kazni ili posred- 
stvom vjernika. Druga patnja je kaburska. 

Taberi, r.a., u komentaru ovoga ajeta, kaže: 
"Najviše je pokazatelja da je jedna od tih patnji 
kaburska patnja, a druga podrazumijeva neku 
od mogućnosti, koje su prethodno spomenute, 

gladovanja, ropstva (sužanjstva), ubistva, poni- 
ženja ili bilo čega drugoga." 

/ Allah ga je sačuvao nevolje koju su mu 
oni snovali, a faraonove ljude zla kob 
zadesi. Oni će se ujutro i naveče u vatri 
pržiti, a kada nastupi Čas: "Uvedite farao- 
nove ljude u patnju najtežu!". (El-Mu'min 
(Gafir), 45-46.) 

Kurtubi, r.a., kaže: "Većina učenjaka je na sta- 
jalištu da je ovo prženje u berzehskoj vatri, ovo 
je jasan dokaz postojanja kaburske patnje." 

Iz ovoga ajeta se jasno vidi da je Allah, dž.š., 
već odredio da se faraonovi ljudi (porodica) 
izlažu vatri ujutru i navečer. Ovo je prije nastu- 
panja Sudnjega dana. 

Postoje i druge kur'anske naznake o postoja- 
nju kaburske patnje i iskušenja: Allah će vjernike 
postojanom riječju učvrstiti i na ovom i na onom 
svijetu. (Ibrahim, 27.) 

Buhari je u svome Sahihu naveo dokaz da je 
ajet Allah će vjernike postojanom riječju učvrstiti 
objavljen o kaburskoj patnji. 

Od Avfa ibn Malika, r.a., se prenosi da je 
rekao: "Allahov Poslanik, s.a.v.s., je na jednoj 
dženazi, što sam ja uspio zapamtiti od njegove 
dove, rekao: 'Allahu moj, oprosti mu i smiluj 
mu se i podari dobro, a pređi mu preko hrđa- 

vih djela, učini udobnim boravište njegovo i 
učini mu ga prostranim. Očisti ga vodom, snije- 
gom i ledom. Očisti ga od grijeha kao što bijelu 
odjeću učiniš čistom od prljavštine i nečisti. 
Daj mu, umjesto ove kuće koju je imao, bolju 
kuću, i bolju porodicu nego što je imao, i bolju 
ženu nego što je imao, i u Džennet ga uvedi. 
Zaštiti ga od kaburske patnje i od patnje u Vatri 
(džehennemske patnje)...' Kad sam sve to čuo, 
poželio sam da budem taj mejt." 42 

Od Aiše, r.a., se prenosi da joj je došla neka 
Židovka koja je, kad je spomenula kabursku 
patnju, rekla: "Da te Allah sačuva kaburske 
patnje!" Aiša je upitala Allahovoga Poslanika, 
s.a.v.s., o patnji u kaburu, a on joj je rekao: "Da, 
kaburska patnja je istina. Oni će u svojim kabu- 
rima biti paćeni takvom patnjom koju će čuti 
životinje." Aiša, r.a., kaže: "I nikad ga, nakon 
toga, više nisam vidjela da je obavio namaz, a 
da se nije utjecao Allahu od kaburske patnje." 

Od Berraa ibn Aziba, r.a., se prenosi da je 
rekao: "Izišli smo s Allahovim Poslanikom, s.a.v.s., 
radi dženaze jednom Ensariji. Dođosmo do nje- 
gova kabura dok još nije bio spušten u njega. 
Allahov Poslanik, s.a.v.s., sjede okrenut prema 
Kibli, pa i mi posjedasmo oko njega, kao da su 
nam ptice bile na glavama. On je u ruci držao 



42 Bilježi ga Muslim. 



55 



Hali d Hadim es -S urudži 

grančicu kojom je kopkao po zemlji. Povremeno 
je gledao prema nebu, pa prema zemlji. Tri puta 
je podizao pogled i spuštao ga prema zemlji. 
Potom je rekao: 'Utječite se Allahu od kaburske 
patnje', zatim je nastavio: 'Kad vjernik bude na 
rastanku sa ovim svijetom i na odlasku na Ahi- 
ret, dođu mu meleki s neba, lica bijelih (svijetlih) 
poput Sunca. Sa sobom donesu džennetske 
ćefine i mirise, i sjednu od njega daleko koliko 
mu pogled dopire. Zatim mu dođe Melek smrti, 
a.s., sjedne pored njegove glave i kaže: 'O ti dušo 
smirena, iziđi k Allahovom oprostu i zadovolj- 
stvu'. Pa, ona isklizne kao što kap isklizne preko 
grlića posude, i melek je prihvati.'" 

U drugom predanju stoji: "Kad njegova duša 
iziđe (iz tijela), svaki melek između neba i Zemlje 
donese na njega salavat, i svaki melek na nebu. 
Otvore mu se sva nebeska vrata. Ko god bude 
iza tih vrata, Allahu se moli da ga dalje uzdi- 
gne. Kada je Melek smrti prihvati, ne ostave je 
u njegovim rukama ni koliko treptaj oka, već je 
odmah stave u taj ćefin i namirišu tim mirisom. 
Na to se odnose Allahove riječi: izaslanici Naši 
mu, bez oklijevanja, dušu uzmu. (El-En'am, 61.) 
To će biti kao najljepši miris miška koji je ikada 
postojao na Zemlji. Pa će se sa njim uzdići. Neće 
proći ni pored jedne skupine meleka, a da oni 
ne upitaju: 'čija je ova dobra duša?'. Ovi će im 
odgovoriti da je to taj i taj, i oslovit će ga naj- 
56 



Priče iz života sahabijki /Oporuke Allahovog Poslanika 

ljepšim imenom kojim su ga nazivali na dunja- 
luku. Tako će ići s njegovom dušom sve dok ne 
dođu do zemaljskoga neba, gdje će zatražiti 
da mu se otvore vrata, pa će mu se otvoriti. Na 
svakom nebu će ga dočekivati i ispraćati oni 
koji su bliski Allahu - sve do sljedećega neba. 
Ići će sa njim dok ne stignu do sedmoga neba. 
Allah, dž.š., kaže: Upišite Moga roba u lllijjunu, a 
znaš li ti šta je llijjun? Knjiga ispisana! - nad njom 
bdiju oni Allahu bliski (El-Mutaffifin, 19-21.) Nje- 
gova knjiga će biti napisana u lllijjunu. Zatim 
bude rečeno: 'Vratite ga u zemlju . Ja sam im 
obećao da sam ih od nje stvorio, da ću ih u nju 
vratiti i da ću ih ponovo iz nje izvaditi.' Ponovo 
će biti vraćen u zemlju i duša će mu biti vraćena 
u tijelo. On sigurno čuje korake svojih drugova 
kada se počnu razilaziti od njegovoga kabura. 

Tada mu dođu dva jako snažna meleka, 
grubo ga posade da sjedne, i upitaju: 

- Ko ti je Gospodar? 

- Moj Gospodar je Allah, dž.š. 

- Koja je tvoja vjera? 

- Moja vjera je islam. 

- Šta si ti radio? 

- Čitao sam Allahovu Knjigu, pa sam joj povje- 
rovao i vjerovao u Allaha, dž.š. 

Opet ga grubo upitaju: 'Ko ti je Gospodar? 
Koja je tvoja vjera? Ko je tvoj Poslanik? To je 

posljednji ispit kojem vjernik bude izložen. 
Allah, dž.š., je rekao: Allah će vjernike postoja- 
nom riječju učvrstiti i na ovom i na onom svijetu. 
(Ibrahim, 27.) Vjernik tada odgovori: 'Moj Gos- 
podar je Allah, moja vjera je islam, a moj Posla- 
nik je Muhammed, s.a.v.s.' Povikat će glasnik s 
nebesa: 'Istinu je rekao Moj rob. Prostrite mu 
džennetsku prostirku, odjenite ga džennet- 
skom odjećom i otvorite mu vrata ka Dže- 
nnetu!' Tada mu počne dolaziti prijatni miris, a 
kabur mu se proširi koliko oko dopire. 

Nakon toga mu dođe jedan čovjek izrazito 
lijepa lica, lijepe odjeće i prijatna mirisa, i kaže 
mu: 

- Raduj se onome što će te usrećiti. Raduj se 
Allahovom zadovoljstvu i Džennetu u kojem 
su uživanje i blagodati vječni. Ovo je dan koji 
ti je obećan. 

- A ti, Allah te svakim dobrom obradovao, ko 
si ti? Imaš lice koje samo s dobrom dolazi. 

- Ja sam tvoje dobro djelo. Tako mi Allaha, 
znam te samo kao jako poletnog i brzog 
na pokornosti Allahu. Neka te Allah svakim 
dobrom nagradi. 

Zatim mu budu otvorena vrata prema Dže- 
nnetu i vrata prema Džehennemu. Pa mu se 
kaže: 'Ovo bi bilo tvoje boravište da si bio nepo- 
koran Allahu, a Allah ti je to zamijenio ovim. 

Kad vidi šta sve ima u Džennetu, kaže: 'Allahu 
moj, ubrzaj nastanak Kijametskog dana, da se 
ponovo vratim svojoj porodici i imetku.' Na to 
mu se odgovori: 'Budi spokojan.' 

Kada Allahov nepokorni rob bude na 
rastanku s ovim svijetom i blizak odlasku na 
Ahiret, s neba mu dođu grubi i osori meleki, 
crnih lica, koji sa sobom nose grubu odjeću od 
vatre, i sjednu na udaljenosti dometa pogleda. 
Zatim mu dođe Melek smrti, sjedne pored nje- 
gove glave i kaže: 'O ti dušo pokvarena (prljava), 
iziđi k srdžbi i ljutnji Allahovoj!' Ona se od 
straha razbaca po tijelu, a melek je trga kao što 
se trga trnovita grana iz mokre vune i s njom 
mu raskida vene (arterije) i živce. Njega prokli- 
nje svaki melek između neba i Zemlje, svaki 
melek na nebu. Zatvore mu se nebeska vrata. 
Nema nikoga s druge strane vrata da ne moli 
Allaha da njegovu dušu ne uzdigne dalje. Kad 
je Melek smrti zgrabi ovi je ne ostave u njego- 
vim rukama ni koliko treptaj oka. Hitro je stave 
u tu grubu odjeću od vatre. Ona tu dobije naj- 
smrdljiviji smrad crkotine koji je ikad postojao 
na Zemlji. S njom se meleki uzdignu - ne prođu 
ni pored jedne skupine meleka a da oni ne upi- 
taju: 'Koja je to pokvarena duša?' 'To je taj i taj', 
odgovore im ovi, oslovljavajući ga najružnijim 
imenom kojim je ikada bio nazvan na dunja- 
luku. Kad dođu do zemaljskoga neba i zatraže 

da mu se otvore vrata, ona mu se ne otvore." 
Allahov Poslanik, s.a.v.s., tada prouči kur'anski 
ajet: njima se kapije nebeske neće otvoriti, i prije 
će debelo uže kroz iglene uši proći nego što će oni 
u džennet ući. (El-E'raf, 40.) "Allah, dž.š., kaže: 
'Upišite toga Mog roba u Sidždžinu (najnižoj 
zemlji).' Zatim bude rečeno: 'Vratite Moga roba 
u zemlju. Ja sam im obečao da sam ih od nje 
stvorio, da ću ih u nju vratiti i da ču ih ponovo iz 
nje izvaditi (proživjeti).' Pa, njegovu dušu bace 
s neba tako da tresne o Zemlju i ponovo padne 
u njegovo tijelo." Poslanik, s.a.v.s., tada prouči 
ajet: A onaj ko bude smatrao da Allahu ima iko 
ravan - biće kao onaj koji je s neba pao i koga 
su ptice razgrabile, ili kao onaj kojeg je vjetar u 
daleki predio odnio. (El-Hadždž, 31.) "Duša se 
vrati u njegovo tijelo. On sigurno čuje korake 
svojih drugova kada budu odlazili od njegova 
kabura. 

Tada mu dolaze dva jako snažna meleka koja 
ga grubo posade u sjedeći položaj, i upitaju: 

- Ko je tvoj Gospodar? 

- Aaah, ne znam. 

- Koja je tvoja Vjera? 

- Aaah, ne znam. 

- Šta ti kažeš o ovom čovjeku koji vam je 
poslan? 

A on ne zna ni ime njegovo (Poslanikovo). 
Reći će mu da se on zove Muhammed, a on će 
samo ponavljati: 

- Aaah... Aaah..., ne znam. Čuo sam da ljudi 
pričaju o njemu. 

- Niti si znao, niti si razmišljao! 

Poviče glasnik s nebesa: 'Laže! Prostrite mu 
prostirku od džehennemske vatre i otvorite mu 
vrata prema Džehennemu.'. Pa će mu iz Džehe- 
nnema dopirati vrelina i otrovi, a kabur će mu 
biti stiješnjen toliko da će mu se rebra polomiti 
i ispreplitati se. Doći će mu čovjek ružna lica, 
ružne odjeće i sav smrdljiv, pa će mu reći: 

- 'Raduj' se onome što će te unesrećiti. Ovo je 
dan koji ti je obećan! 

- A ti, Allah ti zlo podario, ko si ti? Imaš lice 
koje donosi samo zlo. 

- Ja sam tvoje ružno djelo. Tako mi Allaha, 
znam te samo kao jako nemarnog u pokor- 
nosti Allahu i jako hitrog i brzog u nepokor- 
nosti Njemu. Neka ti Allah podari svako zlo. 

Njemu se tada odredi jedno slijepo, gluho i 
nijemo biće koje u ruci ima ogroman željezni 
kovački čekić, kojim kada udari brdo pretvori u 
prah, pa ga on tim čekićem jednom udari toliko 
jako da ga u prah pretvori. Allah ga ponovo 
povrati u prvobitno stanje, a ovaj ga udari po 
drugi put toliko jako da to čuje sve živo osim 

ljudi i džinna. Nakon toga mu budu otvorena 
vrata prema Džehennemu, i prostre mu se 
postelja od vatre, a on kaže: 'Gospodaru, nemoj 
da nastupi Kijametski dan."* 43 

* * * 



41 Bilježi ga Ahmed. 

U NJOJ NEMA NIKAKVA 
DOBRA, ONA JE U VATRI 

Od Ebu Hurejre, r.a., se prenosi da je rekao: 
"Allahovom Poslaniku, s.a.v.s., je rečeno: 'Alla- 
hov Poslanice, ta i ta žena klanja po cijelu noć, 
a danju posti. Ali, na jeziku je nezgodna, zlo- 
stavlja komšije.' Poslanik, s.a.v.s., na to odgo- 
vori: 'U njoj nema nikakva dobra, ona je u Vatri.' 
Rečeno mu je: 'Ta i ta žena klanja pet dnevnih 
namaza, dijeli sadaku komadima mladoga sira, 
i nema ništa više osim toga, ali nikoga ne zlo- 
stavlja.' Poslanik, s.a.v.s., reče: 'Ona je stanovnik 
Dženneta.'" 44 

Ovaj hadis nosi jaku opomenu i prijetnju 
ženi koja zlostavlja komšije. Allah, dž.š., je, u 
zapovijesti Svojim robovima, rekao: / Allahu se 
klanjte i nikoga Njemu ravnim ne smatrajte! A 
roditeljima dobročinstvo činite, i rođacima, i siro- 
čadi, i siromasima, i komšijama bližnjim, i komši- 
jama daljnjim. . . (En-Nisa, 36.) 

Pod pojmom bližnji komšija podrazumijeva 
se komšija koji stanuje u blizini, ili je blizak zbog 

4 " Bilježi ga Ahmed, Hakim i Buhari u djelu El-Edebul- 
mufred. Sened ovoga hadisa je vjerodostojan (sahih). 

čestog kontakta, porijekla ili pripadnosti istoj 
vjeri. Daljnji komšija podrazumijeva onoga koji 
nije ni u kakvom srodstvu, makar bio i mušrik 
(mnogobožac). 

Allahov Poslanik, s.a.v.s., je rekao: "Džibril, 
a.s., mi je toliko napominjao da pazim kom- 
šije da sam pomislio kako će komšija komšiju 
nasljeđivati." 45 

Poslanik, s.a.v.s., je rekao: "Tako mi Allaha, 
nije vjernik. . . tako mi Allaha, nije vjernik. . . tako 
mi Allaha, nije vjernik!" "Ko, Allahov Poslanice?" 
- upitaše ashabi. "Onaj čijeg se zla boji njegov 
komšija", odgovori Poslanik, s.a.v.s. 46 

Allahov Poslanik, s.a.v.s., je rekao: "Ko vjeruje 
u Allaha i Sudnji dan, neka čini dobročinstvo 
prema komšiji." 47 

Poslanik, s.a.v.s., je rekao: "Od svih drugova, 
kod Allaha je najbolji onaj koji je najbolji prema 
svojim drugovima, a najbolji komšija kod Allaha 
je onaj koji je najbolji prema komšijama." 4H 

Dobročinstvo prema komšiji i zbližavanje s 
njim na svaki koristan i dobronamjeran način 
je jedno od najboljih djela koja čovjeka pribli- 

45 Bilježe ga Buhari i Muslim. 

46 Bilježi ga Buhari. 

47 Bilježi ga Muslim. 

48 Bilježi ga Tirmizi i kaže da je hadis hasen. 

64 



Priče iz života sahabijki / Oporuke A ll ahovog Poslanika 

žavaju Allahu, dž.š. Kloniti se zlostavljanja kom- 
šije i izbjegavanje pričinjavanja mu bilo kakvih 
nelagodnosti je obaveza svakoga muslimana i 
muslimanke. 

Iz Poslanikovih, s.a.v.s., hadisa razumijemo 
da su klanjanje noćnih namaza, post i sadaka 
veličanstvene nafile (dobrovoljni ibadeti) i vri- 
jedni ibadeti koji iskupljuju grijehe, ali uprkos 
velikoj vrijednosti tih djela kod Allaha, dž.š., 
tegobi njihova prakticiranja, i veličini nagrade 
za post kod Allaha, dž.š., jer je On u hadisi-kud- 
siju rekao: "Svako djelo koje čovjek učini je 
njegovo, osim posta. Post je Moj, i za njega Ja 
nagrađujem.", sva djela koja je ona prakticirala 
nisu je mogla spasiti od Vatre samo zbog toga 
što je zlostavljala komšije. Prema tome, zlostav- 
ljati komšiju je haram, što podrazumijeva da je 
dobročinstvo prema njemu obaveza. 

Jedan od najkonkretnijih vidova dobročin- 
stva prema komšijama jeste da mu se pomo- 
gne kada je u potrebi. Primjer toga je da se 
obiđe kad je bolestan, da mu se pomogne 
kada je u krizi, da mu se izrazi saučešče i obiđe 
se kada ga pogodi kakva žalost i nesreća, da 
mu se pomogne i ponudi usluga, da mu se 
izrazi poštovanje i uvažavanje, da se ničim 
ne zlostavlja - ni riječju ni djelom - da mu se 
ne uskraćuje nikakvo zakonito pravo, strpljiv 

odnos prema njemu, da se štiti, da se njegova 
intima i tajnost ne povrjeđuju, da ga se ne špi- 
junira i ne istražuju mu se mahane i nedostaci, 
da se ne zagleda ženski dio njegove porodice i 
da se ne vara. 

* * * 

OTKRIVENE I RAZGOLIĆENE 

Od Ebu Hurejre, r.a., se prenosi da je Vjero- 
vjesnik, s.a.v.s., rekao: "Dvije vrste stanovnika 
Džehennema još uvijek nisam vidio. Ljudi koji 
u rukama imaju bičeve poput kravljih repova 
i njima udaraju ljude, i obučene a razgolićene 
žene (golišavo obučene), uvrču se i uvijaju (pri 
hodu) i privlače pažnju na sebe, glave su im kao 
kamilje grbe, neće ući u Džennet, niti će osjetiti 
njegov miris, iako se njegov miris prostire na 
toliku i toliku udaljenost." 49 

Ovaj hadis ukazuje da dvije vrste ljudi koje 
će biti u Džehennemu nisu postojale u Posla- 
nikovo vrijeme nego će doći u budućnosti. To 
je pokazatelj jedne od njegovih mudžiza, jer je 
govorio o nečemu što će uslijediti kasnije, pa je 
i uslijedilo baš onako kao što je i rekao iskreni i 
povjerenja dostojni Muhammed, s.a.v.s. 

Prva vrsta ovih ljudi, su nasilnici koji su uspo- 
stavili dominaciju nad Allahovim robovima uda- 
ranjem, ponižavanjem, mučenjem i zlostavlja- 
njem. Sve su to uradili zbog niske ovosvjetske 
koristi, koja nema nikakve vrijednosti i značaja, 



Bilježi ga Muslim. 

osim oholosti i nadmenosti nad drugima. Oni 
ne osjećaju milost prema slabima, ne cijene 
čast. Nad svima sprovode nemilost i neprija- 
teljstvo, bez izuzetka. Oni nemaju na umu taj 
strašni momenat na Sudnjem danu kad svi ljudi 
budu stajali pred Gospodarom svjetova. Poslanik, 
s.a.v.s., ih je opisao kao ljude koji drže grube i 
strašne bičeve, a koji su, po grubosti i debljini ili 
krutosti i bolu koji nanose ljudima kada ih tuku 
i muče, slični kravljim repovima. 

Druga vrsta stanovnika Džehennema su gri- 
ješnice koje su odbacile ono što islam govori 

čednosti i pokrivanju, poskidale odjeću, 
pokazale ruke i noge, obukle tijesnu i prozirnu 
garderobu koja ne pokriva tijelo i ne sakriva 
stidna mjesta (ono što se ne smije pokazivati, 
a to je cijelo tijelo žene osim lica, šaka i nogu 
do članaka, op. p), već samo još pojačava strast 

1 nagon muškaraca i njihovu pohotu i požudu 
prema ženama. One se u takvoj odjeći još 
više razmahuju, uvrću i uvijaju pri hodu kako 
bi privukle pažnju i poglede muškaraca i tako 
na teška iskušenja stavile kako oženjene ljude 
tako i mladiće u kriznim godinama života. 

Poslanik, s.a.v.s., je okarakterizirao ove žene 
kako se nadmeno i oholo šetkaju ulicama i 
putevima, preplavljuju javna mjesta i trgove, i 
tako zavode muškarce i upropaštavaju omla- 

dinu. On ih je opisao tako kao da one namjerno 
i planski pospješuju kvarenje, izopačenje i zavo- 
đenje ljudi, kako bi bili svjesni da ona svojom 
golišavom pojavom i hodom priziva pažnju i 
mami na činjenje razvrata i nemorala. Znače- 
nje Poslanikovih, s.a.v.s., riječi mailatun mumilat 
jeste da se one uvijaju hodeči i tako na sebe 
privlače poglede i pažnju muškaraca izaziva- 
jući pohotu i požudu. Poslanik, s.a.v.s., je spo- 
menuo još neke negativnosti od kojih je i to da 
vežu kosu na vrh glave, tako da im one liče na 
kamilje grbe po ispupčenosti i isticanju, i ukra- 
šavaju ih raznim ukrasima i farbaju privlačnim 
bojama, pa ih nagomilavaju na vrhovima glava 
tako da liče na visoka brda ili brane. 

Riječi kasijatun arijat (obučene a golišave) 
znače da one na sebi formalno imaju neku 
odječu, ali su, suštinski, razgoličene, jer je nji- 
hova odjeća tijesna ili prozirna tako da ne 
sakriva tijelo, niti pokriva avret (ono što se ne 
smije pokazivati). Osnovni cilj i uloga odjeće 
jeste da pokrije tijelo i stidna mjesta. Allah, dž.š., 
kaže: O sinovi Ademovi, dali smo vam odjeću 
koja će pokrivati stidna mjesta vaša, a i raskošna 
odijela, ali, odjeća čestitosti, to je ono najbolje. 
(El-E'raf, 26.) 

Hadis ukazuje na žene koje se oholo i samo- 
dopadljivo uvijaju i razmahuju u hodu s ciljem 

privlačenja pažnje na sebe i pospješivanja izo- 
pačenja i kvarenja muškaraca čija srca privlače 
golišavošću. 

U hadisu su upotrijebljene riječi esnimetul- 
baht (kamilje grbe). Riječ esnimetun je množina 
riječi senam (nešto uzvišeno, visoko), a riječ 
baht je kamila ili deva. Otuda se kamilja grba 
zove senamul-baht zato što je visoka, izba- 
čena. Time se hoče reći da takve žene vežu i 
sakupljaju kosu na vrhu glave da izgledaju kao 
kamilja grba ili brdo. 

Allahov Poslanik, s.a.v.s., je ovaj hadis zavr- 
šio riječima koje čovjeku ulivaju strah u srce: 
"One neće ući u Džennet, niti će osjetiti njegov 
miris..." Postoji li stravičnije kazne od toga da 
čovjeku bude uskraćen ulazak u Džennet, i sve 
te njegove blagodati, i da nikad ne osjeti nje- 
gov miris mada se on širi na razdaljini od pet 
stotina godina?! 

* * * 



70 



Priče i z živ ota sahabi jki / O poruke Allahovo g P oslanika 



NEKA SE NI JEDAN ČOVJEK NE 
OSAMLJUJE SA ŽENOM 

Allahov Poslanik, s.a.v.s., je rekao: "Neka se ni 
jedan čovjek ne osamljuje sa ženom osim da sa 
njom bude njen mahrem. Ženi nije dozvoljeno 
putovati osim sa mahremom.". Neki čovjek 
reče: "Allahov Poslaniče, moja žena je pošla na 
hadždž a ja sam odlučio ići na taj i taj pohod (s 
vojskom)". Poslanik, s.a.v.s., mu odgovori: "Idi i 
obavi hadždž sa svojom ženom." 50 

Ko je mahrem? To je svako kome je zauvijek 
zabranjeno s dotičnom ženom sklopiti brak, 
kao što su: otac, brat, amidža, dajdža. . . 

Koje edžnebi"? Svaka osoba s kojom dotična 
žena može stupiti u brak. Svaki od njih je za nju 
stranac s kojim se ne smije osamljivati. Allahov 
Poslanik, s.a.v.s., je zabranio da se kod njih ulazi 
kada su same: "Nipošto ne ulazite kod žena 
(samih)." Neki Ensarija upita: "Allahov Posla- 
niče, a šta kažeš za djevera?" "Djever je smrt" 
- odgovori Poslanik, s.a.v.s. 5 ' 



50 Bilježe ga Buhari i Muslim. 

51 Bilježe ga Buhari i Muslim. 

Hamvu (djever) je mužev brat ili neko od 
muževe rodbine. Poslanikove, s.a.v.s., riječi "dje- 
ver je smrt" govore da je veća mogućnost da se 
zlo desi sa njima nego sa drugima zato što je 
njima lakše ući u bratovu kuću. Zbog toga je to 
okarakterizirao kao smrt, ne bi li to upozorilo, 
uplašilo i odvratio od osamljivanja s njima, jer 
osamljivanje s djeverom vodi izopačenju, isku- 
šenju, skretanju i propasti u vjeri, kao što život 
propadne smrću. 

Zato je svaka muslimanka obavezna postu- 
pati shodno časnoj Poslanikovoj oporuci, pona- 
šati se u skladu sa istom i ne dopustiti sebi osa- 
mljivanje sa bilo kime s kim bi joj, inače, bilo 
dozvoljeno stupiti u brak. To je haram i zabra- 
njena stvar. 

Iz ovoga hadisa izvlačimo zaključak da 
islam ženi ukazuje dostojno poštovanje, jer 
nalaže njenu zaštitu od svega što bi joj even- 
tualno moglo naškoditi na bilo koji način. Iz 
istog razloga, islam zabranjuje osamljivanje sa 
ženom, jer je ona, kada ostane sama s nekim ko 
joj nije mahrem, slabašnija od njega i samim tim 
podložnija utjecaju. Upravo zbog toga je Allah, 
dž.š., zabranio da se žena osamljuje s takvima 
ukoliko nema sa sobom mahrema (staratelja) 
koji bi je zaštitio od eventualnih neugodnosti 
i zla. Isti propis za ženu, koji važi za osamljiva- 
12 

nje, važi i za njeno putovanje. Njoj, dakle, nije 
dozvoljeno putovati sama, osim uz pratnju 
mahrema, pod uvjetom da je bezbjedna na 
tom putu i da joj ne prijeti realna opasnost po 
život i čast, te ako putuje u skupini žena. Tada 
nema razloga za zabranu. 

* * * 

DA JE DOZVOLJENO UČINITI 
SEDŽDU LJUDSKOM BIĆU, NAREDIO 
BIH ŽENI DA JE UČINI MUŽU 

Allahov Poslanik, s.a.v.s., je rekao: "Ljudsko 
biće ne smije učiniti sedždu ni jednom ljud- 
skom biću. Da iko ikome smije učiniti sedždu, 
naredio bih ženi da je učini mužu zbog silnog 
prava koje on nad njom polaže." 52 

Neka žena je došla kod Allahovoga Posla- 
nika, s.a.v.s. Kada je završila što je htjela, Posla- 
nik, s.a.v.s., je upita: 

- Imaš li muža? 

- Imam. 

- Kakva si prema njemu? 

- Sve što mogu nastojim mu podariti i 
priuštiti. 

- Vodi računa kakva si prema njemu, jer, on ti 
je i Džennet i Džehennem. 53 

51 Bilježe ga Ahmed i Bezzar, prenosioci ovoga hadisa 
su vjerodostojni i zadovoljavaju kriterije prenosilaca 
sahih-hadisa. 

53 Bilježe ga Ahmed i Hakim koji za njega kaže da je 
vjerodostojnog seneda (lanca prenosilaca). 

Ovi hadisi ukazuju ženi na način i metodu 
kako da, bez napora, dostigne Allahovu 
nagradu. Njena pažnja prema mužu, briga o 
kući, ispunjenje obaveza za koje je odgovorna 
(kao što su održavanje kuće, odgoj i briga o 
djeci jer je čovjek mnogo odsutan iz kuće), 
sposobnost pridobijanja muževa srca, ljubavi, 
pažnje i poštovanja i otklanjanje svega što 
može biti povod razdoru kako se ne bi okr- 
njila čistota bračnoga života su najbolji načini 
da žena zasluži Allahovu bliskost, tako postaje 
dobra vjernica. 

Od Ummu Seleme, r.a., se prenosi da je 
rekla: "Allahov Poslanik, s.a.v.s., je rekao: 'Koja 
god žena umre a njen muž bude sa njom zado- 
voljan, ući će u Džennet.'" 54 

Muslimanka je svjesna da joj je Allah, dž.š., 
zagarantirao vrijednu nagradu za pokornost 
mužu, zbog toga je uvodi u Džennet, a da je, 
istovremeno, onoj ženi koja bezrazložno ljuti 
muža zaprijetio Svojom srdžbom, proklet- 
stvom i protjerivanjem iz Svoje milosti. 

U dvjema najvjerodostojnijim zbirkama 
hadisa stoji da Ebu Hurejre, r.a., prenosi da je 
Poslanik, s.a.v.s., rekao: "Kada čovjek pozove 
svoju ženu u postelju a ona mu se ne odazove, 

5 " Bilježe ga Ibn Madža i Hakim koji kaže da je ovo hadis 
vjerodostojnoga seneda. 

pa on zanoći ljut na nju, meleki je proklinju dok 
ne osvane." 55 

Ovaj hadis je jasan pokazatelj da nepokorne, 
uzjogunjene i drske žene zaslužuju Allahovo 
prokletstvo. Zato što je brak propisan da bi osi- 
gurao zaštitu i čovjeku i ženi. To je razlog da je 
žena obavezna odazvati se pozivu muža kada 
osjeti potrebu za njom. Nije joj dozvoljeno 
izbjegavati tu obavezu pravdajući se nekakvim 
neopravdanim i klimavim razlozima. Postoji 
dosta hadisa koji ženu motiviraju i podstiču 
na odziv mužu bez obzira na obaveze i posao, 
osim ukoliko postoji stvaran i opravdan razlog 
koji nije moguće zaobići niti otkloniti. 

Allahov Poslanik, s.a.v.s., je rekao: "Kada 
čovjek pozove ženu u postelju, neka mu se 
odazove, makar bila na jahalici (na leđima 
kamile)." 56 

U drugom predanju stoji: "Kada čovjek osjeti 
potrebu za ženom i pozove je, neka mu se oda- 
zove, makar bila na vodi (vodoskoku)." 57 

Zaštita čovjeka i njegovo udaljavanje od 
iskušenja je bitnije od svakog drugog posla 
koji žena obavlja, ma koliko bio vrijedan. Islam 

s '' Bilježe ga Buhari i Muslim. 

r,h Bilježi ga Bezzar, a prenosioci hadisa su po kriteri- 
jima vjerodostojnih hadisa. 
57 Bilježi ga Tirmizi, a hadis je hasen-sahih. 

želi da čovjek i žena žive u atmosferi svekolike 
čistote i da se međusobno udaljavaju od svih 
vidova iskušenja i traženja zabranjenoga nasla- 
đivanja. Zbog svega toga, brak i bračni život je, 
zapravo, prirodan i dozvoljen način ispoljavanja 
prirodnih potreba koji neutralira zabranjene 
strasti i štiti čovjeka od mogućnosti podlijega- 
nja zabranjenim stvarima. 

Prijetnja ženi na koju je muž ljut je toliko 
opasna da se zbog nje uznemiri srce svake 
vjernice koja želi Allahovo zadovoljstvo i spas 
od Njegove kazne. U hadisu kojega prenosi 
Džabir ibn Abdullah, r.a., od Poslanika, s.a.v.s., 
kaže: "Allahov Poslanik, s.a.v.s., je rekao: Trima 
osobama neće biti primljen nikakav namaz, niti 
će im na nebo biti uzdignuto ikakvo dobro koje 
učine: robu koji se odmetne od svoga gospo- 
dara sve dok mu se ne vrati i ponovo mu bude 
pokoran, ženi na koju se muž naljutio sve dok 
se ne odljuti i odobrovolji i pijanici sve dok se 
ne otrijezni." 58 

Nema sumnje da se pod muževom ljutnjom 
podrazumijeva da je on u tom slučaju. Među- 
tim, ukoliko je čovjek nasilnik i nepokoran 
Allahu, dž.š., njegova srdžba neće nimalo ško- 
diti ženi na onome svijetu, Allah, dž.š., će joj pla- 
titi za strpljivost. Bez obzira na sve, od žene se 

1,8 Bilježi ga Ibn Hibban u svome Sahihu. 

traži da se lijepo i s poštovanjem odnosi prema 
mužu, te da mu, osim u zabranjenim stvarima, 
bude pokorna i poslušna, jer se nikome ljudi ne 
smiju pokoravati u nepokornosti Allahu,dž.š. 

Dvije najljepše osobine koje krase dobru 
ženu su majčinska briga prema djeci i pažnja 
prema mužu. Ove dvije prelijepe osobine je 
Allahov Poslanik, s.a.v.s., spomenuo u stiho- 
vima obraćajući se ženama plemena Kurejš: 
"Najbolje žene koje su ikada jahale na devama 
su Kurejšijke, najbrižnije su prema djeci dok su 
mala i najpažljivije su prema muževima." 59 

Ova Poslanikova, s.a.v.s., tvrdnja je istovre- 
meno i poziv svakoj muslimanki da se njima 
poistovijeti u brizi prema djeci i pažnji prema 
mužu, jer ove dvije osobine su garant bračnoga 
uspjeha, a cijela porodica u tom slučaju živi u 
raskoši ljubavi i slozi, pa time i cijelo društvo ide 
prema boljem sutra. 

Majka pravovjernih, Aiša, r.a., je pratila Allaho- 
voga Poslanika, s.a.v.s., na putovanju na hadždž. 
Na tom putu ga je okružila pažnjom i uslužno- 
šću. Ona ga je vlastitom rukom namirisala prije 
nego je obukao ihrame. Buhari i Muslim bilježe 
hadis u kojem ona kaže: "Ja sam rukama nami- 
risala Allahovoga Poslanika, s.a.v.s., prije nego je 



w Bilježi ga Muslim. 

obukao ihrame, a i nakon što ih je skinuo, prije 
nego je činio tavaf oko Kabe." 60 

Dobročinstvo prema mužu je, zaista, jedna 
od osnovnih vrlina i primarnih moralnih kva- 
liteta kojima se odlikuju pripadnice ovoga 
ummeta. To je i u džahilijjetu bila jedna od pri- 
marnih vrlina kod žena, islam je to još dodatno 
potvrdio i naredio. Naša svijetla tradicija je 
očuvala briljantne tekstove u kojima majke 
savjetuju kćerima pažnju, dobročinstvo i ple- 
menitost prema muževima. Jedan od naljepših 
takvih primjera je prenio Abdulmelikibn Umejr 
El-Kureši od Umame bint El-Haris, koja je bila 
primjer rječitosti, govorništva, oštroumnosti 
i razboritosti. Ibn Umejr je prenio njenu opo- 
ruku kćeri neposredno pred udaju: "Kada je 
Auf ibn Muhallim eš-Šejbani, koji je u vrijeme 
džahilijjeta među Arapima bio jedan od veli- 
kodostojnika i uglednika čija se riječ poštivala, 
udao kćerku Ummu ljas za Harisa ibn Amra el- 
Kindija, opremili su je, okitili i doveli da mu je 
predaju, kod nje je ušla njena majka, Urnama, 
da joj još koji savjet oporuči. Tada joj je rekla 
sljedeće: 'Kćerkice moja, ako je ikome suvišno 
ostavljati oporuku, jer je ionako lijepoga odgoja 
ili časnoga porijekla, onda si to ti. Ali, oporuka 

60 Bilježe ga Buhari i Muslim. 

je nemarnome podsjetnik, a pametnome pot- 
pora i pomoć. 

Kćerkice moja, kada bi se ijedna žena, zbog 
očeva bogatstva i privrženosti njemu, osjetila 
neovisnom od muža, ti bi onda bila ona koja 
najmanje ovisi o mužu. Ali, žene su stvorene za 
muškarce, a muškarci su stvoreni za žene. 

Kćerkice moja, ti se sada odvajaš od ambi- 
jenta u kojem si ponikla i gnijezda u kojem si 
odrasla, a odlaziš u sklonište koje ne poznaješ 
i saputniku na kojeg se nisi privikla. On je time 
što je tebe dobio postao kralj, pa budi mu robi- 
nja, bit će ti rob. 

Uzmi od mene deset stvari, bit će ti pohra- 
njena zaliha i opomena: 

Prva i druga: Budi mu skromna i zadovoljna 
saputnica, budi mu poslušna i pokorna. Zaista 
skromnost i zadovoljstvo donose smiraj srca, 
a poslušnost i pokornost donose Allahovo 
zadovoljstvo. 

Treća i četvrta: Vodi računa o onome što će 
njegov nos pomirisati i njegovo oko vidjeti na 
tebi. Neka na tebi ne vidi ništa što bi mu bilo 
ružno i odvratno, neka mu od tebe dođe naj- 
ljepši miris. Zaista je surma najbolji postojeći 
ukras, a voda je najbolji izgubljeni miris. 
80 

Peta i šesta: Neka mu hrana na vrijeme bude 
gotova, i neka mu bude tišina kad spava. Vre- 
lina gladi donosi vatru, a prekidanje sna izaziva 
srdžbu. 

Sedma i osma: Budi dobrostiva prema nje- 
govoj porodici i ukućanima, i čuvaj njegov 
imetak. Čuvanje imetka će učiniti da te cijeni i 
poštuje, a dobrostivost prema njegovoj poro- 
dici i ukućanima da sve teče lijepo i planirano. 

Deveta i deseta: Ne razglašavaj nijednu nje- 
govu tajnu, nikad mu nemoj odbijati posluš- 
nost. Ako odaš neku njegovu tajnu, nikad 
nećeš biti sigurna od njegove prevare, a ako 
mu budeš odbila poslušnost, rasrdit ćeš ga. 

Osim toga, kćerkice moja, vodi računa da ne 
budeš radosna i vesela kada je on tužan i poti- 
šten, niti tužna i očajna kada je on radostan. 
Prvo svojstvo je nemar prema njemu, a drugo 
će ga rastužiti i ražalostiti. 

Poštuj ga i uvažavaj koliko god možeš, bit će 
najdarežljiviji i najplemenitiji prema tebi. Budi 
saglasna sa njim i ne razilazi se pa će, kad god 
bude mogao, biti sa tobom. 

Znaj, kćerkice moja, da nećeš postići ono što 
voliš sve dok njegovo zadovoljstvo ne pretpo- 
staviš svome zadovoljstvu i njegov prohtjev 

svome prohtjevu, u svemu onome što voliš ili 
ne voliš. Allah ti pomogao i sačuvao te!'" 6 ' 

Nakon toga su mu predali djevojku. Ona 
je ubrzo kod njega dobila visoko i dostojno 
mjesto i rodila mu je sinove koji su kasnije bili 
vladari. 

Islamska historija je prepuna priča o ženama 
ashaba koje su postigle visoke stepene imana i 
napisale mnogo toga što treba ugravirati zlat- 
nim slovima a tiče se umiječa ophođenja žene 
prema mužu. Ovu temu čemo završiti pričom 
jedne izvanredne muslimanke koja se zvala 
Ummu Sulejm bint Milhan, supruga Ebu Talhe 
el-Ensarija. Iznenadila je vijest o sinovljevoj 
smrti, a njen muž Ebu Talha je bio na putu. U 
toj situaciji postupila kao niko drugi da to čak 
liči na jednu od bajkovitih priča. Pa, evo sestro 
muslimanko, cijele te priče baš onako kao što je 
i Muslim bilježi u Sahihu. 

Od Enesa ibn Malika, r.a., se prenosi da je 
rekao: "Ebu Talhi je umro sin od njegove žene 
po imenu Ummu Sulejm. Ona je kazala poro- 
dici: 'Nemojte govoriti Ebu Talhi za smrt našega 
sina dok mu ja to ne kažem.' Kad je Ebu Talha 
došao, ona mu prinije večeru, on se lijepo naj- 
ede i napi. Nakon toga se sredi kao nikad do 

61 Pogledati: Džemheretu hutabil-Areb, 1/145. 

tada, i oni te večeri imadoše odnos. Kad je 
vidjela da se zadovoljio, ona ga upita: 

- O Ebu Talha, ako nekojednoj porodici posudi 
nešto na upotrebu bez nadoknade, pa im to 
kasnije zatraži - imaju li oni pravo odbiti vra- 
titi posuđeno? 

- Nemaju. 

- E, sin ti je preselio na Ahiret. 

Ebu Talha se razljuti, i reče: 'Čekala si da se 
unečistim pa da mi kažeš za sinovu smrt?' On 
odmah ode do Allahova Poslanika, s.a.v.s., i 
ispriča mu šta se desilo. Poslanik, s.a.v.s., prouči 
dovu: 'Neka vam Allah blagoslovi protekli dio 
večeri.' 

Ona je te noći zanijela. Allahov Poslanik, 
s.a.v.s., je bio na putovanju, a bila je i ona. Kada 
se Poslanik, s.a.v.s., vračao s puta nije volio ula- 
ziti u Medinu noču. Nadomak Medine, nju spo- 
padoše porođajni bolovi. Ebu Talha zastade, 
a Allahov Poslanik, s.a.v.s., nastavi putovanje. 
Ebu Talha reče: 'Gospodaru moj, Ti znaš da ja 
volim iziči s Tvojim Poslanikom kad on iziđe i 
ući s njim kad uđe, a evo vidiš šta me je zau- 
stavilo.' Ummu Sulejm mu reče: 'O Ebu Talha, 
više ne osjećam ono što sam osjećala malo- 
prije. Nastavimo.' Nastaviše putovanje. Kad su 
stigli u Medinu, ponovo joj dođoše porođajni 
bolovi, i ona tada rodi sina. Majka mi se obrati 

riječima: 'Enese, nemoj da ga iko zadoji dok 
ga ne odneseš Allahovom Poslaniku, s.a.v.s.' 
Kad je osvanulo jutro, ja sam ga uzeo i odnio 
ga Allahovom Poslaniku, s.a.v.s. Kad me vidje, 
on reče: 'Izgleda da se Ummu Sulejm porodila.' 
'Da', rekoh, i spustih mu novorođenče u krilo. 
Allahov Poslanik, s.a.v.s., zatraži da mu donesu 
jednu hurmu Adžve. Kad mu doniješe, on je 
stavi u usta i šamije. Kad je sasvim rastoči, ubaci 
je novorođenčetu u usta, ono je odmah poče 
izdvajati i ispijati. Poslanik, s.a.v.s., reče: 'Pogle- 
dajte koliko Ensarije vole datule.' On ga rukom 
pomilova po licu i dade mu ime Abdullah." 62 

U drugom predanju stoji da je Ebu Talha 
upitao Ummu Sulejm: "Kako je dijete sada?" 
"Miruje." Ebu Talha je znao da im je dijete bole- 
sno, pomislio je da mu se stanje poboljšava. 
Ona nije ništa slagala, samo je bila jako vješta u 
izražavanju kada je čovjeku ostavila dojam da 
je djetetu lakše. Mada je u principu rekla da je 
dijete preselilo na Ahiret i da se smirilo. 

Bravo, Ummu Sulejm! Svaka čast! Kako si 
samo veličanstvena žena! Kako si samo str- 
pljiva na Božijoj odredbi! Kako si samo razumna 
i razborita! Kako se samo primjereno i dolično 
odnosiš prema mužu i dostojno mu se dotjeru- 
ješ! Kako ti je samo uspjelo savladati bol i tugu 
za sinom. Kako ti je uspjelo toliko se uzdržati i 



62 Bilježi ga Muslim. 

kontrolirati, dok strpljivo i pribrano, želeći Alla- 
hovo zadovoljstvo, provodiš takve trenutke 
s mužem, a izgubila si voljeno biće?! Tako si 
dobila dovu Allahova Poslanika, s.a.v.s., za sebe 
i svoga muža da vam Allah blagoslovi tu noć. 
Allah, dž.š., se odazvao pozivu Svoga Poslanika, 
s.a.v.s., i blagoslovljenom je učinio tu vašu noć, 
pa si u njoj zanijela. Kada ti je plod otežao i 
tvom mužu je bilo žao ostaviti Allahova Posla- 
nika, s.a.v.s., ti si se pretvarala kao da ti je bolje i 
lakše, pa si s njim otišla na pohod u džihad, iako 
si bila u takvoj situaciji. Uporno si nastojala uče- 
stvovati s Poslanikom, s.a.v.s., u džihadu, iako je 
bilo teško podnositi muke i bolove trudnoće. 
Uspješno si završila pohod i učestvovala u oslo- 
bađanju Mekke. I ti i tvoj muž ste postali istinski 
heroji sa svima koji su čvrsto bili uz Poslanika, 
s.a.v.s., u Bici na Hunejnu, kada su ljudi bili pora- 
ženi i kada su mnogi junaci pobjegli. 

Kada si, po povratku u Medinu, rodila dijete, 
zahtijevala si da pljuvačka iz Vjerovjesnikovih 
usta bude prvo što će ući u usta tvome novoro- 
đenčetu, čak prije nego si ga i zadojila. Poslanik, 
s.a.v.s., mu je obavio tahnik 63 s datulom nakon 
što je samljeo ustima u kojima se ona pomije- 
šala s njegovom blagoslovljenom pljuvačkom, 
i dao mu je ime Abdullah. 

6 - Postupak mazanja desni novorođenčeta hurmom 
koju je zagrizao neki dobar čovjek. 

Na posljetku, ostvarila se dova Allahova 
Poslanika, s.a.v.s., da Allah blagoslovi novo- 
rođenče, jer je iz njegove loze rođeno deset 
vrsnih učenjaka. 

Allahov Poslanik, s.a.v.s.Je bio svjestan tvoga 
iskrenog vjerovanja, i na njegovom jeziku ti je 
došla radosna vijest da si među stanovnicima 
Dženneta. Poslanik, s.a.v.s., je rekao: "Ušao 
sam u Džennet i čuo neko šušketanje. 'Ko je 
ovo?', upitao sam. 'Ovo je Gumejsa bint Milhan, 
Ummu Enes ibni Malik.'" 64 

Muslimanka bi trebala iz ovih imanskih pri- 
mjera učiti i izvlačiti pouke. Ovo je samo jedna 
od mnogo priča kojih su prepune knjige histo- 
rije časnoga islama. Naša časna vjera nikada 
nije imala nedostataka. Nedostaci su isključivo 
u nama, jer smo se udaljili od onoga čemu nas 
vjera uči. Zato smo spali na ovako niske grane 
i doživjeli nemoč, slabost i poniženje. Ovaj 
ummet nikada neće postići uspjeh, osim na 
način kako su ga postigle i prve generacije koje 
su slijedile sunnet Allahovoga Poslanika, s.a.v.s., 
i povodile se za njim i jedino to prihvatale kao 
vodilju u životu, uz životopis časnih ashaba, 
učenjaka i čestitih vjernika i vjernica. Neka je 
Allah zadovoljan svima njima! 

* * * 



64 Bilježi ga Muslim. 

POSLJEDNJA OPORUKA: RUKJA 
PROTIV UROKA I DRUGIH BOLESTI 

Od Aiše, r.a., se prenosi da je rekla: "Allahov 
Poslanik, s.a.v.s., je ušao i čuo kako malehno 
dijete plače. Upitao je: 'Zašto to vaše djete 
plače? Proučite mu rukju od uroka.'" 65 

Rukja je učenje određenih kur'anskih ajeta i 
određenih dova koje su prenešene od Allahova 
Poslanika, s.a.v.s. To svaki musliman može učiti 
sebi, svome djetetu ili porodici kao lijek od 
bolesti koje snađu njega ili bilo koga u njego- 
vom okruženju. To je lijek i od uroka koji dođe 
od ljudskoga ili džinskoga oka, od šejtanskoga 
dodira ili sihra (vradžbine), i od drugih dušev- 
nih i tjelesnih bolesti. 

Dokaz utemeljenosti rukje u Kur'anu su 
Allahove riječi: Reci: "On je vjernicima uputstvo 
////e/c.".(Fussilet,44.) 

Mi objavljujemo u Kur'anu ono što je lijek i 
milost vjernicima. (El-lsra, 82.) 

Ibn Kajjim, r.a., u knjizi Zadul-mead kaže: 
"Kur'an je kompletan lijek od svih bolesti, psi- 



Bilježi ga Ahmed, a sened hadisa je hasen. 

hičkih i tjelesnih, kako bolesti ovoga svijeta 
tako i bolesti onoga svijeta. Ali, nije svako 
dostojan, niti svako ima dovoljno umijeća i 
nadarenosti za liječenje Kur'anom! Kada bole- 
snik adekvatno primijeni liječenje Kur'anom, 
bolest iskreno i vjerujući počne liječiti, primje- 
njujući sve što takvo liječenje nalaže, čvrsto 
bivajući uvjeren u to i upotpunjujući propisane 
sve uvjete - bolest zasigurno biva izliječena. 
Kako da se bolest odupre govoru Gospodara 
nebesa i Zemlje, koji da je bio objavljen brdu, 
zdrobio bi ga, ili Zemlji, rasparčao bi je. Ne 
postoji niti jedna duševna niti tjelesna bolest a 
da u Kur'anu nema uputa kako je liječiti, pojaš- 
njenje njena uzroka i povoda, kao i preventivna 
zaštita od nje. To je samo za one kojima je Allah 
podario razumijevanje Njegove Knjige. Allah, 
dž.š., je u Kur'anu spomenuo bolesti srca i tijela, 
pa je i duše i tijela na lijek uputio. 

U sunnetu ima dokaza koji pospješuju liječe- 
nje rukjom koja je u skladu sa šerijatskim pro- 
pisima. Džibril, a.s., je liječio našega Poslanika, 
s.a.v.s. Muslim bilježi u da je Džibril, a.s., došao 
Allahovom Poslaniku, s.a.v.s., i rekao: 

- Muhammede, jesi li bolestan? 

- Jesam. 

Džibril, a.s., je tada izgovorio: "BISMILLAHI 
ERKIKE MIN KULLI ŠEJ'IN JU'ZIKE, MIN KULU 

NEFSIN EV AJNI HASIDIN ALLAHU JEŠFIKE, 
BISMILLAHI ERKIKE (U ime Allaha te rukjom 
liječim od svega što ti škodi, od svake duše ili 
zavidničkoga oka Allah neka te izliječi. U ime 
Allaha te rukjom liječim.)." 66 

Od Aiše, r.a., se prenosi da je Allahov Posla- 
nik, s.a.v.s., desnom rukom potirao mjesto na 
tijelu koje je boljelo i govorio: "EZHIBIL-BE'SE 
RABBEN-NASI, IŠFI ENTEŠ-ŠAFI, LA ŠIFAE ILLA 
ŠFAUK, ŠIFAEN LA JUGADIRU SEKAMA (Otkloni 
bol, o Gospodaru ljudi. Ti lijek daj jer samo Ti 
možeš lijek dati. Nema lijeka mimo Tvoga lijeka, 
lijeka koji ne napušta bolest)." 67 

Od Osmana ibn Ebil-Asa es-Sekafija, r.a., se 
prenosi da se" požalio Allahovom Poslaniku, 
s.a.v.s., na bolest koju je osječao od kako je pri- 
hvatio islam. Poslanik, s.a.v.s., mu reče: "Stavi 
ruku na mjesto koje te boli, i reci: 'BISMILLAHI' 
tri puta, i sedam puta: 'EUZU BI IZZETILLAHI VE 
KUDRETIHI MIN ŠERRI MA EDŽIDU VE UHAZIR 
(Utječem se čašću Allahovom i silom Njego- 
vom od zla onoga što osječam i onoga čega se 
pribojavam)." 68 



Bilježi ga Muslim. 
Bilježi ga Muslim. 
Bilježi ga Ahmed. 



Rukja i traženje lijeka 



Neophodno je napomenuti da rukja, shodno 
šerijatskim uputama, nikako ne znači da ne 
treba tražiti lijek, odlaziti doktorima ili konzu- 
mirati adekvatne medikamente. Allahov Posla- 
nik, s.a.v.s., je zapovidio da se to čini, a i sam 
je tako postupao. Na to ukazuje hadis kojega 
prenosi Ibn Ebi Huzame, r.a: "Upitao sam: 'Alla- 
hov Poslaniče, da li rukje kojima se liječimo, lije- 
kovi koje koristimo i bogobojaznost kojom se 
čuvamo mijenjaju išta od Allahove odredbe?' 
'Pa, i one su sastavni dio Allahove odredbe' - 
odgovori mi Poslanik, s.a.v.s." 69 

Kada je neki beduin upitao Allahova Posla- 
nika, s.a.v.s: "O Allahov Poslaniče, trebamo li se 
liječiti kad se razbolimo?", on mu je odgovorio: 
"Naravno, liječite se, o Allahovi robovi. Jer, zai- 
sta, Allah nije dao nijednu bolest kojoj nije dao 
lijeka, osim jedne jedine." "Koja je to bolest?" - 
upitaše. "Oronulost (duboka starost)", odgovori 
Poslanik, s.a.v.s." 70 



59 Bilježe ga Ahmed i Tirmizi koji za njega kaže da je 
hasen-sahih hadis. 

m Bilježe ga Ahmed i Ibn Madža, a hadis je vjerodosto- 
jan (sahih). 



Kada treba učiti rukju 

Rukja je propisana radi liječenja psihičkih, 
duševnih i tjelesnih bolesti. Rukja se može učiti 
sebi, djetetu ili rodbini. 

Neophodno je upozoriti da je nemar prema 
zikru (spominjanju Allaha, dž.š.), nečuvanje i 
neosiguravanjedovama izikrovima koje su pre- 
nesene od Poslanika, s.a.v.s., u svim prilikama 
(jutarnji i večernji zikr, dove pri ulasku i izlasku iz 
kuće i drugih prostorija), kao i neučenje Kur'ana, 
dova i istigfara najveći uzroci koji čovjeka izlažu 
zavisti prijatelja, rodbine i drugih koji vide ono 
čime je Allah obdario tu osobu i ureknu je i ne 
htijući. To se desi kad im se dopadne ono što 
vide, a ne kažu: MA ŠAELLAH... (Kako je Allah 
htio), TEBAREKELLAH. . . (Blagoslovljen i slavljen 
neka je Allah!), LA KUVVETE ILLA BILLAH. . . (Sva 
sila pripada samo Allahu). Dokaz za to su riječi 
Allahova Poslanika, s.a.v.s: "Urok je istinit. Da 
postoji išta što može preteći kader (Allahovo 
određenje) bi to bio urok." 71 

Među stvarima koje se čovjeku vrlo lahko 
mogu desiti, ukoliko je nemaran prema zikru, i 
krnjavo obavljao ibadete Allahu, dž.š., jesu i to 
da džin uspostavi dominaciju nad njim. U tom 
slučaju koristila bi se šerijatski opravdana rukja 



Bilježi ga Muslim. 

za otklanjanje toga problema, da nas Allah 
sačuva. Rukja je obavezna pri liječenju bolesti 
uroka i sihra, kao i sličnih problema. 

Uvjeti za valjanost rukje 

Među uvjete rukje spada da ona bude 
isključivo Allahovim, dž.š., riječima (Kur'anom), 
Njegovim imenima i svojstvima, ili poznatim i 
vjerodostojnim hadisima koji su preneseni od 
Poslanika, s.a.v.s. Uvjet rukje je i to da se uči 
isključivo na čistom, književnom arapskom 
jeziku ili riječima razumljivog i jasnog značenja. 
Vrlo bitan je i to da se cijelo vrijeme ima na umu 
da rukja sama po sebi ne liječi, nego isključivo 
Allahova intervencija i moć. Rukju ne smije učiti 
sihirbaz, prorok, vrač, niti gatar. Rukja ne smije 
sadržati zabranjene rečenice niti dijelove reče- 
nica, kao ni brojke i znakove, jer Allah, dž.š., nije 
dao lijek u zabranjenim stvarima. 

Dove koje su propisane kao lijek 

1. Kur'anske dove: 

Prouči sljedeće sure i pljuni (vrhom jezika) 
na mjesto na kojem osjećaš bol: EUZU BILLAHI 
MINEŠ-ŠEJTANIR-RADŽIM MIN HEMEZIHI VE 
NEFHIHI VE NEFESIHI (Utječem se Allahu od 
prokletoga šejtana, od njegovoga nagovara- 
nja, puhanja i pljuvanja). 

^ jjuu fy r 4 cr-^v 11 $ r $ lrJ;\^\ 

„1/ /me Ali aha, Milostivoga, Smailosnoga. 
Tebe, Allaha, Gospodara svjetova, hva- 
limo, Milostivog, Samilosnog, Vladara 
Dana sudnjeg, Tebi se klanjamo i od Tebe 
pomoć tražimo! Uputi nas na Pravi put, na 
Put onih kojima si milost Svoju darovao, a 
ne onih koji su protiv sebe srdžbu izazvali, 
niti onih koji su zalutali!" 12 

' ■>'*,<•' 

\ <$ ^ ^ y» J* ¥ (t^P 1 Cj^ 'j^ ^ r^-i 

U ime Allaha, Milostivoga, Samilosnoga. Reci: 
«On je Allah - jedan! Allah je Utočište svakom! 
Nije rodio i rođen nije, i niko Mu ravan nijeh 

* * * 

7J Hadis bilježe Buhari i Muslim od Ebu Seida. 

U ime Allaha, Milostivoga, Samilosnoga. 
Reci: "Utičem se Gospodaru svitanja od zla 
onoga što On stvara, i od zla mrkle noći 
kada razastre tmine, i od zla smutljivca 
kad smutnje sije, i od zla zavidljivca kad 

zavist ne krijeh 

, .« ' • » * 

'jl^^r 4 ^\Ji\ - Ji >> y 4 ^-LiJi ¥ > 

U ime Allaha, Milostivoga, Samilosnoga. 
ffec/': «Tražim zaštitu Gospodara ljudi, Vla- 
dara ljudi, Boga ljudi, od zla šejtana-napa- 
snika, koji zle misli unosi u srca ljudi - od 

1 

džinova i od ljudi!» 

2. Dove iz sunneta Allahova Poslanika, 
s.a.v.s: 

"Postavi ruku na mjesto koje te boli, i reci: 
'BISMILLAHI (tri puta), EUZU BILLAHI VE KUDRE- 
TIHI MIN ŠERRI MA EDŽIDU VE UHAZIR (sedam 
puta) (U ime Allaha. Utječem se Ali ahu i Njegovoj 
sili od zla onoga što osjećam i čega se priboja- 
vam). "' 73 

73 Bilježi Muslim. 

"ES'ELULLAHEL-AZIM RABBEL-ARŠIL-AZIM EN 
JEŠFIJENI (sedam puta) (Molim Allaha Silnoga, 
Gospodara Arša veličanstvenoga da me izliječi)." 74 

"IMSEHIL-BE'SE RABBEN-NASI, BI JEDIKEŠ- 
ŠIFA LA KAŠIFE LEHU ILLA ENTE. (Otkloni bolest, 
Gospodaru ljudi. Lijek je samo u Tvojoj Ruci, i 
samo ga Ti možeš otkriti). 

"Potari desnom rukom mjesto bola, i reci: 
'ALLAHUMME RABBEN-NASI EZHIBIL-BE'SE, 
VEŠFI ENTEŠ-ŠAFI, LA ŠIFAE ILLA ŠIFAUKE 
ŠIFAEN LA JUGADIRU SEKAMA. (Mahu moj, 
Gospodaru svih ljudi, otkloni mi bolest, i izliječi 
me, jer samo Ti lijek daješ. Daj mi lijek koji neće 
bolest ispustiti). 176 

"EUZU BIKELIMATILLAHIT-TAMMATI MIN 
ŠERRI MA HALEK. (Utječem se Allahovim savrše- 
nim riječima (Njegovim imenima i svojstvima) od 
zla svega što je stvorio)." 77 

"EUZU BIKELIMATILLAHIT-TAMMATI MIN 
GADABIHI VE IKABIHI VE ŠERRI IBADIHI VE MIN 
HEMEZATIŠ-ŠEJATINI VE EN JAHDURUN. (Utje- 
čem se Allahovim savršenim riječima (Njegovim 
imenima i svojstvima) od Njegove srdžbe i kazne 
i zla Njegovih robova, od zla šejtanskih spletki 

74 Sahihul-Džami, 5/180. 
/; ' Bilježi ga Buhari. 

Bilježe ga Buhari i Muslim. 
/; Bilježi ga Muslim. 

/ nagovaranja i utječem se od toga da budu uz 
mene)." 78 

"ALLAHUMME RABBES-SEMAVATIS-SEB'I 
VE RABBEL-ARŠIL-AZIM, RABBENA VE RABBE 
KULU ŠEJ'IN, FALIKAL-HABBI VEN-NEVA, MUN- 
ZILET-TE VRATI VEL-INDŽILI VEL-KUR'AN, EUZU 
BIKE MIN KULLI ŠEJ'IN ENTE AHIZUN BI NASIJE- 
TIHI. ENTEL-EVVELU FE LEJSE KABLEKE ŠEJ'UN, 
VE ENTEL-AHIRU FE LEJSE BA'DEKE ŠEJ'UN, VE 
ENTEZ-ZAHIRU FE LEJSE FEUKAKE ŠEJ'UN, VE 
ENTEL-BATINU FE LEJSE DUNEKE ŠEJ'UN..."™ 
(Allahu moj, Gospodaru svih sedam nebesa 
i Arša veličanstvenoga, Gospodaru svih nas i 
svega postojećega, Ti Koji daješ da sjemenje 
i koštice proklijaju, Ti Koji si objavio Tevrat, 
Indžil i Kur'an, utječem Ti se od z|a svega čime 
Ti upravljaš. Ti si Prvi, ništa nije bilo prije Tebe. 
Ti si Posljednji, ništa nije vječnije od Tebe. Ti si 
Uzvišeni, ništa nije iznad Tebe. Ti si Prisutni, i 
ništa Ti ne može promači...). 80 

Dove za liječenje uroka 

1. Kur'anske dove 

78 Sahihut-Tirmizi. 

79 Bilježi ga Muslim. 
8 ' Bilježi ga Muslim. 

Kao lijek za ovakve bolesti, uče se sura El-Fa- 
tiha. Ajetul-Kursija, suretul-lhlas, suretul-Felek i 
suretun-Nas. 

2. Poslanikove dove 

"BISMILLAHI ERKIKE MIN KULU ŠEJ'IN 
JU'ZIKE VE MIN ŠERRI KULU NEFSIN EV AJNI 
HASIDIN ALLAHU JEŠFIK, BISMILLAHI ERKIK. (U 
ime Ali a ha ti učim rukju od svega što ti škodi, od 
zla svake duše ili zavidničkoga oka neka te Allah 
izliječi. U ime Allaha ti učim rukju)." m 

"BISMILLAHI JUBRIK, VE MIN KULU DAIN 
JEŠFIK, VE MIN ŠERRI HASIDIN IZA HASEDE VE 
ŠERRI KULU Zl AJN. (U ime Allaha Koji liječi svake 
bolesti iscjeljuje, odzlazavidnika kad zavist ispo- 
Ijava i od zla svakoga urokljivca)." 82 

"EUZU BI KELIMATILLAHIT-TAMMATI MIN KULLI 
ŠEJTANIN VE HAMMETIN VE MIN KULLI AJNIN 
LAMMEH. (Utječem se Allahovim savršenim rije- 
čima (Njegovim imenima i svojstvima) od svakoga 
šejtana i otrovnice, i svakoga urokljivoga oka)." Bi 

Na kraju, jedna od najboljih zaštita od uroka 
jeste redovno učenje dnevnih zi krova. To je, zai- 
sta, istinska zaštita. Isto tako, zaštita je i učenje 
dvije posljednje kur'anske sure. Poželjno je pri- 

81 Bilježi ga Muslim. 

82 Bilježi ga Muslim. 

83 Bilježi ga Buhari. 

krivati blagodati i vrline onome za koga postoji 
bojazan da bi mogao biti urečen.Toje kada su 
u pitanju ljudska bića. Međutim, kada se radi 

džinnima, onda se na sve ovo što smo već 
spomenuli dodaje još i redovno učenje zikra 
prije ulaska u hamam (kupatilo ili WC) i poslije 
izlaska, kao i neposredno pred spolni akt (koi- 
tus). Džinni često borave na nečistim mjestima 

1 tamo gdje ima kostiju. Oni se tim nečistima 
hrane. Dova koja se uči prije ulaska u hamam je: 
"ALLAHUMME INNI EUZU BIKE MINEL-HUBUSI 
VEL-HABAISI. (Mahu moj, utječem Ti se od zlo- 
kobnika izlokobnica (muških i ženskih džinna))." M 

Onaj koji vidi nešto što mu se dopadne, 
treba reći: "MA ŠAELLAHU, LA KUVVETE ILLA 
BILLAHI" (Kako je Allah htio! Sva sila pripada 
samo Allahu!)", ALLAHUMME BARIK ALEJHI 
(Allahu moj, prospi na njega Svoj blagoslov!)" Ovo 
je neophodno izgovoriti kako dotična osoba ili 
bilo šta drugo ne bi bili pogođeni urokom. 

Neposredno pred spolni akt spružnika, 
neophodno je proučiti: "ALLAHUMME DŽE- 
NNIBNEŠ-ŠEJTANE VE DŽENNIBIŠ-ŠEJTANE MA 
REZAKTENA (Allahu moj, udalji nas od šejtana, i 
šejtana udalji od onoga čime si nas opskrbio)." 65 

* * * 



84 Bilježe je Buhari i Muslim. 

85 Bilježi je Buhari. 

HALIMA ES SA DIJJA, R.A., DOJILJA 
ALLAHOVOGA POSLANIKA 



Osmoga dana po rođenju Allahovoga Posla- 
nika, s.a.v.s., u Mekku je došlo osam žena iz ple- 
mena Benu Sa'd ibn Bekr koje su tražile djecu 
za dojenje. Među Mekelijama je bio raširen obi- 
čaj davanja djece na dojenje ženama pustinje. 
To su činili da bi djeca rasla u zdravijoj sredini, 
a i zbog usvajanja čistoga arapskoga jezika, 
rječitosti i govorništva koje su takve sredine 
posebno njegovale. 

Halima es-Sa'dija je bila među ženama koje 
su došle u Mekku. U njenom društvu su, kao 
pratioci, bili njezin muž Haris i mali sinčič Abdu- 
llah ibn Haris. 

Halima es-Sa'dijja, r.a., nam kazuje kako je 
upravo njoj pripala neizmjerna čast da bude 
dojilja Allahovoga poslanika, Muhammeda, 
s.a.v.s: 

„Ja i muž smo s našim malim sinom izišli 
iz kuće i uputili se prema Mekki u potragu za 
nekim djetetom koje bih dojila. U našem druš- 
tvu je bilo još žena iz plemena Benu Sa'd. I 
one su s istim razlogom krenule na isti put. To 

je bilo jedne jako teške i sušne godine; vrtovi 
su se posušili, a plodovi izdali. Ništa nam nije 
rodilo. Imali smo dvije postarije i mršave deve 
koje nisu davale ni kapi mlijeka. Na jednoj smo 
jahali ja i sinčić, a na drugoj muž. Njegova deva 
je bila još starija i mršavija. 

Tako mi Boga, noćima ne bismo ni trena 
zaspali, jer nam je dijete mnogo plakalo od 
gladi. Nisam imala dovoljno mlijeka nahraniti 
ga, deva nije davala ni kapi. 

Jahali smo jako sporo, jer nam je tovarna 
mazga oronula. Naši saputnici su se ljutili, jer 
im je zbog nas putovanje bilo mučno. 

Kad smo stigli u Mekku i tražili dijete koje bih 
dojila, desilo se nešto čemu se nimalo nisam 
nadala... Svakoj je nuđeno dijete po imenu 
Muhammed ibn Abullah i sve smo ga odbijale, 
nismo ga htjele uzeti zato što je jetim. Govo- 
rile smo: "Ne mislimo da nam može ičim pla- 
titi majka jetima. Sumnjamo da će nam njegov 
djed išta dati za to. 

Za dva dana boravka u Mekki, svaka od 
žena je uspjela naći po neko dijete, osim mene. 
Jedino ja nisam uspjela naći dijete za doje- 
nje. Kad smo već izgubili nadu da ću naći bilo 
kakvo dijete, odlučili smo ići kući. Rekoh mužu: 
'Meni se ne ide kući praznih šaka i bez djeteta 
koje bih dojila. Svaka od mojih drugarica nosi 
10? 

po dojenče. Tako mi Boga, ja ću se vratiti po 
onog jetima i uzeti ga.' Muž mi reče: "Slobodno 
ga uzmi. Možda nam baš u njemu Allah da 
neko dobro." Tako otiđoh do njegove majke, 
i uzeh ga. Tako mi Allaha, uzela sam ga samo 
zbog toga što nisam našla drugo dojenče. Kad 
se vratih u odmorište, uzeh ga ukrilo i počeh 
dojiti - kad navali mlijeko kojeg do maloprije 
nije bilo nikako! Dijete je dojilo dok se nije zasi- 
tilo. Nakon njega se i njegov brat napio koliko 
je god mogao, pa obojica utonuše u blažen- 
stvo sna. 

Uz njih, i ja i muž malo prilegosmo - nakon 
toliko neprespavanih noči. U neko vrijeme, muž 
baci pogled na našu staru i mršavu devu - kad 
ono njeno vime nabreklo, puno mlijeka. On, 
sav u nevjerici, skoči na noge. . . ne može vjero- 
vati vlastitim očima! Pomuze mlijeka i napi se 
koliko je mogao. Pomuze i meni dovoljno, pa 
se i ja napih. To nam je bila najprijatnija noć. 

Kad osvanusmo, muž mi reče: 'Halima, jesi 
li ti svjesna da si dobila blagoslovljeno dijete?' 
Rekoh: 'Zaista je tako. Nadam se da će nam 
donijeti veliko dobro.'. 

Istoga dana pođosmo iz Mekke, uzjahah 
našu staru mazgu, i njega popeh uz sebe. Ona 
hitro pođe brzim korakom pretičući jahalice 
naših saputnika. Nijedna je nije mogla sustići. 

Moje saputnice počeše vikati: 'Uspori malo, 
kćeri Ebu Zuejbova! Nije li to ona vaša stara 
mazga s kojom ste došli?" "Jeste, tako mi Boga, 
ista ona mazga" - odgovorih. 'Tako mi Boga, 
nešto se s njom desilo" - rekoše one. 

Napokon stigosmo kućama. Nisam znala 
da igdje postoji nerodnija zemlja nego što je 
zemlja Benu Sa'da, suha i beskišna. Ali, i pored 
svega toga, naše ovce su svako jutro pasle po 
tim poljima i tokom dana, a vraćale se u pred- 
večerje. Muzli smo koliko bi nam Allah odredio 
i pili mlijeka koliko smo god mogli. Drugima 
stada ni kapi mlijeka nisu davala. Ljudi su govo- 
rili svojim pastirima: 'Nesreće jedne! Čuvajte i 
vi stoku tamo gdje čuva pastir Ebu Zuejbove 
kćeri!' Oni su, zbog toga, stalno stoku tjerali 
za našom, ali su je, i pored toga, uvijek vraćali 
gladnu i bez kapi mlijeka. 

Cijelo vrijeme smo bili očevici neshvatljive 
Božije blagodati dok se ne navršiše dvije godine 
dojenja, dok se dijete ne odvoji od prsa i poče 
koristiti drugu hranu. Dijete je neobično brzo 
raslo i razvijalo se. Njegov rast i razvoj nisu ličili 
na razvoj ostalih vršnjaka. Dok je jedva punio 
drugu godinu, narastao je u pravog snažnog i 
kompletnog dječaka. Tada smo došli njegovoj 
majci i, kao nikad do tada, htjeli da on i dalje 

ostane s nama, da i dalje bude kod nas, zbog 
njegove velike blagoslovljenosti. 

Kad sam došla njegovoj majci, svim sred- 
stvima sam je nastojala nagovoriti da i dalje 
bude kod nas. Govorila sam joj: 'Da hoćeš ovog 
sinčića još ostaviti kod mene nek još malo ojača 
i naraste u pravoga mladića, bojim se za njega 
mekanske sredine." Uporno sam se trudila da 
ga, opet, uzmem sve dok u tome nisam i uspjela. 
Ponovo sam ga uzela. Neobično veseli i radosni, 
vraćali smo se kući skupa s njim. Međutim, par 
mjeseci nakon što je dječak ponovo bio uz nas, 
desilo se nešto što nas je jako preplašilo, zabri- 
nulo i uzdrmalo. Tog jutra je on, sa svojim bra- 
tom, izišao čuvati to naše stoke, nedaleko iza 
kuća. Nije prošlo mnogo vremena, a njegov brat 
trčeći stiže kući i povika: 'Požurite, mom bratu 
Kurejšiji se nešto desilo! Dvojica ljudi u bijeloj 
odjeći ga uzeše, povališe na zemlju i rasporiše 
mu stomak!' Ja i muž potrčasmo prema dječaku. 
Kad dođosmo do njega, primijetismo da mu se 
boja lica promijenila i da se sav trese od straha. 
Muž ga prihvati, a ja privih na grudi. Upitah ga: 
'Šta ti je, sinčiću moj?' 'Dođoše mi dva čovjeka u 
bijeloj odjeći, povališe na zemlju i rasporiše mi 
stomak. Nešto su po njemu tražili, ne znam šta. 
Zatim me ostaviše i odoše' - oHgovon dječak 

'Os 

Uzesmo dječaka i vratismo se kući prepla- 
šeni i nesigurni. Kad stigosmo, muž se, očiju 
punih suza, okrenu prema meni i reče: 'Bojim 
se da je ovog blagoslovljenog dječaka snašlo 
nešto što mi nikako ne možemo odagnati. Vrati 
ga porodici, jer će oni sigurno znati bolje šta im 
je činiti.' 

Tako mi pođosmo s dječakom prema Mekki 
vratiti ga njegovima. Kad stigosmo u Mekku i 
uđosmo u kuću njegove majke, ona se zagleda 
u lice svoga sina, pa mi se brižno obrati: 

- Halima, šta te je navelo da mi dovedeš 
Muhammeda, a toliko si bila uporna ponovo 
ga uzeti kod sebe. Toliko ti je bilo žao odvo- 
jiti se od njega? 

- On je već postao jak i čvrst, narastao je u 
pravoga mladića. Ja sam ispunila sve oba- 
veze prema njemu, a bojim se da mu se šta 
ne desi. Zbog toga ti ga vraćam. 

- Reci mi iskreno: šta je razlog? Ti ga ne bi vra- 
tila zbog toga što si navela? 

Bila je uporna u pripitkivanju sve dok joj nisam 
morala reći pravi razlog. Ispričala sam joj cijeli slu- 
čaj. Kad to ču, Amina se uspokoji i upita me: 

- Halima, da se nisi pobojala za njega da mu 
šejtan ne napakosti? 

- Jesam. 

- Ne, tako mi Allaha! Šejtan nema nikakva 
pristupa njemu. Moj sin je nešto posebno. 
Hoćeš li da ti kažem nešto više o njegovom 
slučaju? 

- Hoću. 

- Kad sam zatrudnila, vidjela sam svjetlo koje 
je izišlo iz mene i osvijetlilo mi dvorce Basre 
u Šamu. Čim sam ga rodila, spustio je ruke 
na zemlju i podigao glavu prema nebu. Slo- 
bodno ti njega ostavi, i mirno i spokojno 
se vrati kući. Neka ti Bog, zbog njega i nas, 
podari svako dobro. 

Ja i moj muž se vratismo neopisivo ožalo- 
šćeni i tužni zbog rastanka s njim. Naš sin ništa 
manje nego mi nije bio tužan i žalostan zbog 
rastanka s bratom. 

Tako je Halima, r.a., ispratila tog blagoslovlje- 
nog dječaka i uručila ga njegovoj majci Amini. 
Suze su joj navirale iz očiju govoreći o bolu 
koji je nosila u srcu zbog rastanka sa sinom po 
mlijeku. 

Dani su prolazili jedan za drugim. Dječak bez 
oca je postao prvak kako Arapa tako i nearapa, 
predvodnik cijeloga čovječanstva. Halima mu je 
došla i dala mu prisegu na vjernost nakon što je 
povjerovala u Knjigu koja mu se objavljuje. Kad 
je ugleda, Poslanik, s.a.v.s., samo što ne poletje 
od sreće. Poče govoriti: "Majko... majko!" 

Poslanik, s.a.v.s., skide ogrtač, prostrije ga 
pod njom, plemenito ugosti sve koji su bili 
s njom i, nakon što muslimani osvojiše veliki 
ratni plijen u borbi protiv plemena Hevazin u 
Taifu, udovolji svim njenim zahtjevima. 

Delegacija plemena Hevazin, koju su činili 
muslimani, dođe i, moleči Halimu da se zauzme 
kod Allahova Poslanika, s.a.v.s., zamoli da im 
Allahov Poslanik, s.a.v.s., vrati sav ratni plijen 
koji su muslimani zaplijenili od njih. Allahov 
Poslanik, s.a.v.s., reče: „Sve ono što je pripalo 
meni i potomcima Abdulmuttalibovim, vračam 
vam." Kad to čuše, Muhadžiri rekoše: „Ono što 
je pripalo nama to dajemo Allahovom Posla- 
niku, s.a.v.s." Tako isto rekoše i Ensarije: ,,l sve 
što je nama pripalo, dajemo Allahovom Posla- 
niku, s.a.v.s." 

Tako muslimani vratiše plemenu Hevazin 
njihovu djecu i žene. Allahov Poslanik, s.a.v.s., 
je to učinio iz poštovanja prema majci koja ga 
je dojila, kao satisfakciju za sav trud i pažnju 
prema njemu. 

Neka je Allah s tobom zadovoljan, dojiljo 
Allahovoga Poslanika, s.a.v.s., i neka ti Allah, 
dž.š.,zbog našega miljenika i Njegova Poslanika, 
s.a.v.s., podari najljepšu nagradu i svako dobro. 

UMMU EJMEN EL HABEŠIJJE 

Ona je bila štićenica Allahovoga Poslanika, 
s.a.v.s., i njegova paziteljica nakon smrti nje- 
gove majke. 

Njeno puno ime je Bereka bint Sa'leba ibn 
Amr. Allahov Poslanik, s.a.v.s., ju je naslijedio od 
svoga oca i odmah je oslobodio, čim je oženio 
majku pravovjernih Hatidžu, r.a. 

Abdullah ibn Abdulmuttalib, otac Allaho- 
voga poslanika Muhammeda, s.a.v.s., je umro u 
Medini vraćajući se iz Šama, i u njoj je sahranjen. 
Amina bint Vehb, majka Allahovoga Poslanika, 
s.a.v.s., je svake godine dolazila zijaretiti mužev 
kabur. Jedanput je došla sa sinom, Muhamme- 
dom ibn Abdullahom, koji je imao šest godina. 
S njima je bila i Ummu Ejmen. Na povratku iz 
Medine je umrla u mjestu El-Ebva, gdje je i uko- 
pana. Ummu Ejmen se u Mekku vratila s Muha- 
mmedom ibn Abdullahom. Tako je on izgubio 
oba roditelja. Ummu Ejmen mu je blagošću, 
brižnošću i pažnjom razgaljivala bol. Bila je izu- 
zetno dobra prema njemu i pažljivo ga je odga- 
jala. Istinski mu je nadomjestila pravu majku. 

109 



HalidHadimes-S urudži 

Tako je Vjerovjesnik, s.a.v.s., rastao pod 
Um mu Ejmeninim okriljem. Zvao ju je majkom. 
Kada bi je vidio, govorio bi: „Od moje porodice 
je ostala još samo ona." 

Kada je Vjerovjesnik, s.a.v.s., oženio Hatidžu, 
odmah je oslobodio svoju štićenicu Ummu 
Ejmen, i udao je za Zejda ibn Harisa. Ona mu je 
kasnije rodila sina Usamu ibn Zejda. Usame ibn 
Zejd je bio miljenik i sin miljenika Allahovoga 
Poslanika, s.a.v.s. 

*** *** *** 

UMMU MA'BED EL-HUZAIJJE, 
ATIKA BINT HALID IBN HULEJF 

Allahov Poslanik, s.a.v.s., je u noći Hidžre iz 
Mekke prema Medini izišao s Ebu Bekrom, r.a., 
i Amirom ibn Fuhejrom, Ebu Bekrovim štiće- 
nikom. S njima je pošao i njihov hrabri vodič 
Abdullah ibn Urejkit. Na putu su prošli pored 
šatora Um mi Ma'bed el-Huzaijje, koja je proda- 
vala neke stvari i čedno sjedila pred šatorom. 
To je bila jaka žena. Ljudima je prodavala putnu 
opskrbu. 

Allahov Poslanik, s.a.v.s., zatraži da im proda 
mesa ili datula, ali ništa ne nađoše kod nje, jer 
je to bila jako sušna i nerodna godina. Poslanik, 
s.a.v.s., vidje jednu ovcu na kraju šatora, pa je 
upita: 

- O Ummu Ma'bed, kakva je ono ovca? 

- To je ovca koja zbog umora i bolesti nije 
mogla otići na pašu. 

- Ima li mlijeka? 

- Mnogo je slabija od toga da bi mogla dati 
imalo mlijeka. 

- Hoćeš li mi dopustiti da je pomuzem? 

Kao svome ocu i majci, naravno da ti dopu- 
štam. Ako misliš da će dati mlijeka, pomuzi 
je- 

Allahov Poslanik, s.a.v.s., zamoli Allaha, dž.š., 
da ovcu obdari mlijekom i, s bismilom, pomi- 
lova je rukom po vimenu. Poslanik, s.a.v.s., pro- 
uči dovu, a vime se napuni mlijeka. Allahov 
Poslanik, s.a.v.s., zatraži da mu donesu posudu. 
Kad mu je doniješe, on poče musti ovcu dok 
ne napuni posudu. Njegovi saputnici počeše 
piti jedan za drugim dok se ne napiše, a potom 
se i Poslanik, s.a.v.s., napi. Na posljetku joj još i 
napuni cijelu posudu mlijeka, plati za popijeno 
mlijeko, pa sa svojim saputnicima krenu dalje 
na svoj put. 

Ebu Ma'bed se vraćao s kozama koje je sporo 
i tromo gonio, iscrpljen umorom i glađu. Kad je 
stigao i ugledao kod žene mlijeko, savzaprepa- 
šćen, upita je: 

- O Ummu Ma'bed, odakle ti ovo mlijeko?! 
Ova ovca ti je smorena i bolesna, a u kući 
nemamo nijednu ovcu koja se muze?! 

- Ne, tako mi Boga. Maloprije prođe neki bla- 
goslovljen čovjek koji postupi tako i tako. 

- Ummu Ma'bed, opiši mi kako je izgledao taj 
čovjek! 

- Vidjeh nekakvog mnogo čista i uredna 
čovjeka, blistava i svijetla lica, lijepe građe, 

prazna stomaka, omanje glave, mnogo 
bijaše lijep, otmjen i elegantan. Imaše jako 
crne oči, bijahu krupne i široko otvorene. 
Vrat mu bijaše podug, a brada gusta... 
crnih očiju podvučenih surmom. Obrve mu 
bijahu tanke, duge i povijene... Dok šuti, dje- 
luje smireno, a kada progovori, nekako se 
prosvijetli. Bijaše najljepši čovjek iz daleka 
i najljupkiji iz bliza. Govor mu bijaše lijep i 
prijatan. Govorio je malo, ali punoznačno i 
jezgrovito, bez brbljanja i blebetanja. Govor 
mu je bio poput zrna niske koja klizi. Bijaše 
osrednjeg rasta, ni previsok ni prenizak. 
Bijaše najljepšeg izgleda i najveličanstveniji 
među svojim saputnicima. Sa sobom je imao 
saputnike koji su se natjecali u ljubaznosti 
prema njemu... Kada progovori, svi pažljivo 
slušaju svaku riječ... Ako im bilo šta zapo- 
vidi, utrkuju se koji če prije izvršiti njegovu 
zapovijest. Svi su prema njemu ljubazni i na 
usluzi su mu. Bijaše razborit i oštrouman. 
- Tako mi Allaha, to je onaj Kurejšija o kojem 
nam je mnogo toga govoreno iz njegova 
života u Mekki. Da sam bio ovdje i da sam se 
sreo sa njim, sigurno bih s njim i otišao. I ako 
ikako budem mogao, to ču i učiniti. 

Ebu Ma'bed prihvati islam. To isto učini i nje- 
gova supruga Ummu Ma'bed, pa zajedno uči- 

niše hidžru u Medinu. Tako je Ummu Ma'bed, 
r.a., dala prisegu Allahovom Poslaniku, s.a.v.s., 
na pokornost. Njen muž, Ebu Ma'bed je uče- 
stvovao u Oslobađanju Mekke s Allahovim 
Poslanikom, s.a.v.s., i bio jedan od muslimanskih 
vojnika, mudžahida, koji su tada ušli u Mekku. 
Neka je Allah zadovoljan s njim i njegovom 
suprugom Ummu Ma'bed, i neka nas, zajedno s 
njima, na Sudnjem danu proživi s poslanicima, 
iskrenima, šehidima i Svojim dobrim robovima. 
Divno li su oni društvo! 

*** *** *** 

SAFIJJA BINT ABDULMUTTALIB, 
POSLANIKOVA TETKA 

Safijja bint Abdulmuttalib je rođena sestra 
Hamze ibn Abdulmuttaliba, amidže Allaho- 
voga Poslanika, s.a.v.s. Ona je majka Zubejra 
ibn Avvama, r.a., jednoga od deseterice kojima 
je za života obećan Džennet, neka je Allah 
zadovoljan sa svima! 

Safijja je još u Mekki prihvatila islam i skupa 
sa sinom je doživjela mnogo iskušenja i zlo- 
stavljanja od strane mekanskih mušrika u to 
vrijeme. Vlastitim očima je gledala kako joj teš- 
kim patnjama pate sina, a nije bila u stanju ičim 
mu pomoči, niti olakšati. Njegov rođeni amidža 
ga je objesio u sušnici za datule i dimio ga ne 
bi li ga natjerao da se vrati u nevjerstvo. Zubejr 
je govorio: "Nikad neću zanijekati Allaha, dž.š!" 
Njegova majka je sve to gledala, srce joj se cije- 
palo od tuge i bola za sinom. Ipak, sve je to, kao 
pravi junak, strpljivo podnosila s ciljem stjeca- 
nja Allahovoga, dž.š., zadovoljstva. 

Zubejr je vidio kako mu je majka ustrajna i 
strpljiva. To mu je još više davalo snagu i moral 

da ustraje i bude čvrst u svom vjerovanju, mada 
je još uvijek bio dvanaestogodišnjak. 

Safijja, r.a., je, zajedno s još nekima, učinila 
hidžru u Medinu, bježeči od svega što se u 
Mekki dešavalo i njoj i njenom sinu od strane 
mušrika. U Mekki je ostavila i kuću i porodicu, 
i otišla je na put hidžre k Allahu i Njegovom 
Poslaniku. 

Safijja, r.a., je u Medini, kao i ostale Muhad- 
žirke i Ensarijke, išla u borbe s mudžahidima i 
obavljala poslove određene za ženu. Pravila je 
hranu za borce, donosila vodu na bojište i lije- 
čila ranjenike. 

U Bici na Uhudu je, kao šehid, preselio Safi- 
jjin brat Hamza ibn Abdulmuttalib, r.a. Mušrici 
su izmasakrirali njegovo tijelo, rasporili mu sto- 
mak, odsjekli nos i uši. Allahovoga Poslanika, 
s.a.v.s., je mnogo pogodilo to što su mušrici 
učinili njegovom amidži, pa je rekao: "Da se 
neće Safijja mnogo ožalostiti i da se ne bojim 
da će to nakon mene postati praksa, ostavio 
bih ga da ga pojedu divljač i ptice; a ako bi mi 
Allah ikada omogućio da, na bilo kojem mje- 
stu, pobijedim Kurejšije, izmasakrirao bih tride- 
set njihovih ljudi." 

Kada su muslimani vidjeli koliko je Allahov 
Poslanik, s.a.v.s., tužan zbog Hamze, rekli su: 
"Tako nam Allaha, ako nam Allah ikada omo- 

gući pobjedu, makar na dan, izmasakrirat ćemo 
ih kao što to nikada niko od Arapa nije uradio." 
Te Poslanikove, s.a.v.s., riječi i riječi njegovih 
ashaba bile su povod da Allah, dž.š., objavi slje- 
deći ajet: Ako hoćete da na nepravdu uzvratite, 
onda učinite to samo u onolikoj mjeri koliko vam 
je učinjeno; a ako otrpite, to je, doista, bolje za 
strpljive. Strpljiv budi! ali, strpljiv ćeš biti samo uz 
Allahovu pomoć. I ne tuguj za njima, i neka ti nije 
teško zbog spletkarenja njihova. (En-Nahl, 126- 
127) Allahov Poslanik, s.a.v.s., je shvatio poruku, 
strpio se i zabranio masakriranje žrtava. 

Safija je saznala da joj je brat ubijen u toj 
bici i došla je vidjeti ga. Kad to primijeti, Alla- 
hov Poslanik, s.a.v.s., reče njenom sinu Zubejru: 
"Sustigni je i vrati da ne vidi šta joj je urađeno s 
bratom.". Zubejr joj priđe i reče: 

- Majko, Allahov Poslanik, s.a.v.s., ti naređuje 
da se vratiš. 

- Zašto? Rekoše da mi je brat izmasakriran, a to 
se desilo na Allahovom putu! Mi smo, zaista, 
zadovoljni sa svim što se na tom putu desi. 
Sigurno ću se, ako Bog da, dostojanstveno 
strpiti nadajući se i želeći Allahovu nagradu. 

Zubejr dođe i ispriča Allahovom Poslaniku, 
s.a.v.s., šta je Safijja rekla. On mu na to reče: 
"Pusti je neka ga vidi." 

Safijja priđe Hamzi, pogleda ga onako izma- 
sakriranoga, pa reče: "Mi smo svi, zaista, Alla- 
hovi, i svi se Njemu vraćamo." Ona, potom, 
uputi dovu Allahu, dž.š., za njega. 

Allahov Poslanik, s.a.v.s., zapovijedi, pa 
Hamzu sahraniše sa ostalim šehidima Uhuda. 

Historija je ubilježila Safijji jedno od najvećih 
junaštava i hrabrosti. Ona je bila prva žena koja 
je na Allahovom putu ubila muškarca iz redova 
neprijateljske vojske. 

U Bici na Hendeku, Allahov Poslanik, s.a.v.s., 
je smjestio svoje žene na jednoj medinskoj 
uzvišici zvanoj Fari'. Ostavio je Hasana ibn 
Sabita, r.a., da ih čuva, koji je već imao šezdeset 
godina. Jedan Židov od onih koji su opkolja- 
vali muslimane u toj bici, pope se preko zidina 
i uđe unutra. Safijja ga primijeti kako špijunira 
muslimane i razgleda okolo, pa reče Hasanu, 
r.a: "Idi i ubij onoga čovjeka!" "Da sam ga u sta- 
nju ubiti, ja ne bih sjedio kod vas, nego bih bio 
tamo s Allahovim Poslanikom, s.a.v.s." - odgo- 
vori Hasan. Kad to ču, Safijja ustade, uze jednu 
motku, spusti se k njemu i udari tako snažno 
otraga da Židov pade na zemlju. Ona ga tu 
dotuče do smrti. 
1 18 



Priče iz života s ahabi jki / O poruke Allahovog Pos lanika 

Dvadesete godine po hidžri, Safijja, r.a., pre- 
seli na Ahiretu Medini. Sahranjena je u Bekiji, 86 
pored najistaknutijih muhadžira i ensarija, neka 
je Allah sa svima njima zadovoljan. 

Neka se Allah, dž.š., smiluje Safijji bint 
Abdulmuttalib, uzoritoj, bogobojaznoj i hra- 
broj muslimanki, i neka joj zbog svega što je 
učinila za islam i muslimane plati najljepšom 
nagradom. 

*** *** *** 



86 Mezarje u kojem se sahranjuju stanovnici Medine 
od vremena Allahovoga Poslanika, s.a.v.s., do današnjih 
dana. (Op. prev.) 

UMMU HANI, AMIDŽIČNA 
ALLAHOVOGA POSLANIKA 

Njeno ime je Fahita bint Ebu Talib ibn Abdul- 
muttalib. Nju je Allahov Poslanik, s.a.v.s., još 
dok mu nije počela dolaziti Objava, zaprosio, 
ali je ovaj već obećao Hubejru ibn Ebi Vehbu za 
kojega je kasnije i udao. 

Početkom Objave, Ummu Hani primi islam, 
njen muž osta u nevjerstvu, pa se tako moraše 
rastaviti shodno propisima islama. Nakon 
razvoda s mužem, Ummu Hani se posveti djeci. 
Imala je četvero malehne djece. 

Allahov Poslanik, s.a.v.s., je zaprosi po drugi 
put, na što mu ona odgovori: "O Allahov Posla- 
niče, ti si mi, zaista, draži i od sluha i od vida, a 
prava muža nad ženom su ogromna. Bojim se, 
ako se udam da ću u nečemu zapostaviti djecu, 
a ako se istinski posvetim djeci bojim se da neću 
u potpunosti ispoštovati pravo svoga muža." 
Allahov Poslanik, s.a.v.s., joj odgovori: "Zaista su 
najbolje žene koje su jahale na devama, Kurej- 
šijke. Najpažljivije su prema djeci dok su mala, i 
najpokornije su prema muževima." 

Ummu Hani je štitila bojažljive, a spokojila 
uplašene. Tako je ona zaštitila dvojicu ljudi 
od muževe rodbine koji su trebali biti ubijeni 
na dan oslobođenja Mekke. Ummu Hani nam 
lično prenosi tu priču i ono što se tada desilo: 
"Kada je Allahov Poslanik, s.a.v.s., došao pred 
Mekku, kod mene potražiše utočište dvojica 
muževih rođaka iz plemena Mahzum. Ubrzo, 
zatim, kod mene uđe moj brat Alij ibn Ebi Talib, 
i reče: Tako mi Allaha, ubit ču ih obojicu'. Ja 
brzo zaključah vrata i ostavih ih kući, pa odoh 
do Allahova Poslanika, s.a.v.s. Kad me vidje, 
on reče: 'Dobrodošla, Ummu Hani'. Šta te je 
dovelo u ovaj čas?' Ispričah mu šta se desilo sa 
tim ljudima i šta je rekao Alij. Kad me sasluša, 
Poslanik, s.a.v.s., reče: 'Koga ti zaštitiš i mi mu 
dajemo zaštitu, i koga ti uspokojiš, spokojan je 
i kod nas. Neka ih Alij ne ubije.'" 87 

*** *** *** 



Ovaj slučaj bilježi Buhari u svome Sahihu. 

EL-HANSA BINT AMR IBN EŠ-ŠERID 

Hansa je bila pjesnikinja koju su drugi opona- 
šali i slijedili u pjesništvu. Bila je jako rječita žena, 
snažnoga izraza i slikovitoga i vještoga opisa. 

Njen muž je bio jako siromašan. Posjedovao 
je vrlo malo imetka, i bio je ograničene nafake. 
Ona se uglavnom oslanjala na brata Sahra koji 
joj je pomagao, tješio je i ublaživao joj teškoče 
u njenom siromašnom životu. 

Sahr je bio glavni mladič i prvi gospodin 
svoga plemena. U jednom sukobu sa pleme- 
nom Benu Esed, Sahra smrtno raniše, i nedugo 
zatim umrije. Od silne ljubavi prema njemu i 
tuge zbog smrti, Hansa umalo ne umrije. Ispje- 
vala je mnogo dugih kasida žaleći i plačući za 
bratom Sahrom. Neki kažu da nikada, ni prije ni 
poslije nje, nije bilo rječitije žene. 

Hansa se prisjećala Sahrove ljubavi prema 
njoj, ljepote njegova govora, plemenitosti i 
pomaganja, pa je govorila: 

Ako si sada, Salv e, moje oči učinio plačnim, 

Toliko si ih činio sretnim, 
Ako je za bilo kojim poginulim ružno plakati 
Smatram da je za tobom jako lijepo pustiti suzu. 

Dugo je Hansa u kasidama žalila za svo- 
jim bratom Sahrom. Svijet je upamtio mnogo 
takvih stihova. 

Hansa prihvati islam, iman nađe stanište i 
čvrsto uporište u njenom srcu i ovlada njenim 
emocijama, svim bićem, tijelom i dušom. Vjera 
je kontrolirala njene osjećaje, postala je vrsna 
vjernica, poznavalac vjerskih propisa, i odlična 
odgajateljica i učiteljica koja je djecu učila 
pokornosti Allahu, dž.š., ljubavi prema džihadu 
na Allahovom putu s ciljem da Njegova Riječ 
bude iznad svake druge riječ, širenju Njegove 
vjere i stjecanju Njegova zadovoljstva. 

Hansa je, zajedno sa sinovima, izišla prema 
Iraku s muslimanskom vojskom koja se trebala 
boriti s Perzijancima, te slomiti i uništiti njihovo 
nevjerstvo. Kada su se ljudi sakupili na Kadisijji, 
Hansa je sakupila četvericu sinova i tada im je 
ostavila oporuku sljedećim riječima: ,,0 sinovi 
moji, vi ste dobrovoljno i pokorno prihvatili 
islam, dobrovoljno ste i hidžru učinili. Tako mi 
Boga, niste se od kuće udaljivali, niti vas je na 
to natjerala suša i nerodna godina, niti vas je 
očaj i beznađe uništilo. Tako mi Allaha, osim 
Kojega drugoga boga nema, vi ste sinovi jed- 
noga čovjeka kao što ste sinovi jedne žene. 
Nisam vam oca iznevjerila, niti sam vam dajdžu 
posramila. Nisam porijeklo vaše promijenila, 

niti sam omalovažila i povrijedila vašu svetost, 
niti sam posjed vaš dozvoljenim učinila. Vi 
dobro znate kako veličanstvenu nagradu vam 
je Allah pripremio zbog borbe protiv nevjer- 
nika. Imajte na umu da je vječna kuča bolja od 
prolazne. Ako sutra, ako Bog da, osvanete živi i 
zdravi, grčevito se borite protiv dušmana, pa da 
ih ako Bog da, oslanjajući se na Allaha, porazite. 
Kada vidite da se rat rasplamsa i razbukti, uđite 
u največu vatru. Postojano se borite protiv njih 
i njihovog vođe, kada se vojske udare borbeni 
plamen raspiri, pa ćete steći veliki ratni plijen 
i zdravlje ili pobjedu i počast u vječnoj kući i 
neprolaznom boravištu." 

Njeni sinovi poslušaše savjete i pođoše na 
poprište. Kada osvanu jutro, stupiše na odredi- 
šte. Prvi od njih izrecitira: 

broćo moja, ona starica što nas je savjetovala, 
jučer nam je ostavila oporuku, 

riječi s jasnom porukom, 
stupite u žestoku i mučnu borbu 
srest ćete se kad kuknjava i lelek nastanu, 
s lajavim psima Sasanove porodice, 
koji su uvjereni da će vas iskorijeniti, 
a vi imate - ili lijep život 
ili smrt koja vas do najvećeg uspjeha vodi. 

Nakon tih riječi, grčevito se borio dok nije 
pao kao šehid, neka mu se Allah, dž.š., smiluje. 

Poslije njega, i drugi brat izgovori sljedeće 
riječi: 

Ona starica čvrste volje i odlučnosti, 
pronicljiva viđenja i smjela slava, 
zapovidjela nam je postojanost i razboritost, 
njen savjet je dobročinstvo prema svome djelelu, 
pa rano ujutro započnite borbu, 
da steknete pobjedu živi i zdravi, 
ili smrt koja će vam donijeli vječno blagostanje, 
u firdevsu i raskošan živol u izobilju. 

I on se borio kao pravi junak do posljednjeg 
časa kada je pao kao šehid, neka mu se Allah 
smiluje. 

I treči brat, pred ulazak u borbu, izgovori 
sljedeće riječi: 

Tako mi Allaha, nećemo ni slova odstupiti od onoga 
što nam starica reče, 
sve nam je zapovidjela odano i naklonjeno, 
savjetujući nas dobronamjerno, iskreno i ljubazno, 
zato odmah u žestoku borbu stupajte, 
dok ne bacile Kisraove podanike na koljena, 
i dok ih ne otjerate u bijeg od vaše međe. 
Odustati od borbe s njima bi bila velika slabost, 
a njihovo ubijanje je spas i dobročinstvo. 

I on se lavovski borio dok ga Allah, dž.š., ne 
uze kao šehida, neka mu se Allah smiluje. 

Četvrti brat, pred ulazak u borbu, reče 
sljedeće: 

Ne pripadaš Hansa ni Ahzenui, 
ni Amru slavnom i uglednom, 
ako ne napadneš ovu gomilu tuđina, 
gomilu Ebu Sasana i Rustuma, 
dostojanstveno i lavovski kao što dolikuje, 
riječi koja nam je oporućena, 
da ih porazimo brzo i ratni plijen zaplijenimo, 
ili najdostojanstveniji život zaradimo, 
u kojem ćemo dobiti najveću nagradu. 

Borio se do posljednjeg časa, sve dok ga 
Allah nije uzeo kao šehida, neka mu se Allah 
smiluje. 

U ovoj bici, Allah, dž.š., podari muslimanskoj 
vojsci jasnu pobjedu u kojoj poraziše perzijsku 
vojsku. Kada Hansa dobi vijest o pogibiji sva 
četiri sina, reče: „Neka je hvala Allahu Koji me 
je počastio njihovom pogibijom na Njegovom 
putu. Molim svoga Gospodara da me sastavi s 
njima pod okriljem Njegove milosti na Budu- 
ćem svijetu. 

*** *** *** 

FATIMA EZ ZEHRA, 
MUHAMMEDOVA KĆERKA 

AHahov Poslanik, s.a.v.s., je jednom ušao u 
harem Kabe i počeo klanjati, a upravo je bila 
zaklana jedna deva pred jednim od kipova. Još 
uvijek je bilo njene balege, krvi i druge neči- 
sti. Ebu Džehl ibni Hišam, Ukbe ibni Ebi Muajt i 
drugi zlikovci plemena Kurejš su sjedili u blizini 
Kabe i, kada su vidjeli Allahovoga Poslanika, 
s.a.v.s., kako skrušeno stoji u namazu, počeli 
su se ismijavati s njegovim namazom i izrugi- 
vati ga imitirajući stajanje na kijamu, i činjenje 
rukua i sedžde. Ebu Džehl reče: "Koji će od vas 
uzeti ovaj otpad, iznutrice i balege, i baciti ih 
na Muhammedova leđa dok bude na sedždi?" 
Ukbe ibni Muajt, najveći nesretnik među svojim 
narodom, dobrovoljno se javi: "Ja ću to učiniti." 
Ustade, uze onu prljavštinu i baci na Poslani- 
kova leđa, dok je bio na sedždi. Ljudi prsnuše 
u smijeh, počeše se jedni na druge naslanjati u 
naletu smijeha. Niko od muslimana se ne oku- 
raži priteći u pomoć i to skinuti s leđa Allaho- 
voga Poslanika, s.a.v.s. U tom dođe Fatima ez- 
Zehra, r.a. Kada ugleda nečist i prljavštinu na 
leđima svoga oca, žurno je skide s njega i opra 

tragove prljavštine. Pogleda mušrike koji su se 
ismijavali i izrugivali, pa im se pogrdno obrati. 
Oni joj ničim ne uzvratiše. 

Kada Allahov Poslanik, s.a.v.s., završi namaz, 
podiže ruke prema nebesima i reče:"Allahu moj, 
kazni Šejbeta ibni Rebiu! Allahu moj, kazni Ebu 
Džehla ibni Hišama! Allahu moj, kazni Ukbeta 
ibni Ebi Muajta! Allahu moj, kazni Umejjeta ibni 
Halefa!" Sva četverica, protiv kojih je dovio Alla- 
hov Poslanik, s.a.v.s., poginuše u Bici na Bedru. 

Kada su mušrici bojkotirali pleme Benu 
Hašim, Fatima ez-Zehra, r.a., je toliko patila da 
joj je to naškodilo zdravlju i ostavilo poslje- 
dice cijeloga života. Kada se završio iscrpljujući 
bojkot koji je potrajao cijele tri godine, umrije 
majka pravovjernih, Hatidža, r.a., koja je, tako- 
đer, bila žrtva posljedica i bolesti koje su usli- 
jedile tokom izolacije. Fatima, r.a., je bila jako 
ožalošćena, srce joj je bilo ispunjeno tugom i 
bolom; izgubila je majku, izvor ljubavi i topline 
i kolijevku poziva u Allahovu vjeru. 

Za vrijeme Bitke na Uhudu, Fatima, r.a., je 
vodom prala rane Allahovom Poslaniku, s.a.v.s., 
i donosila vodu i lijekove borcima i ranjenicima 
tokom bitke. 

Allahov Poslanik, s.a.v.s., je Fatimu dao 
svome amidžiću Aliji ibn Ebi Talibu, r.a. Alija, 
r.a., kaže: "Oženio sam Fatimu, a nismo ni ja ni 

ona imali kao postelju ništa drugo osim jedne 
ovnove kože na kojoj bismo spavali noću, a 
danju je poprskali vodom i očistili. Nismo ni ja 
ni ona imali nikakvog sluge niti sluškinje. 

Kada ju je Allahov Poslanik, s.a.v.s., udao za 
Aliju, r.a., s njom je poslaojednu košulju (haljinu), 
mehki kožni jastuk, dva mlina, jedan ibrik i dva 
ćupčića. Ona je rukama okretala mlin sve dok 
joj nije ostavio žuljeve na rukama. Nosila je 
vodu dok joj nije ostavilo traga na vratu. Kuću 
je mela metlom dok joj se sva garderoba nije 
uprašila, i vatru je ložila pod loncem i svu je 
odjeću uprljala čađu. 

Alija, r.a., je saznao da je Allahov Poslanik, 
s.a.v.s., dobio nekih sluga, pa je iz sažaljenja 
rekao Fatimi, r.a.: "Trebala bi otići do svoga oca 
i zatražiti slugu." Ona tako i učini. Kad je došla 
Poslaniku, s.a.v.s., on je upita: ' ta te je dovelo 
meni, kćerkice moja?" Nju bi stid da kaže stvarni 
razlog, pa reče: "Došla sam samo da te posela- 
mim." Potom se vrati kući. 

Sutradan je Allahov Poslanik upita: "S kakvom 
potrebom si došla jučer?" Ona je šutjela. Alija, 
r.a., reče: "Allahov Poslaniče, ja ću ti reći. Okre- 
tala je mlin dok joj nije nažuljao ruke. Nosila je 
vodu dok joj to nije ostavilo žuljeve na vratu. 
Kada su ti došli sluge, ja sam joj rekao da dođe i 
zatraži slugu da joj pomogne u poslovima." 

Allahov Poslanik, s.a.v.s., reče: "Tako mi 
Allaha, neću vam dati slugu. Oni ljudi koji na 
sofama borave su gladni i stomaci su im se uvr- 
nuli od gladi, a ja im nemam ništa udijeliti. Zato 
ću prodati sluge i taj novac podijeliti njima." 

Kad se njih dvoje vratiše kući, dođe im Alla- 
hov Poslanik, s.a.v.s. Oni su već bili ušli u kuću. 
Pripremili su se za spavanje. Kada bi pokrili 
glave, otkrile bi im se noge; kada bi pokrili 
noge, glave bi im se otkrile. Allahov Poslanik, 
s.a.v.s., im reče: "Ostanite gdje jeste. Hoćete li 
da vam kažem nešto bolje od onoga što ste tra- 
žili?" "Hoćemo.", odgovoriše. Poslanik, s.a.v.s., 
im reče: "Ovo su riječi kojima me je poučio Dži- 
bril: Slavite Allaha nakon svakog namaza po 
deset puta (SUBHANELLAHI), zahvaljujte Mu po 
deset puta (EL-HAMDU LILLAHI) i veličajte Ga 
po deset puta (ALLAHU EKBER). A kada legnete 
u postelju, slavite Allaha, dž.š., po trideset i tri 
puta, zahvaljujte Mu po trideset i tri puta i veli- 
čajte Ga po trideset i tri puta." 

Od majke pravovjernih, Aiše, r.a., se prenosi 
daje rekla: "Nisam vidjela nikoga sličnijeg Alla- 
hovome Poslaniku, s.a.v.s., kad ustaje i sjeda, 
od Fatime, njegove kćerke. Kada bi ulazila 
kod njega, on bi ustao, poljubio je i posadio 
na njegovo mjesto; a kada bi on ušao kod nje, 

ona bi ustala, poljubila ga i posadila na njeno 
mjesto." 

Allahov Poslanik, s.a.v.s., je bio sretan i zado- 
voljan onim što bi nju činilo sretnom i zadovolj- 
nom, a ljutio se zbog onoga što bi nju naljutilo: 
"Fatima je dio mene, pa ko nju razljuti i mene 
je razljutio." 

Allahovome Poslaniku, s.a.v.s., se u posljed- 
njim danima života bolest jako pogoršala. 
Fatima je u tim danima često obilazila oca. Od 
Aiše, r.a., se prenosi: "Fatima je jednom prili- 
kom došla, hod joj je mnogo ličio na hod Alla- 
hovoga Poslanika. Poslanik, s.a.v.s., reče: 'Dobro 
mi došla, kčerkice!', i posadi je s njegove desne 
strane. On joj nešto tiho šapnu nakon čega 
zaplaka, a potom joj ponovo šapnu još nešto 
nakon čega se ona razveseli i nasmija." 

Aiša, r.a., joj reče: "Nikad nisam vidjela da 
su tuga i radost tako blizu. Šta ti je to Allahov 
Poslanik, s.a.v.s., rekao u povjerenju?" "Ne mogu 
ti odati tajnu Allahovoga Poslanika, s.a.v.s." - 
odgovori Fatima, r.a. 

Kada je Allahov Poslanik, s.a.v.s., preselio na 
Ahiret, Aiša, r.a., je ponovo upita isto. Fatima, 
r.a., joj odgovori: "Rekao mi je: 'Džibril, a.s., mi 
je svake godine dolazio po jedanput i presliša- 
vao me cijeli Kur'an, a ove godine je došao dva 
puta. To mi jasno govori da mi se smrt približila. 

Divan li sam ti ja prethodnik! Zaista ćeš ti biti 
prva iz moje porodice koja će mi se pridružiti.' 
Zbog toga sam se zaplakala. On me upita: 'Pa 
zar ne želiš biti najčasnija žena ovoga ummeta?', 
i ja sam se nasmijala kad sam to čula." 

Fatima, r.a., je prenosila hadise Allahovoga 
Poslanika, s.a.v.s. Ona je jedina od njegovih 
kćeri koja prenosi hadise. Od nje su, dalje, pre- 
nosili njeni sinovi Hasan i Husejn, r.a., kao i nji- 
hov otac Alija ibn Ebi Talib, r.a. Fatima, r.a., je 
prenijela osamnaest hadisa od Allahovoga 
Poslanika, s.a.v.s. 

Fatima ez-Zehra, r.a., je preselila na Ahi- 
ret šest mjeseci nakon Allahovoga Poslanika, 
s.a.v.s. Dženaze-namazjoj je obavljen u džamiji 
Allahovoga Poslanika, s.a.v.s., u Medini, a uko- 
pana je u Bekiju pored najodabranijih ashaba, 
muhadžira i ensarija. Neka je Allah, dž.š., zado- 
voljan svima njima i neka nas sve sastavi pod 
okrilje Svoje neizmjerne milosti na Sudnjem 
danu. Amin! 

*** *** *** 



132 



Priče iz života sahabijki / O p oruke Allahovog Poslanik a 



UMMU SULEJM BINT MILHAN 

Allahov Poslanik, s.a.v.s., je rekao: "Kad sam 
ušao u Džennet, čuo sam šum koraka. Upitao 
sam: 'Ko je ovo?' Rekoše mi: 'Ovo je Gumejsa 
bintu Milhan.'" 88 

Od Džabira ibn Abdullaha, r.a., se prenosi 
da je Allahov Poslanik, s.a.v.s., rekao: "Pokazan 
mi je Džennet i u njemu sam vidio Ebu Talhinu 
suprugu." 89 

Ummu Sulejm, r.a., je došla Allahovom 
Poslaniku, s.a.v.s., sa svojim sinom Enesom ibn 
Malikom, r.a., kada je imao deset godina, i rekla 
mu je: "Ovo je Enes. On će ti biti na usluzi." Alla- 
hov Poslanik, s.a.v.s., ga prihvati i zamoli Allaha, 
dž.š., za njega: "Allahu moj, podari mu i povećaj 
imetak, i brojnim učini njegovo potomstvo." 
On mu je tada izabrao nadimak Ebu Hamza. 
Blagoslovom dove Allahovoga Poslanika, 
s.a.v.s., Enes ibn Malik, r.a., je bio mnogo imu- 
ćan čovjek, a broj njegovih sinova i unuka je 
premašio stotinu. 

88 Hadis bilježi Muslim. 
m Hadis bilježi Muslim. 

Ummu Sulejm, r.a., je prihvatila islam još 
dok je Allahov Poslanik, s.a.v.s., bio u Mekki. Pri- 
segu Allahovom Poslaniku, s.a.v.s., na vjernost i 
pokornost dala je kada je on došao u Medinu. 
Ona je prihvatila islam uprkos svome mužu 
Enesovom ocu, Maliku ibn Nadiru, koji je tada 
bio mušrik. Ona je svome sinu Enesu, još dok 
je bio malo dijete, govorila: "Reci: 'LA ILAHE 
ILLALLAHU (Nema boga osim Allaha)'. Reci: 
'ESHEDU ENNE MUHAMMEDEN RESULULLAH 
(Svjedočim da je Muhammed Allahov Posla- 
nik).'" Enes je sve to izgovarao, a njen muž se 
mnogo ljutio što ona tako postupa. Govorio joj 
je: "Nemoj mi upropaštavati dijete!" "Ne upro- 
paštavam " - odgovarala mu je Ummu Sulejm. 

Malik ibn Nadir je otišao na put u Šam. Na 
tom putu gaje susreo neki od njegovih nepri- 
jatelja i ubio. 

Kada Enes ibn Malik stasa u pravog mladića, 
Ebu Talha el-Ensari zaprosi Ummu Sulejm, tada 
je još uvijek bio mušrik. Ona mu reče: "O Ebu 
Talha, tako mi Boga, takvog čovjeka kao što si 
ti ne treba odbiti. Ali, ti si nevjernik, a ja musli- 
manka, i meni nije dozvoljeno udati se za tebe. 
Pa, ako prihvatiš islam, to će mi biti mehr, ništa 
ti drugo ne tražim." 

Ebu Talha je bio jedan od najimućnijih Medi- 
nelija. Imao je plantaže palmi. Ona mu je rekla: 

"0 Ebu Talha, zar ne vidiš da ta vaša božan- 
stva kleše (vaja) jedan obični rob te i te poro- 
dice. Ako biste naložili vatru blizu njih, sva bi 
pogorjela!" 

Ummu Sulejmine riječi ostaviše dubok trag 
u Ebu Talhinom srcu i duši. On odmah oglasi 
prihvaćanje islama i oženi se s Ummu Sulejm, 
mehr je bio njegov ulazak u islam. Tako je mehr 
Ummu Sulejm bio daleko najčasniji mehr ikada 
dat ženi. 

Allah, dž.š., mladencima podari dijete koje 
nazvaše Ebu Umejr. Allahov Poslanik, s.a.v.s., je 
mnogo volio to dijete i igrao se s njim. On bi ga, 
kad god bi ga vidio, pitao: "O Ebu Umejre, šta je 
uradio nugajr?" Nugajr je vrsta malehne ptičice 
koja je uginula, Ebu Umejr se mnogo ožalostio 
zbog njene smrti. Vjerovjesnik, s.a.v.s., se sa 
njim šalio kako bi mu makar malo ublažio tugu 
i žalost zbog ptičicine smrti. 

Ebu Umejr se teško razbolio od neke bole- 
sti, potom je i umro dok je Ebu Talha bio na 
putu. Ona je rekla porodici: "Nemojte govoriti 
Ebu Talhi da mu je preselio sin dok mu ja ne 
kažem." Kad Ebu Talha dođe i upita za svog 
sina, ona mu reče: "Sada mu je bolje nego 
ranije." Nakon toga se namirisa i dotjera, pa mu 
prinese večeru. Poslije večere njih dvoje jedno 
drugome ponudiše ono što supružnici mogu 

ponuditi, pa ga ona upita: "O Ebu Talha, šta 
kažeš na to kad neko od nekoga posudi nešto 
na korišćenje i to koristi kako treba i hoće, pa 
kad se od njih zatraži da to vrate vlasniku, 
njima to bude teško i neprijatno?" "Ne postu- 
paju pravedno" - odgovori Ebu Talha. 'Tvoj sin 
je bio nešto što ti je posuđeno od Allaha, pa ga 
je On sada uzeo" - reče Ummu Sulejm. Kad to 
ču, Ebu Talha zahvali Allahu, dž.š., i reče: "INNA 
LILLAHI VE INNA ILEJHI RADŽIUN (Svi smo mi 
Allahovi i svi se Njemu vraćamo)." 

Kada osvanu jutro, Ebu Talha otiđe Allahovom 
Poslaniku, s.a.v.s. Kad ga Vjerovjesnik, s.a.v.s., 
vidje, prouči mu dovu riječima: "Allah vam bla- 
goslovio sinoćnu noć!" Te noći je Ummu Sulejm 
zanijela. Kad je rodila dijete, odnijela ga je Alla- 
hovom Poslaniku, s.a.v.s. On ga uze, pomilova 
blagoslovljenom rukom po licu, pa uze jednu 
datulu, sažvaka je u ustima dok se ne razmekša, 
a onda je ubaci novorođenčetu u usta. Dijete je 
poče sisati, a potom jezikom obliza usne. Vjero- 
vjesnik, s.a.v.s., reče: "Pogledajte kako ensarije 
vole datule." Tako je tekućina iz usta Allahova 
Poslanika, s.a.v.s., bila prvo što je novorođenče 
okusilo od hrane na ovom svijetu. Poslanik, 
s.a.v.s., potra još jedanput lice novorođenčeta i 
dade mu ime Abdullah. Među ensarijama nije 
bilo boljeg mladića od njega. Od njegovog 
potomstva se kasnije rodilo mnogo velikana. 

Abdullah ne napusti ovaj svijet dok mu Allah ne 
podari deset sinova, svi su bili hafizi. Na kraju je 
dao život na Allahovom putu. 

Ummu Sulejm je učestvovala u džihadu i bit- 
kama s Vjerovjesnikom, s.a.v.s. Donosila je vodu, 
pojila borce, liječila im i previjala rane. U Bici na 
Hunejnu, Ummu Sulejm je uzela handžar (nož) 
i zadjela ga za pojas, a bila je trudna sa Abdulla- 
hom. Ebu Talha reče: "Allahov Poslaniče, Ummu 
Sulejm za pojasom nosi hanžar." "Allahov Posla- 
niče, ako mi se primakne neki mušrik ja ču mu 
rasporiti stomak ovim nožem" - reče ona. Kad 
to ču, Allahov Poslanik, s.a.v.s., se nasmija. Njoj 
je bilo drago razveseliti Allahova Poslanika, 
s.a.v.s., pa reče: "Allahov Poslaniče, ovim nožem 
ću ubiti svakoga ko pobjegne od onih koji su 
prihvatili islam na dan kada si oslobodio Mekku, 
pa si ih oslobodio, oprostio i pustio." To su bili 
oni koji su prihvatili islam na dan Oslobođenja 
Mekke i kao skorojevići bili slabi i nedovoljno 
čvrsti u vjerovanju. Njihova slabost je došla 
do izražaja pri prvoj kriznoj situaciji u koju su 
došli na dan Bitke na Hunejnu kada su pobje- 
gli s poprišta borbe. Na te njene riječi Allahov 
Poslanik, s.a.v.s., reče: "Allah je, zaista, dovoljan 
i osim Njega nam ništa ne treba." 

Ummu Sulejm je imala toliko vrlina da ih je 
teško nabrojati. Ne postoji niti jedno dobro, a 

da ona u njemu nije imala udjela i da ga nije 
nastojala činiti. Dala je znatan doprinos u nauci. 
Od Allahovoga Poslanika, s.a.v.s., je prenijela 
četrnaest hadisa. Neka je Allah, dž.š., zadovo- 
ljan njom i neka joj, zbog toga što je učinila za 
islam i muslimane, plati najljepšom nagradom. 

*** *** *** 

UMMU HARAM BINT MILHAN 

Ona je Ummu Sulejmina sestra i rođena 
tetka ashaba Enesa ibn Malika, r.a., sluge Alla- 
hovoga Poslanika, s.a.v.s., a supruga Ubadeta 
ibn Samita, r.a. Ona je i tetka Allahovoga Posla- 
nika, s.a.v.s., po mlijeku. 

Njen sin Haram je poginuo kao šehid u bici 
zvanoj Bi'ru meune. Dostojno jedne vrsne 
vjernice strpljivo je podnijela gubitak svoga 
sina želeći Allahovu nagradu i čvrsto joj se 
nadajući. 

Ummu Haram je živjela na Kubau, 90 zapadno 
od džamije koju je sagradio Allahov Poslanik, 
s.a.v.s., kada je bio nadomak Medine. To je bila 
prva džamija koja je sagrađena u islamu. 

Kada je god ANahov Poslanik, s.a.v.s., dolazio 
u Kuba, svraćao je u tu džamiju i klanjao dva po 
dva rekata dobrovoljnog namaza. 

Ummu Haram je imala posebno mjesto 

kod Allahovoga Poslanika, s.a.v.s. On nikada 

— i 

90 Kuba je ime kvarta, tj. predgrađa Medine. U vrijeme 
Allahovoga Poslanika, s.a.v.s., je to bilo dosta daleko od 
Medine, a danas je urbanizacija utopila Kuba u Medinu 
i učinila ga njenim sastavnim dijelom. 

nije došao u Kuba, a da je nije obišao u njenoj 
kući. Nekada bi u njenoj kući odspavao kajlulu 
(popodnevni odmor), i klanjao kod nje u kući, 
nakon toga bi Allahu činio dovu za nju i njene 
ukućane. 

Um mu Haram je čula Allahovoga Poslanika, 
s.a.v.s., kada je rekao: "Prvoj vojsci iz mojega 
um meta koja bude ratovala na moru, zagaran- 
tiran je Džennet." Ummu Haram upita: "Allahov 
Poslaniče, jesam li i ja među njima?" "I ti si među 
njima" - odgovori joj Poslanik, s.a.v.s. 9 ' 

U drugom predanju stoji da je Allahov Posla- 
nik, s.a.v.s., dolazio Ummi Haram bint Milhan, 
ona bi mu prinosila hrane i on bi jeo. Jednom je 
došao kod nje i, nakon što je pojeo hranu koju 
mu je iznijela, sjela je pored njega i biskala mu 
glavu dok nije zaspao. Nakon što malo dspava, 
Poslanik, s.a.v.s., se probudi smijući se. Ona ga 
upita: "Šta te je nasmijalo, Allahov Poslaniče?" 
"Prikazani su mi neki ljudi iz moga ummeta 
koji, ratujući na Allahovom putu, jezde posred 
mora. Oni su raljevi na divanima ili su poput 
kraljeva na divanima svojim", odgovori joj 
Poslanik, s.a.v.s. Ona mu reče: "Allahov Posla- 
niče, zamoli Allaha da i mene učini jednom od 
njih." Poslanik, s.a.v.s., joj reče: "Ti si jedna od 
prvih među njima." 



" 1 Hadis bilježi Buhari. 

Ummu Haram je kasnije plovila morem 
vodeći borbu na Allahovom putu u vrijeme 
Muavije ibn Ebi Sufjana, r.a., u Bici za Kipar iz 
pravca Šama. U toj bici je i preselila na Ahiret 
kao šehid na Allahovom putu, neka je Allah 
zadovoljan njome. Allah je odredio muslima- 
nima pobjedu u toj prvoj bici na moru. Rimska 
vojska je bila poražena, a stanovnici ostrva se 
predadoše muslimanima i potpisaše primirje s 
njirna. 

Ummu Haram je uspjela na mnogim poljima 
kao dobrotvor i prava vjernica. Njen život je bio 
u znaku borbe na Allahovom putu i činjenja 
svakolikoga dobra. Dala je doprinos i u preno- 
šenju hadisa Allahovoga Poslanika, s.a.v.s., pa 
je prenijela pet hadisa koje je čula od njega. Od 
nje su preuzimali ostali časni ashabi i tabiini. 

Neka je Uzvišeni Allah zadovoljan s Ummu 
Haram kao jednom od prvih boraca na Njego- 
vom putu, i neka nas zajedno s njom okupi pod 
hladom Njegovoga Arša na Sudnjem danu, a 
njoj neka, zbog svega što je učinila za islam i 
muslimane, plati najljepšom nagradom. 

VLASNICA DVA POJASA, 
ESMABINTEBI BEKR 

Od Aiše, r.a., se prenosi da je rekla: "Jednog 
dana smo sjedili u Ebu Bekrovoj kući u podnev- 
sko vrijeme. Neko reče Ebu Bekru: 'Evo Allaho- 
voga Poslanika, s.a.v.s., dolazi nam umotane 
glave i prekrivena lica, u neuobičajeno vrijeme u 
koje nikad nije dolazio.' Ebu Bekr reče: 'Za njega 
dajem i oca i majku! Tako mi Allaha, ne dolazi 
nam u ovo vrijeme bez dobrog razloga.'" 

Aiša, r.a., priča: "Allahov Poslanik, s.a.v.s., 
dođe i, nakon što zatraži dozvolu za ulazak, 
uđe u kuću i reče Ebu Bekru: 'Neka iziđu svi iz 
kuće.' 'Ali, ovo je tvoja porodica, Allahov Posla- 
niče!' - reče Ebu Bekr.". 

Aiša kaže: "U kući smo tada bile samo ja i 
Esma. Allahov Poslanik, s.a.v.s., reče: 

- Dopušteno mi je izići iz Mekke (hidžra iz 
Mekke u Medinu). 

- Mogu li ti i ja praviti društvo, od oca si mi 
preči, Allahov Poslaniče? 

- Možeš. 

- Uzmi jednu od ove dvije deve. 

- Uzet ću je, ali za protuvrijednost." 

Aiša, r.a., nastavlja: „Pa smo ih brzo i teme- 
ljito pripremili za putovanje; napravile smo 
nešto hrane, zamotali je u zavežljaj i napunile 
im pića u posudu. Esma bint Ebi Bekr, na brzinu, 
odsječe od svoga pojasa jedan dio i sveza usta 
zavežljaja. Tako Allahov Poslanik, s.a.v.s., u Ebu 
Bekrovom društvu učini hidžru ka Medini. 

Kad su mušrici saznali da je Allahov Posla- 
nik, s.a.v.s., nestao, bili su zaprepašteni. Bjeso- 
mučno su se dali u potragu za njim. Ali, uzalud. 
Svi pokušaji da mu otkriju trag završili su se 
neuspjehom. Ni na koji način nisu mogli doći 
do njega, pa su raspisali veliku nagradu onome 
ko uspije saznati gdje se nalazi. 

Jednoga dana dođe jedna grupa najvećih 
zlikovaca plemena Kurejš, među njima je bio i 
Ebu Džehl. Uđoše u Ebu Bekrovu kuću, i upi- 
taše njegovu kćer gdje joj je otac. Esma odgo- 
vori: ,Ne znam gdje je.' Oni počeše ispoljavati 
divljaštvo i grubost prema njoj, a Allahov nepri- 
jatelj - Ebu Džehl - je ošamari tako snažno da 
joj otpade naušnica. Esma se strpi računajući 
na nagradu kod Allaha, dž.š., zbog toga što je 
doživjela od mušrika." 

Ebu Bekr je ponio sav imetak sa sobom. Kad 
njegov otac - Ebu Kuhafa - uđe u kuću, a bijaše 
potpuno slijep čovjek, reče: „Tako mi Boga, 
mislim da vas je mnogo unesrećio i doveo u 

tešku situaciju time što je otišao i ponio sav 
imetak." Esma mu odgovori: „Nije nas unesre- 
ćio, djede. Ostavio nam je dosta imetka." 

Esma kaže: „Uzela sam kamenja i stavila ih u 
kutiju u koju je naš otac stavljao imetak. Pokrila 
sam to haljinom, pa uzela njegovu ruku i rekla 
mu: ,Djede, stavi ruku na ovo da vidiš koliko nam 
je otac ostavio imetka.' Kad stavi ruku na to, smi- 
reno reče: ,Dobro je ako vam je ovoliko ostavio. 
Dobro je uradio. Ovo će vam biti dovoljno.' A 
tako mi Boga, nije nam ostavio ništa, time sam 
htjela umiriti staroga djeda," - kazuje Esma. 

*** *** *** 

UMMU AMARA, NESIBA BINT KA'B 

Sahabijka i veliki mudžahid, Ummu Amara, 
izišla je na dan Bitke na Uhudu u borbu na Alla- 
hovom putu. Na početku bitke, mušrici bijahu 
dobro potučeni i razbijeni. Ali, nakon što stri- 
jelci siđoše s obližnjeg brdašca, na koje ih je 
smjestio Allahov Poslanik, s.a.v.s., situacija se 
preokrenu na štetu muslimana. Mušrički konja- 
nici iskoristiše priliku i napadoše muslimansku 
vojsku s leđa, s druge strane brda, i tako pou- 
bijaše i iskasapiše mnoge borce. Mušrici se sja- 
tiše oko Allahova Poslanika, s.a.v.s., ne bi li ga 
konačno ubili. Ummu Amara je bila jedna od 
najodlučnijih boraca koji su bili u blizini Allaho- 
voga Poslanika, s.a.v.s., i od njega odbijali nepri- 
jateljske sablje i strijele. Cijelo vrijeme je bdjela 
oko njega i udarala po mušricima čime je sti- 
zala. Gađala je strijelama i udarala sabljom. 

Allahov Poslanik, s.a.v.s., govoreći kako se 
ona toga dana ponašala, kaže: "Kad god sam 
se okrenuo desno ili lijevo, vidio sam je kako 
se bori." 

Ummu Amara, opisujući kako je ta stravična 
bitka izgledala, govori: "Na Uhudu je većina 

muslimanskih boraca razbijena, i ostao je mali 
broj odabranih ashaba među kojima smo bili 
ja, moja dva sina i muž. Grčevito smo odbijali 
mušrike od Allahovoga Poslanika, s.a.v.s. Neki 
ljudi su, razbijeni i rastureni, prolazili nedaleko 
od nas. Allahov Poslanik, s.a.v.s., primijeti da ja 
nemam pancira, a kod jednoga čovjeka koji je 
već izmicao, primijeti pancir, pa mu reče: 'Dodaj 
taj pancir onome ko se bori!' On ga baci, a ja ga 
uhvatih. Tim pancirom sam štitila Allahovoga 
Poslanika, s.a.v.s., od strijela. 

Nama je najviše gubitaka nanijela mušrička 
konjica. Da su bili pješadija kao i mi, brzo bismo 
ih potukli. Neki konjanik je jurio prema meni 
želeči me sasjeći, pa Allahov Poslanik, s.a.v.s., 
povika: 'O sine Ummu Amare! Pazi majku! Pazi 
majku!' Tada mi sin pomoga protiv njega, i ja 
ga ubih." 

Ummu Amara, r.a., je u Bici na Uhudu zado- 
bila četrnaest rana. 

Njen sin, Abdullah ibn Zejd, r.a., govoreći o 
toj bici, kaže: "Toga dana sam ranjen u lijevu 
nadlakticu. Nikako nisam mogao zaustaviti 
krvarenje. Allahov Poslanik, s.a.v.s., mi reče: 
'Previj ranu.' Majka mi priđe i izvadi zavoj koji je 
nosila za pašom i pripremila u te svrhe. Previ mi 
ranu, a Allahov Poslanik, s.a.v.s., je stajao i gle- 
dao me. Kad previ ranu, majka mi reče: 'Ustaj 

sine, i udri nevjernike!' Allahov Poslanik, s.a.v.s., 
joj reče: 'Ummu Amara, ko je u stanju izdržati 
sve ono što ti možeš izdržati!'" 

Zbog svega što je Ummu Amara, r.a., toga 
dana učinila, Allahov Poslanik, s.a.v.s., je rekao: 
"Danas se Nesiba bint Ka'b bolje držala nego 
što su se držali taj i taj." 

*#* *** *** 

UMMU ED-DAHDAH 

Od Abdullaha ibn Mes'uda, r.a., se prenosi 
da je rekao: "Kad je spušte'n ajet: Ko je taj koji 
će Allahu drage volje zajam dati, pa da mu ga On 
mnogostruko vrati? (El-Bekara, 245) Ebu Ed-Da- 
hdah el-Ensarij reče: 

- Allahov Poslanice, pa zar Allah, zaista, od nas 
želi zajam? 

- Naravno, Ebu Dahdahe. 

- Daj mi ruku, Allahov Poslanice. 

Allahov Poslanik, s.a.v.s., mu pruži ruku, a on 
je prihvati, pa reče: 

- Ja svome Gospodaru dajem u zajam svoj 
palmenjak.' 

Ebu ed-Dahdah je u toj plantaži imao šest 
stotina hurminih stabala. Um mu ed-Dahdah je 
tu bila s djecom. Ebu ed-Dahdah dođe i zovnu 
je: 

- O Ummu ed-Dahdah! 

- Odazivam ti se. 

- Iziđi iz palmenjaka! Ja sam taj palmenjak 
posudio Uzvišenom Gospodaru. 

- Uspjela ti trgovina, o Ebu ed-Dahdah! 

Ona odmah iznese stvari i izvede djecu vani, 
i tako napusti njihovo dotadašnje vlasništvo. 

Allahov Poslanik, s.a.v.s., je, tada, rekao: 
'Koliko će samo palminih grana krcatih hur- 
mama, i koliko prostranih kuća imati Ebu 
ed-Dahdah!"' w 

*** *** *** 

UMMU SELEMA BINT ZADI ER-REKB 

Otac Ummu Seleme bijaše jedan od naju- 
glednijih i najčasnijih prvaka plemena Mahzum. 
Bijaše jedan od najplemenitijih i najdarežljivijih 
Arapa. Zbog toga je dobio nadimak Zadu er- 
Rekb, tj. putnički skrbnik. Putnici se nikada nisu 
opremali o svom trošku kada bi njemu dolazili 
kući, niti bi sa sobom išta od hrane i pića nosili 
kada bi u njegovom društvu putovali bilo gdje. 
On je uvijek nosio onoliko koliko može biti 
dovoljno svim saputnicima, tako da ih je i hra- 
nio i pojio o svom trošku. 

Muž Ummu Seleme, r.a., je Abdullah ibn 
Abdul-Esed, jedan od deseterice prvih musli- 
mana. Prije njega su Ebu Bekr i još mala grupica 
ashaba prihvatili islam. Njihov broj nije. prešao 
broj prstiju na dvjema rukama. 

Ummu Selema je prihvatila islam zajedno sa 
svojim mužem, tako da je i ona jedna od prvih 
muslimana. Podnosila je sve one muke koje su 
podnosili i ostali muslimani u početku Posla- 
nikova, s.a.v.s., poziva u islam. Trpjeli su muke, 
pritiske i ponižavanja od strane mušrika koji su 
ih time nastojali ponovo vratiti u nevjerstvo i 

odbiti od njihove vjere. Ona je bila izuzetno 
uporna i stabilna, nije dopuštala daje poljuljaju 
nevjerničke spletke niti prijetnje sljedbenicima 
Muhammeda, s.a.v.s. 

Kada su nevjernička zlostavljanja ashaba 
dostigla kulminaciju, a još uvijek ih je bilo malo, 
tako da ni na koji način nisu mogli odvratiti 
njihova nasrtanja i napade, Allahov Poslanik, 
s.a.v.s., im dozvoli da učine hidžru u Abesiniju. 
Abesinijom je u to vrijeme vladao Nedžaši, vla- 
dar koji nije dopuštao nepravdu. 

Ummu Selema, r.a., je bila među prvim 
muhadžirima koji su otišli u Abesiniju. Za sobom 
je ostavila i kuču, i porodicu, i prijatelje. Sve je 
to učinila tražeći Allahovo, dž.š., zadovoljstvo. 

U Abesiniji je neprestano nastojala pratiti 
posljednje vijesti o Allahovom Poslaniku, s.a.v.s., 
i njegovim ashabima u Mekki. Počele su pristi- 
zati vijesti kako je broj muslimana u Mekki sva- 
koga dana u porastu, da mušrička tortura pola- 
hko jenjava i da su muslimani postali respekta- 
bilan faktor u Mekki, više nisu minorna grupica, 
posebno nakon što islamu pristupiše Hamza ibn 
Abdulmuttalib i Omer ibn Hattab. Zbog toga 
jedan broj muslimana odluči vratiti se u Mekku. 
Među prvima se vratiše Ummu Selema i njen 
muž, neka je Allah zadovoljan njima. 

Po povratku u Mekku, iznenadiše se otkrićem 
da su vijesti bile neistinite i uljepšane. Situacija 
u Mekki nije bila ni blizu očekivanoj. Naprotiv, 
mušrici su još žešće mučili muslimane, utrku- 
jući se u njihovom zlostavljanju i paćenju. 

Zbog svega toga, Allahov Poslanik, s.a.v.s., 
dozvoli ashabima da učine hidžru u Medinu, 
nakon što sklopi ugovor s prvom delegacijom 
ensarija iz Medine, koji mu obećaše da će pri- 
miti i njega i njegove ashabe, te da će ih zaštititi 
i braniti kao što brane i sebe. 

Ashabi počeše činiti hidžru u Medinu krijući 
to od stanovnika Mekke. Ummu Selema, r.a., 
pripovijedajući o tome kako je učinila hidžru, 
kaže: "Kad je Ebu Selema odlučio da pođemo 
na put ka Medini, pripremio mi je devu, posta- 
vio me na nju, a našeg malodobnog sina mi 
dao u naručje. Bez imalo odgađanja, on krenu i 
povede devu za povodac. 

Prije nego se odvojismo od Mekke, primije- 
tiše nas ljudi iz moga plemena, Benu Mahzum. 
Ispriječiše nam se na put i rekoše mom mužu, 
Ebu Selemi: 'Ako si nam se ti nekako oteo kon- 
troli, šta misliš činiti s ovom ženom?! Ona je 
naša kćerka! Zašto da te pustimo da nam je 
uzmeš i odvedeš kud si naumio?!' 

Nasrnuše na njega, i oteše me silom. To pri- 
mijetiše saplemenici moga muža, ljudi iz ple- 

mena Benu Abdil-Esed. Naljutiše se, pa pla- 
nuše, i rekoše mojima: 'Ne, tako nam Allaha, 
nećemo ostaviti dijete kod vaše kćeri ako ste 
već nju silom oteli. On je naše dijete, i mi smo 
preči preuzeti ga.' 

Oni se, na moje oči, počeše otimati i prepi- 
rati oko moga sina Seleme, i istrgoše mu ga 
iz naručja i uzeše. Istoga časa sam se osjetila 
rastrganom i usamljenom. Moj muž se zaputi 
prema Medini, bježeći sa svojom vjerom... 
Sina mi iz naručja oteše ljudi iz plemena Benu 
Abdul-Esed... Mene oteše moji saplemenici, 
ljudi iz plemena Benu Mahzum, i zadržaše me 
kod sebe! Eto tako, za jedan tren, ja, muž i moj 
sin bismo rastavljeni jedni od drugih i odvedeni 
na tri različite strane. 

Od toga dana sam svakoga jutra izlazila na 
Ebtah (dolina Mekke), sjedila na mjestu gdje mi 
se desila nesreća i evocirala nemila sjećanja na 
bolni trenutak kada su me otrgli od sina i muža. 
Plakala sam dok me noć ne bi pokrila. 

Ta moja muka je trajala godinu dana, ili 
skoro godinu. Napokon, jednoga dana, dok 
sam bila u takvom stanju, pored mene prođe 
jedan čovjek kojem se smekša srce i smilova se. 
On ode do mojih rođaka i reče im: 'Zar nećete 
već jednom pustiti ovu siroticu?! Rastaviste je 
od muža i djeteta!' Uporno im je to ponavljao 

sve dok im ne omekša srca i ne probudi emo- 
cije, nakon čega rekoše: 

- Ako želiš, idi mužu! 

- Kako da odem mužu u Medinu, a da osta- 
vim dijete, komad svoje džigerice, u Mekki 
kod Benu Abdul-Eseda?! Kako da budem 
mirna i spokojna i da mi suze prestanu teći, 
da budem u muhadžirluku, a moj sinčić u 
Mekki i da o njemu ne znam ništa?! 

Neki ljudi vidješe koliko sam bila tužna za 
sinom, i u njima se probudiše emocije. Srca im 
postaše milostivija, pa odoše ljudima iz Benu 
Eseda zamoliti ih da mi vrate dijete. Uspješe 
ih nagovoriti da mi se smiluju, i tako mi vratiše 
sina. 

Nisam se htjela zadržati u Mekki više ni jed- 
nog trenutka da bih našla nekoga ko bi puto- 
vao sa mnom do Medine. Bojala sam se da mi 
se opet ne desi nešto neočekivano ili da mi 
se opet ne ispriječi neka prepreka koja bi mi, 
iznova, onemogućila susret s mužem. Zato sam 
požurila koliko sam mogla, opremila devu za 
put, uzela dijete u naručje i pohitala k Medini 
jedva čekajući da se sretnem s mužem. Bila 
sam potpuno sama. Nisam imala nikoga da me 
na tom putu prati do Medine. 

Nisam došla ni do Ten'ima (na tri milje uda- 
ljenosti od Mekke), kad sretoh Osmana ibn 
Talhu. Kad me vidje samu, začuđeno me upita: 

- Kuda si se zaputila, kćeri Skrbnika putnika? 

- Idem mužu u Medinu. 

- Pa zar nikoga nemaš pratiti te?! 

- Ne, tako mi Boga. Nemam nikoga osim 
Allaha, dž.š., i ovoga sinčića. 

- Tako mi Allaha, neću te ostaviti samu. Ići ću 
s tobom sve dok te ne odvedem mužu u 
Medinu. 

On uze devu za povodac, i nastavismo dalje 
k Medini. 

Tako mi Allaha, nikad u životu nisam vidjela 
plemenitijeg i časnijeg čovjeka od njega. Nigdje 
nismo došli do mjesta gdje bismo se odmorili 
od puta, a da mi nije prizemljio devu, udaljio se 
od nas dok ne siđem s nje, pa tek onda ponovo 
prišao, spustio tovar, i privezao je za obližnje 
drvo. Tek onda bi otišao pod neko obližnje drvo 
i tamo lega da se, u njegovom hladu, odmori. 

Kad bi došlo vrijeme nastavka putovanja, 
prišao bi, opremio mi devu, natovario je tova- 
rom, i priveo mi je, pa je prizemljivo da legne. 
Opet bi se udaljio i rekao mi: "Uzjaši!" Kad bih 
uzjahala i lijepo se smjestila na njoj, on bi pri- 
šao i uzeo je za povodac - opet bismo nastavili 

putovanje. Tako je radio cijelo vrijeme, sve dok 
ne stigosmo do Medine. 

Kad dođosmo nadomak Medine i ugleda- 
smo jedno selo na Kubau (sada jedan od kvar- 
tova Medine), u kojem je živjelo pleme Benu 
Amr ibn Auf, Osman ibn Talha mi reče: Tvoj 
muž je ovdje, u selu. Idi mu s Allahovim blago- 
slovom.' Odmah nakon što to reče, Osman ibn 
Talha se okrenu i vrati u Mekku." 

Tako se sreća ponovo osmjehnu Ummu 
Selemi, r.a., nakon što je dugo bila rastavljena 
od muža. Konačno, ponovo je bila s njim i svo- 
jim sinom. I Ebu Selema, r.a., je s njom jednako 
dijelio radost. Njegov ponovni susret s ženom i 
sinom je bio potresan i dirljiv. 

Od tada, za njih dvoje, počinje put borbe 
na Allahovom, dž.š., putu na čelu s najčasnijim 
Allahovim robom - Muhammedom, s.a.v.s. Njih 
dvoje su se istinski i časno borili na Allahovom, 
dž.š., putu. 

Ebu Selema, r.a., bi žestoko ranjen u Bici na 
Uhudu. Nakon bitke, liječili su ga nekoliko dana, 
sve dok nije potpuno ozdravio. 

Dva mjeseca nakon toga, Allahov Poslanik, 
s.a.v.s., dade zastavu Ebu Selemi, r.a., postavi 
ga na čelo vojske koja je brojala stotinu i pede- 
set boraca i posla ga na pleme Benu Esed 
koje je živjelo u nahiji Fejd. On vrhunski obavi 

zadatak, i, nakon što mu Allah, dž.š., pomoga i 
podari jasnu pobjedu nad neprijateljima, vrati 
se s mudžahidima u Medinu živ, zdrav a uz to 
donije i veliki ratni plijen. 

U ovoj bici, Ebu Selemi, r.a., prokrvari rana 
koju je zadobio na Uhudu. Krv je ponovo tekla 
jednako kao i ranije. Ebu Seleme, r.a., ponovo 
pade u postelju. Dok su ga liječili, Ebu Seleme, 
r.a., reče, Ummu Selemi, r.a: "Čuo sam Allahova 
Poslanika, s.a.v.s., da je rekao: 'Nikoga od musli- 
mana neče zadesiti neki belaj poslije kojega 
kaže: INNA LILLAHI VE INNA ILEJHI RADŽIUN 
(Zaista smo svi mi Allahovi i svi se Njemu vra- 
čamo) i kaže: ALLAHUMME U'DŽURNI Fl MUSI- 
BETI VAHLUF LI HAJREN MINHA (Allahu moj, 
podari mi nagradu zbog ovoga što me snašlo, 
i daj da mi poslije ovoga bude bolje nego što 
je bilo), a da mu Allah, dž.š., ne podari ono što 
bude tražio.'" 

Dok je Ebu Seleme, r.a., bio u takvoj situa- 
ciji, dođe mu Allahov Poslanik, s.a.v.s., u zijaret. 
On i ne završi posjetu Ebu Selemi, r.a., a ovaj 
več ispusti plemenitu dušu. Allahov Poslanik, 
s.a.v.s., mu svojim časnim rukama sklopi oči, 
pa podiže pogled prema nebu i izgovori slje- 
deće riječi: "Allahu moj, oprosti Ebu Selemi, 
podari mu visoko mjesto među Svojim bli- 
skim robovima, daj mu dostojnog zamjenika u 

porodici, i oprosti i nama i njemu, o Gospodaru 
svjetova!" 

Ummu Selema, r.a., je to iskušenje podnijela 
krajnje dostojanstveno i strpljivo kao vjernica 
čije je srce ispunjeno imanom i strpljivošću. 
Pokorno se predala Allahovoj volji i odredbi. 

Ona se sjeti riječi koje joj je, od Allahovoga 
Poslanika, s.a.v.s., prenio njen muž, pa izgovori 
sljedeće: "ALLAHUMME U'DŽURNI Fl MUSIBETI... 
(Allahu moj, podari mi nagradu zbog iskušenja 
koje me je zadesilo...)", ali nikako nije mogla 
izgovoriti nastavak dove: "VAHLUF LI HAJREN 
MINHU (i podari mi bolje nego što sam imala)", 
jer se pitala: "Ko bi to mogao biti bolji od Ebu 
Selema?!" Ipak, pokoravajući se Allahu, dž.š., i 
slijedeći sunnet Allahovoga Poslanika, s.a.v.s., 
prouči dovu do kraja. 

Kad joj je istekao iddet mnogi ashabi je 
počeše prositi. 

U to vrijeme je bio običaj da se ženama 
šehida ukazuje čast ponudom braka kako bi 
time bile zbrinute i osigurane i one i njihova 
djeca. Najprije joj je brak ponudio Ebu Bekr, 
r.a., pa ga je ona blago i uljudno odbila. Nakon 
njega joj brak ponudi i Omer ibn Hattab, r.a., pa 
i njega odbi. Na kraju joj brak ponudi Allahov 
Poslanik, s.a.v.s., na što mu ona reče: "Dobro 
došao, Allahov Poslaniče! Kako bih te mogla 

odbiti... ali... ja sam jako ljubomorna i... bojim 
se da kod mene ne primijetiš nešto zbog čega 
bi me Allah kaznio. Osim toga, ja sam žena koja 
je već ušla u godine, a ima i djecu." 

Nakon što ču njene izgovore do kraja, Allahov 
Poslanik, s.a.v.s., joj odgovori: "Ti kažeš da si žena 
u godinama, ja sam još stariji od tebe. A, ionako, 
nije sramota čovjeku da se kaže da je oženio sta- 
riju ženu od sebe. To što kažeš da imaš djecu, 
pa o njihovoj opskrbi če se brinuti Allah i Njegov 
Poslanik. Ako kažeš da si jako ljubomorna žena, 
pa ja ču zamoliti Allaha da ti to otkloni." 

I tako se desi taj blagoslovljeni brak između 
Allahovoga Poslanika, s.a.v.s., i Ummu Seleme, 
r.a., ona posta majka pravovjernih. Nakon toga 
se prisjećala riječi Allahovoga Poslanika, s.a.v.s: 
"VAHLUF LI HAJREN MINHA (i podari mi bolje 
nego što sam imala)." Allah, dž.š., joj je podario 
boljega od Ebu Seleme, r.a., darovavši je Svojim 
Poslanikom, s.a.v.s. 

*** *** *** 

UMMU EL-FADL BINT EL-HARIS 

Njeno ime je Lubaba bint el-Haris. Rođena 
je sestra majke pravovjernih, Mejmune bint el- 
Haris, r.a., a tetka Halida ibn Velida, r.a. 

Ummu el-Fadl, r.a., je primila islam vrlo rano, 
na samom početku pozivanja u islam. Bila je 
druga žena koja je primila islam, nakon majke 
pravovjernih Hatidže, r.a. 

Ummu el-Fadl, r.a., je zanijela Abdullaha, 
r.a., u vrijeme mušričkoga bojkota Allahovoga 
Poslanika, s.a.v.s., njegove porodice i ashaba 
koji su bili smješteni na jednom putu koji je 
pripadao plemenu Benu Hišam, na obližnjem 
brdu. 

Povod tom bojkotu je mušrička ozlojeđenost 
zbog stalnoga povećanja broja pristalica Allaho- 
voga Poslanika, s.a.v.s., naročito zbog prihvaća- 
nja islama od strane Hamze ibn Abdulmuttaliba, 
r.a., i Omera ibn Hattaba, r.a., to što su muhad- 
žiri u Abesiniji bili spokojni, sigurni i zaštićeni od 
strane Nedžašija - vladara Abesinije. 

Mušrici su svakodnevno uviđali da se islam 
konstantno širi, da dobija nove pristalice 
u raznim plemenima, pa se dogovoriše da 

zajedno ubiju Allahovoga Poslanika, s.a.v.s. 
Kada vijest o tome dođe do Ebu Taliba, on uze 
Allahovoga Poslanika, s.a.v.s., u posjedu Benu 
Hašima. Ebu Talib sakupi dva plemena, Benu 
Hašim i Benu Abdilmuttalib, i naredi im da ne 
dozvole Kurejšijama da ubiju Allahovoga Posla- 
nika, s.a.v.s. Oni svi poslušaše zapovijed njihova 
prvaka Ebu Taliba, i čak i nevjernici iz ta dva 
plemena staviše se u zaštitu Allahovoga Posla- 
nika, s.a.v.s. Kod Arapa je i u džahilijjetu bio 
raširen običaj da maksimalno pružaju zaštitu 
svojim suplemenicima i rodbini. Niko od njih 
nije odstupio od tog običaja, osim Ebu Leheba 
koji se pridruži Kurejšijama u zlostavljanju Alla- 
hovoga Poslanika, s.a.v.s., i njihovom neprija- 
teljstvu i nasilju prema njemu. 

Kad Kurejšije vidješe koliko su Benu Hašim i 
Benu Abdilmuttalib spremni i odlučni pomoći 
i štititi Allahovoga Poslanika, s.a.v.s., odlučiše 
izolovati ih i bojkotirati. Bojkot je podrazumije- 
vao da se od njih ne žene i ne udaju i da s njima 
ne trguju. Nisu željeli nikakvo izmirenje dok im 
ne izruče Allahovoga Poslanika, s.a.v.s. 

Bojkot potraja tri godine. Cijelo to vrijeme, 
ljudi su trpjeli glad i žeđ. Samo im je ponešto 
krijomice dolazilo. 

Kad Ummu el-Fadl, r.a., rodi Abdullaha, El- 
Abbas, r.a., ga uze i ponese Allahovom Posla- 

niku, s.a.v.s. On mu obavi tahnik 92 pljuvačkom 
iz časnih usta, s.a.v.s. Abdullah ibn el-Abbas, 
r.a., je kasnije postao najbolji komentator 
Kur'ana i poznavaoc šerijatskih propisa. Zvali su 
ga Terdžumanul-Kur'an (komentator Kur'ana), 
Habrul-ummah (največi učenjak ummeta), a 
zbog silnoga znanja El-Bahr (more). 

Allahov Poslanik, s.a.v.s., i njegovi ashabi, 
nakon što proživješe svu tu patnju i mučenja 
od strane mekanskih mušrika, učiniše hidžru u 
Medinu. Ummu el-Fadl, r.a., ostade u Mekki uz 
supruga El-Abbasa, r.a. Ona je u Mekki nestr- 
pljivo očekivala sve vijesti koje su im dolazile iz 
Medine, jer joj je stalo da zna u kakvoj je situ- 
aciji Allahov Poslanik, s.a.v.s., i njegovi ashabi, 
muhadžiri i ensarije, r.a. 

Ebu Rafi, r.a., štićenik Allahovoga Poslanika, 
s.a.v.s., prenosi zanimljivu priču vezanu za 
Ummu el-Fadl, r.a., dok je bila u Mekki, nakon 
što je Allahov Poslanik, s.a.v.s., učinio hidžru u 
Medinu, pa kaže: "Bio sam sluga Abbasu ibn 

" Tahnik je čin pri kojem bi Allahov Poslanik, s.a.v.s., 
u svojim ustima sažvakao hurmu i stavio je novoro- 
đenčetu u usta. To je činio odmah po rođenju djeteta 
prije nego počne dojiti, tako da prvo što dijete proba 
na ovom svijetu bude hrana pomiješana s pljuvačkom 
Allahovog Poslanika, s.a.v.s., jer je ona blagoslovljena i 
time dio blagoslova ulazi u organizam novorođenčeta 
do kraja života. 

Abdulmuttalibu, r.a. Islam je već bio ušao u našu 
kuću. Ummu el-Fadl i ja smoveć bili primili islam. 
Allahov neprijatelj Ebu Leheb, je izostao iz Bitke 
na Bedru, pa kada, u Mekku, stiže vijest o pogi- 
biji i stradanju mušrika na Bedru, Allah ga ponizi 
i unesreći, a mi osjetismo snagu i ponos. 

Ja sam bio slabašan čovjek. Pravio sam stri- 
jele koje sam oblikovao u sobi gdje je bio Zem- 
zem, a Ummu el-Fadl je sjedila pored mene. Bili 
smo jako sretni zbog vijesti o porazu mušrika 
na Bedru i pobjedi muslimana koju im je Allah 
podario. 

Ebu Leheb nije mogao vjerovati da su ih 
muslimani pobijedili. Kad dođe Ebu Sufjan, on 
ga pozva: 

- Dođi ovamo, bratiću! Šta se to desilo s našim 
ljudima?! 

- Neki ljudi nas presretoše na putu. Kada uđo- 
smo u borbu s njima, u pomoć im pristigoše 
konjanici na šarenim konjima koji su jezdili 
između neba i Zemlje. 

Ja rekoh: To su bili meleki', a Ebu Leheb me 
ošamari koliko je god mogao, pa me, nakon 
toga, počeo udarati čime je stigao. Ummu el- 
Fadl uze jednu motku koja je bila u sobi, pa ga 
njome udari po glavi, poprilično mu rasječe 
glavu i Ijutito povika: 'Junačiš se nad njim 
zbog toga što je njegov zaštitnik odsutan?!' 

Ebu Leheb, ponižen i prezren, smjesta ustade i 
pobježe. Tako mi Boga, nakon toga nije živio ni 
sedam dana, a Allah mu dade neku bolest i on 
sav bubuljičav umrije." 

Ummu el-Fadl, r.a., je dobila posebno mje- 
sto kod Allahovoga Poslanika, s.a.v.s., zbog svih 
vrlina i lijepih osobina kojima se odlikovala. 
Bila je uzorita vjernica, bogobojazna i predana. 
Mnogo je postila i na dobro podsticala, odlično 
je poznavala fikh i, uzto, znala Kur'an i još dosta 
stvari napamet. 

Ummu el-Fadl, r.a., je dojila Husejna sina Fati- 
minog, a unuka Allahovoga Poslanika, s.a.v.s., 
zajedno sa svojim sinom, Kusemom, koji je bio 
brat po mlijeku s Husejnom, r.a. 

Dala je doprinos širenju nauke i sunneta 
Allahova Poslanika, s.a.v.s., pa je prenijela tride- 
set hadisa od njega. Od nje su te hadise dalje 
prenijeli mnogi ashabi i tabiini. 

Koliko je bila bistra, razborita i pronicljiva 
žena dovoljno nam govori vjerodostojan pri- 
mjer, a radi se o slučaju u kojem su se ljudi 
razišli po pitanju toga da li je Allahov Poslanik, 
s.a.v.s., na dan Arefata postio ili nije. Neki su 
govorili da toga dana posti, a drugi su govorili 
da ne posti. Ona se dosjeti i posla Allahovom 
Poslaniku, s.a.v.s., jednu posudu s mlijekom, a 
on bijaše na devi, pa je uze i napi se. 

Ummu el-Fadl, r.a., je preselila na Ahiret za 
vrijeme vladavine Osmana ibn Affana, r.a., dže- 
nazu joj je klanjao treći halifa. 

Ukopana je u Bekiji, pored sestara, uzoritih 
sahabijki koje su primile islam još od same nje- 
gove zore. Neka je Allah, dž.š., zadovoljan njom, 
neka joj se smiluje onako kako to samo On može 
i neka je nastani u savršenom izobilju Firdevsa. 

*** *** *** 

FATIMA BINT EL-HATTAB 

Fatima bint el-Hattab, r.a., je rođena sestra 
Vladara pravovjernih, Omera ibn el-Hattaba, 
r.a., a supruga časnoga ashaba, Seida ibn 
Zejda, r.a., jednoga od deseterice obradovanih 
Džennetom. 

Fatima, bit el-Hattab, r.a., je primila islam u 
vrijeme njegove pojave u Mekki, i time stekla 
čast jedne od prvakinja Allahove vjere, koja se 
temelji na svjedočenju da nema drugoga boga 
osim Allaha i da je Muhammed, s.a.v.s., Njegov 
rob i Poslanik. 

Allah, dž.š., je Fatimi, r.a., ukazao i tu čast da 
je baš u njenoj kuči svjetlo imana osvijetlilo srce 
njenoga brata Omera ibn el-Hattaba, r.a. 

Mekanski mušrici su ljude koji su povjero- 
vali Allahovom Poslaniku, s.a.v.s., stavljali na 
raznorazne muke i patnje, kako bi ih time odbili 
od njihove vjere i ponovo vratili u nevjerstvo. 
Omer ibn el-Hattab, r.a., je, u džahilijjetu, bio 
žestok i opasan čovjek, temperamentan i oštre 
naravi. Pripadao je onoj klasi ljudi koja je bila 
prepreka pozivu Allahovoga Poslanika, s.a.v.s., 
u Mekki. Ispoljavali su jasno neprijateljstvo 

166 



Priče iz živo ta sahabijki / Oporuke Allahovog Poslanika 

prema sljedbenicima Muhammeda, s.a.v.s. Pri- 
padao je onima koji su srdžbu i nasilje ispolja- 
vali na nezaštićenim sljedbenicima Allahovoga 
Poslanika, s.a.v.s. 

Ali, uprkos tome što je Omer ibn el-Hattab, 
r.a., u džahilijjetu bio jedan od najljućih pro- 
tivnika muslimana, Allahov Poslanik, s.a.v.s., je 
vidio da bi njegovo prihvaćanje islama bilo od 
velike važnosti za islam i muslimane. Zbog toga 
je često molio Allaha, dž.š., da Omera uputi u 
islam. 

Tirmizi i drugi prenose hadis od Abdullaha 
ibn Omera, r.a., u kojem stoji da je Allahov 
Poslanik, s.a.v.s., rekao: "Allahu moj, počasti 
islam time što ćeš uputiti jednoga od dvojice 
Tebi dražih ljudi: Ebu Džehla (Amr ibn Hišam) ili 
Omera ibn el-Hattaba." 

Prije nego je Omer ibn el-Hattab, r.a., pri- 
hvatio islam, bilo je nagovještaja da će se nešto 
tako uskoro desiti. Tome svjedoči i predanje 
koje prenosi Ibn Ishak od Ummu Abdillah bint 
Ebi Hasme, supruge časnoga ashaba Amira ibn 
Rebie, r.a., u kojem kaže: "Kad smo, kao muhad- 
žiri, pošli u Abesiniju, a Amir je već otišao srediti 
nam neke stvari; u susret mi dođe Omer ibn el- 
Hattab. Od njega smo cijelo vrijeme doživlja- 
vali nezgode, trpjeli nasilje i teror. Kad mi priđe, 
upita me: 

- O Ummu Abdillah, je li to odlazite nekud? 

- Da, tako mi Boga, idemo Allahovom 
zemljom. Previše ste nas zlostavljali i mučili, 
pa nam Allah, evo, podari izlaz i spas. 

- Neka Allah bude s vama. 

Tog dana sam prvi put na njegovom licu pri- 
mjetila blagost, koju nikad do tada ne vidjeh na 
njemu. On se okrenu od nas i otiđe, prmijetila 
sam da mu je bilo žao što selimo. 

Kad dođe Amir, ja mu rekoh: 

- O Ebu Abdullahu, da si samo vidio kako 
je, maloprije, Omer bio blag prema nama i 
tužan zbog našega odlaska! 

- Da nisi pomislila kako će prihvatiti islam?! 

- Jesam, baš sam to pomislila. 

- Prije će Hattabov magarac prihvatiti islam 
nego što će ga prihvatiti Omer! 

On je to tako rekao zato što je bio svjestan 
nedaća koje smo doživljavali od Omera ibn 
el-Hattaba i što je poznavao njegovu grubost 
i osorost." 

Kurejšije se, jednoga dana, sakupiše u Mekki 
i, nakon dugog vijećanja i razmatranja pitanja 
Allahovoga Poslanika, s.a.v.s., zaključiše da je 
njegovo ubistvo najbolje i najprikladnije rješe- 
nje. Upitaše: "Ko će ubiti Muhammeda?" "Ja ću 

ga ubiti" - javi se Omer ibn el-Hattab. "Dobro, 
ti ćeš to učiniti, Omere!" - rekoše. 

Jednoga podneva, po jako žestokoj vrelini, 
Omer ibn el-Hattab, sa sabljom u ruci, iziđe iz 
kuće s ciljem likvidacije Allahovoga Poslanika, 
s.a.v.s. Na putu ga susrete Nuajm ibn Abdillah 
en-Nehham, pa ga upita: 

- Omere, kuda si se zaputio? 

- Odoh ubiti ovoga čovjeka koji je promijenio 
vjeru predaka, rasturio Kurejšije, uništio im 
snove, omalovažio im vjeru i uvrijedio nji- 
hova božanstva. 

- Ružan li je put na koji si pošao, Omere! Tako 
mi Allaha, zavaravaš se sobom... Zar misliš da 
će ti pleme Benu Menaf pustiti mirno hodati 
zemljom ako ubiješ Muhammeda?! 

Njih dvojica se toliko žestoko počeše rasprav- 
ljati da podigoše glasove jedan na drugoga, 
Omer mu reče: 

- Smio bih se zakleti da si i ti već promijenio 
vjeru. Da znam da si to uradio, počeo bih od 
tebe. Odmah bih te ubio! 

Kad Nuajm vidje da Omer ne želi odustati, 
reče mu: 

- Samo ti kažem da su islam prihvatili i tvoja 
sestra i tvoj zet. Napustili su i tebe i tu tvoju 
zabludu koju još uvijek slijediš. 

Kad Omer ču da su mu sestra i zet primili 
islam, obuze ga srdžba i sav planuo se zaputi 
prema njihovoj kući. Kad stiže do njihove kuće 
i pokuca na vrata, iz kuće se začu glas: 

- Koje?! 

- Ibn el-Hattab! 

Njih dvoje su držali u rukama i učili ono što 
je već objavljeno. Kad čuše Omerov glas, osje- 
tiše koliko je srdit, pa skočiše i sakriše se. U žurbi 
zaboraviše jednu stranicu na podu. 

Kad Omer uđe u kuću i kad ga sestra vidje, 
na njegovom licu osjeti da je došao sa zlom 
namjerom, pa onu stranicu sakri pod butinom. 
Omer ih upita: 

- §ta ste ovo nerazumljivo i krijući izgovarali?! 

Njih dvoje su učili su Et-Ta-Ha. Sestra mu 
odgovori: 

- Nešto smo pričali. 

- Izgleda da ste promijenili vjeru, i ostavili 
vjeru predaka?! 

Njegov zet, Seid, r.a., mu, na to, reče: 

- Omere, a šta bi ti učinio kada Istina ne bi bila 
u tvojoj vjeri? 

Čim to ču, Omer planu, skoči na njega, 
zgrabi ga za bradu, poče ga mlatiti i sjede mu 
na prsa. Njegova sestra pokuša braniti muža, 

a Omer je tako snažno ošamari da joj raskrvari 
lice. Fatima, srdito povika na brata: 

- Allahov neprijatelju, zar me udaraš samo 
zato što Allahu nikoga ravnim ne smatram, 
i samo Njega Jednoga obožavam?! 

- Da! 

- Učini što god hoćeš! Svjedočim da nema 
boga osim Allaha i daje Muhammed Njegov 
poslanik! Primili smo islam uprkos tebi! 
Kad Omer ču njene riječi i vidje joj okrvav- 
ljeno lice, pokaja se za ono što je maločas uči- 
nio, pa reče: 

- Dajte mi tu stranicu da pročitam. 

- Ti si nečist! Samo ga čisti smiju dodirivati. 
(El-Vakia, 79) Idi i očisti se! - odgovori mu 
Fatima. 

Omer ustade i okupa se, a ona mu dade onu 
stranicu. On je uze, pogleda kao da uroni u nju, 
poče čitati suru Ta-Ha: U ime Allaha, Milostivog, 
Samilosnog Ta-ha. Ne objavljujemo Kur'an da 
se mučiš, već da bude pouka onome koji se boji, 
objavljuje ga Stvoritelj Zemlje i nebesa visokih, 
Milostiv, koji upravlja svemirom svim. Njegovo je 
što je na nebesima i što je na Zemlji i što je između 
njih i što je pod zemljom! Ako se ti glasno moliš, - 
pa, On zna i šta drugom tajno rekneš i što samo 
pomisliš! Allah, drugog boga osim Njega nema, 
najljepša imena ima! (Ta-Ha, 1-8) 

Allahove Riječi ostaviše neopisiv dojam na 
Omera i on se, sav zaprepašćen, zapita: 

- Pa, zar od ovoga Kurejšije bježe?! 

Zatim nastavi dalje čitati suru Ta-Ha. Kad 
dođe do Allahovih riječi: Ja sam, uisitnu, Allah, 
drugog boga, osim Mene, nema; zato se samo 
Meni klanjaj i molitvu obavljaj - da bih ti uvijek 
na umu bio! Čas oživljenja će sigurno doći- od 
svakog ga tajim -, kad će svaki čovjek prema 
trudu svome nagrađen ili kažnjen biti. I neka te 
zato nikako ne odvrati od vjerovanja u Nj onaj 
koji u Njega ne vjeruje i koji slijedi strast svoju, pa 
da budeš izgubljen. (Ta-ha, 14-16) Omer, reče: 

- Onaj Koji govori ove stvari, zaslužuje da se 
pored Njega niko drugi ne obožava. . . Recite 
mi gdje je Muhammed! 

Tako Omer ibn el-Hattab užurbano otiđe 
Allahovom Poslaniku, s.a.v.s., i njegovim asha- 
bima koji bijahu u El-Erkamovoj kući, i pred 
Allahovim Poslanikom, s.a.v.s., obznani pripad- 
nost islamu. Muslimani se tome toliko obra- 
dovaše da izgovoriše tekbir tako glasno da se 
cijela Mekka zatrese. 

Omerov pre'azak na islam je, u istinu, bio 
velika blagoda' za islam i ogromna čast i dosto- 
janstvo za muslimane. S druge strane, mušrici 
su time bili još više poniženi i prezreni. 

Fatima bint el-Hattab, r.a., je bila neopisivo 
sretna prelaskom njenoga brata na islam, a svi 
su njegovo prihvaćanje islama smatrali velikom 
prednošću muslimana. Omerovim prelaskom 
na islam počinje potpuno nova i drugačija 
etapa pozivanja u Allahovu vjeru." 

Od Abdullaha ibn Mes'uda, r.a., se prenosi 
da je rekao: "Omerov prelazak na islam je 
predstavljao otkrovenje; njegova hidžra je bila 
pobjeda, a njegov hilafet milost Allaha, dž.š. 
Mi, slabašniji i nejaki muslimani, nismo klanjali 
kod Kabe sve dok Omer nije prešao na islam, 
a kada je on prihvatio islam, borio se sve dok 
nije klanjao kod Kabe, a s njim smo, onda, i mi 
klanjali." 

Neka je Allah zadovoljan s Fatimom bint el- 
Hattab, r.a., njenim bratom i mužem. Neka joj 
za sve što je učinila za islam i muslimane plati 
najljepšom nagradom i neka nas sve zajedno 
sakupi pod okrilje Svoje milosti na Sudnjem 
danu. Amin! 

*** *** *** 

ESMA BINTUMEJS 

I Esma bint Umjes, r.a., je prihvatila islam 
na početku njegove pojave. Bila je jedna od 
prvih koje su prešle na islam. Dala je, Allaho- 
vom Poslaniku, s.a.v.s., prisegu na pokornost i 
učinila je hidžru u Abesiniju, zajedno s mužem, 
Džaferom ibn Ebi Talibom, r.a., amidžićom Alla- 
hovoga Poslanika, s.a.v.s., bježeći tako od nasr- 
taja i terora mekkanskih mušrika. 

Mušrici su muslimanima zadavali izuzetno 
teške udarce bojkotom kojim su sprječavali da 
im dođe bilo kakva vrsta pomoći. Ništa im nije 
moglo biti dostavljeno - ni hrana ni piće - osim 
ono što bi neko uspio krijući dostaviti. Od silne 
gladi, dok su bili izolirani na Ebu Talibovoj teri- 
toriji, muslimani su, nekoliko godina, bili prisi- 
ljeni jesti lišće s drveća. 

Esma, r.a., i njen muž su doživjeli dosta 
muke i patnje od mekkanskih mušrika, pa im 
je Allahov Poslanik, s.a.v.s., i njima sličnim neza- 
štićenim muslimanima, dopustio učiniti hidžru 
u Abesiniju. Esma, r.a., je u Abesiniji rodila troje 
djece: Abdullaha, Auna i Muhammeda. Lijepo 
se i majčinski trudila odgojiti djecu, a i mužu 

dati njegovo pravo. Ostavila je rodnu grudu, 
porodicu i prijatelje s ciljem spašavanja vjere. 
Strpljivo je podnosila tuđinu i sve tegobe koje 
su joj se dešavale na tom putu, da bi stekla Alla- 
hovo zadovoljstvo. 

Kurejšijama se nikako nije dopalo što ashabi 
čine hidžru u Abesiniju, u kojoj nalaze sigurnost, 
mir i spokoj, i u kojoj su zaštićeni pod okriljem 
pravedne vlasti. Oni Nedžašiju poslaše dvojicu 
ljudi koji su se odlikovali retoričkim sposobno- 
stima i zatražiše da im isporuči muhadžire koji 
su kod njega našli utočište. Njih dvojica rekoše 
abesinijskom kralju: 

- Vaše Veličanstvo, u vašu zemlju su došli neki 
naši lahkomisleni ljudi koji su se odmetnuli 
od vjere svoga naroda, a nisu ušli u vašu 
vjeru. Izmislili su novu vjeru koju ni mi ni Vi 
ne poznajemo. Nas je po njih poslao naj- 
ugledniji dio našega i njihovoga naroda, 
među kojima su očevi, amidže i rodbina, pa 
tražimo da nam ih vratite. 

- Neču vam ih vratiti dok ih ne pozovem i ne 
popričam s njima. Želim vidjeti o čemu se 
radi. Oni su ljudi koji su našli utočište u mojoj 
zemlji i odabrali su biti kod mene umjesto 
kod drugoga. 

Nedžaši zatraži da se sretne s muslimanima 
i popriča s njima, kako bi uvidio o čemu se 
stvarno radi. 

Kad Nedžašijev izaslanik dođe muslima- 
nima obavijestiti ih o tome da Nedžaši želi 
s njima porazgovarati. Oni izabraše Džafera 
ibn Ebi Taliba, r.a., da u njihovo ime govori s 
Nedžašijem. 

Džafer, r.a., reče: 

- Cijenjeni kralju, mi smo bili neuk narod u dža- 
hilijjetu. Obožavali smo kamenje i kipove, jeli 
mrcinu, činili razvrat, kidali rodbinske veze, 
loše se odnosili prema komšijama... Jači 
među nama je jeo slabijeg. Bili smo u takvoj 
situaciji sve dok nam Allah ne posla Svoga 
Poslanika koji je jedan od nas. Dobro pozna- 
jemo i njega i njegovo porijeklo. Znamo 
koliko je iskren, povjerljiv, čedan i častan. 
On nas je pozvao vjerovanju u Allaha, dž.š., 
da samo Njega obožavamo i da Mu ravnim 
nikoga ne smatramo; da napustimo kipove i 
idole koje smo do tada obožavali, i mi i naši 
preci. Od nas traži da govorimo samo istinu, 
povjerenje i povjerenu stvar čuvamo, odr- 
žavamo rodbinske veze, lijepo se odnosimo 
prema komšijama, klonimo zabrana i krv 
ne prolijevamo. Zabranjuje nam da činimo 
razvrat, lažemo i neistinu govorimo, imetak 

siročadi jedemo i čestite žene nemoralom 
potvaramo. Naređuje nam da samo Allaha, 
Jedinoga, obožavamo i nikoga Mu ravnim 
ne smatramo. Naređuje nam da obavljamo 
namaz i udjeljujemo milostinju... (nabrojao 
je sve islamske šartove). Mi smo povjero- 
vali onome u što nas poziva, priznali ga za 
poslanika i slijedimo ga u onome što nam 
od Allaha donosi. Obožavamo samo Allaha 
i nikoga Mu ravnim ne smatramo. Ono što 
nam zabrani i mi smatramo zabranjenim, 
a što nam dozvoli i mi smatramo dozvo- 
ljenim. Zbog toga, naš narod prema nama 
poče ispoljavati nesnošljivo neprijateljstvo, 
na teške muke nas stavljati, raznim pat- 
njama nas izlagati da bi nas ponovo vratili 
obožavanju kipova. Oni nas žele navesti 
da ponovo smatramo dozvoljenim sva ona 
pokvarenjaštva i loše stvari koje smo do 
skora takvim smatrali. Kad su nas stavili pod 
kontrolu, veliku su nam nepravdu i zlo počeli 
nanositi. Stijesnili su nam životni prostor i na 
svaki način nastojali odvojiti od naše vjere. 
Mi smo kod Vas potražili utočište i Vama dali 
prednost nad drugima. Želimo ovdje ostati 
još i nadamo se, pravedni Vladaru, da nam u 
tvojoj bizini niko ne smije učiniti nepravdu. 
- Možeš li mi reći nešto od onoga što vam on 
donosi od Allaha? 

- Mogu. 

- Prouči mi to. 

Džafer, r.a., mu prouči početak sure Merjem. 
Nedžašiju potekoše suze. Plakao je sve dok mu 
se cijela brada ne natopi suzama. Plakali su i 
biskupi koji bijahu oko njega, kad čuše ono što 
je Džafer učio. 

Kad Nedžaši sasluša kur'anske ajete, reče: 
"Zaista je ovo što smo čuli i ono što je govo- 
rio Isa svjetlo iz iste svjetiljke. Odlazite vas dvo- 
jica! Tako mi Boga, niti ću vam ih predati niti im 
ovdje iko smije naškoditi." 

Sedme godine nakon hidžre Allahovoga 
Poslanika, s.a.v.s., u Medinu, hidžru u nju učini i 
Esma, r.a., s mužem Džaferom ibn Ebi Talibom, 
r.a., i njihovom djecom. Oni u Medinu dođoše 
baš u ono vrijeme kad muslimani uzeše Hajber 
i osvojiše posljednje židovsko utvrđenje. Kad 
Allahov Poslanik, s.a.v.s., ugleda Džafera, r.a., 
i njegovu porodicu, obasu ga nesvakidašnja 
radost. Tada je rekao: "Ne znam zbog čega bih 
se više radovao: da li zbog toga što smo uzeli 
Hajber ili što nam je došao Džafer?" 

Allahov Poslanik, s.a.v.s., je rekao da oni koji 
su bili u Abesiniji imaju dvije hidžre. 

Od Amira eš-Ša'bija, r.a., se prenosi da je 
rekao: "Kad je Esma došla iz Abesinije, Omer 

ibn el-Hattab joj, u šali, reče: '0 Abesinjanko, 
mi prije vas učinismo hidžru.' 'U pravu si, vjeruj 
mi. Vi ste bili uz Allahovoga Poslanika, s.a.v.s., 
dok vam je hranio gladne i učio neuke, a mi 
smo bili daleko protjerani. Tako mi Boga, spo- 
menut ću to Allahovom Poslaniku.' Otiđe i sve 
mu ispriča, a on joj odgovori: 'Ostali ljudi imaju 
jednu hidžru, a vi dvije.'" 

Esma, r.a., se u Medini pridružila porodici 
Allahovoga Poslanika, s.a.v.s., i često obilazila 
njegove supruge i kčeri. Redovito je bila uz 
Fatimu. Džafer ibn Ebi Talib, r.a., se pridružio 
Allahovom Poslaniku, s.a.v.s., i zajedno s njim je 
išao u nova oslobađanja kao mudžahid na Alla- 
hovom, dž.š., putu. Borio se za Allahovu vjeru 
i muslimane i nastojao da Njegova Riječ bude 
iznad svake druge, visoko uzdižući zastavu 
islama (LA ILAHE ILLALLAHU MUHAMME- 
DEN RESULULAH). Tako je bilo sve do Bitke na 
Mu'ti. 

Toga dana je Esma, r.a., posljednji put ispra- 
tila muža. Muslimanska vojska se pripremala za 
dalek put k sjeveru Arapskoga poluostrva, gdje 
je bila smještena rimska armija na pograničnim 
dijelovima Šama. Džafer, r.a., je bio jedan od 
vojskovođa muslimanske vojske. 

Allahov Poslanik, s.a.v.s., je za prvoga koman- 
danta imenovao Zejda ibn Harisa, r.a., pa ako 

on pogine Džafera ibn Ebi Taliba, r.a., ako i on 
pogine treći komandant će biti Abdullah ibn 
Revaha, r.a. Muslimanska vojska, s. Allahovim 
blagoslovom, pođe na daleki put. 

Do Allahovoga Poslanika, s.a.v.s., doprije 
vijest o pogibiji Džafera ibn Ebi Taliba. Poslanik, 
s.a.v.s., je bio mnogo pogođen tom viješću, što 
je samo po sebi dovoljno govorilo koliko je on 
značio Allahovom Poslaniku, s.a.v.s. 

Allah, dž.š., je Poslanika, s.a.v.s., obavijestio o 
dešavanjima na Mu'ti još prije nego se islamska 
vojska vratila s ratišta. Sva trojica komandanata 
islamske vojske su pali kao šehidi, pa Allahov 
Poslanik, s.a.v.s., zamoli Allaha, dž.š., za njihov 
oprost. On otiđe Džaferovoj kući. Uđe kod Esme, 
r.a., i reče: "Dovedi mi Džaferovu djecu." Ona mu 
ih dovede, a on ih pomirisa i poljubi, oči mu oro- 
siše suze. Kad Esma to vidje, upita ga: 

- Jesi li čuo kakvih vijesti o Džaferu i njegovoj 
vojsci? 

- Jesam. Džafer je danas poginuo na Allaho- 
vom putu. 

Kad to ču, Esma, r.a., zaplaka, jer se njen muž 
više neće vratiti. Allahov Poslanik, s.a.v.s., reče: 
"Napravite hrane Džaferovoj porodici, jer su 
oni sada zaokupljeni iskušenjem." 

Trećega dana po Džaferovoj, r.a., pogibiji na 
Mu'ti, Allahov Poslanik, s.a.v.s., uđe kod Esme, 

r.a., i reče joj: "Nakon isteka ovoga dana, pre- 
stani ispoljavati žalost prema njemu (Džaferu)." 
Esma, r.a., se začudi tome, a spomenu i to da 
su joj djeca postala siročići. Allahov Poslanik, 
s.a.v.s., je upita: "Zar se bojiš siromaštva za svoju 
djecu, a ja sam im zaštitnik (staratelj) i na ovom 
i na Onom svijetu?!". Poslanik, s.a.v.s., prouči 
dovu Allahu, dž.š., za nju i njenu djecu. 

Esma, r.a., je bila jako strpljiva na iskušenju 
koje je pogodilo, stalno je imala na umu Alla- 
hove, dž.š., riječi: One koji, kada ih kakva nevolja 
zadesi, samo kažu: "Mi smo Allahovi i mi ćemo se 
Njemu vratiti!". Njih čeka oprost od Gospodara 
njihova i milost; oni su na pravom putu! (El-Be- 
kara, 156-157) 

Dani su prolazili, Esmi, r.a., je več istekao 
iddet. Ebu Bekr, r.a., joj ponudi brak, i ona se 
udade za njega. 

Kod Arapa je to bio raširen lijep običaj da 
žene šehida počaste ponudom braka kako bi 
zbrinuli i njih i njihovu djecu. 

Ebu Bekr, r.a., je sa sobom na Oprosni hadždž 
poveo i Esmu, r.a., a bila je već trudna, pa mu 
je na putu k Mekki rodila sina Muhammeda. 
Esma, r.a., je te godine obavila hadždž uprkos 
porođajnim bolovima. 

Ona je kod Ebu Bekra, r.a., ostala do njegove 
smrt, pa ga je, kako je i sam ostavio oporuku, 

ogasulila. Nakon što joj je istekao iddet po Ebu 
Bekrovoj smrti, ona se udala za Aliju ibn Ebi 
Taliba, r.a., i rodila mu dva sina, Jahjaa i Auna. 

Esma, r.a., je bila jedna od najrodnijih žena, 
imala je takvu sudbinu, pa je promijenila dosta 
muževa. 

Allahov Poslanik, s.a.v.s., je posvjedočio da 
je Esma, r.a., dobra vjernica, pa je rekao: „Ove 
sestre su, zaista, prave vjernice:" A njih je bilo 
devet sestara. 

Esmi, r.a., je pripala i čast prenošenja hadisa. 
Ona je od Poslanika, s.a.v.s., prenijela šezdeset 
hadisa. 

Preselila je na Ahiret šezdesete godine po 
hidžri, pošto je život ispunila borbom na Allaho- 
vom, dž.š., putu i dobrim djelima. Neka se Allah, 
dž.š., smiluje Esmi, razboritoj i učenoj vjernici, 
strpljivoj, pobožnoj i velikom borcu na Allaho- 
vom putu, i neka joj, zasveštoje učinila za islam 
i muslimane, podari najljepšu nagradu. 

• Kćerke Vjerovjesnika 

• Dužnosti prema djeci, roditeljima i rodbini 

• Ibadet razmišljanja 

• 1 stvari koje vode ka Allahovoj ljubavi 

• Kultura ponašanja kod bolesti, smrti i dženaze 

• Mostovi ljubavi kod ljudi 

• Kultura ponašanja kod jela, oblačenja i spavanja 

• Savršenstvo Kur'ana 

• Lijepa riječ 

• Ramazanu, Bajramu i ulasku u džamiju 

• Hifz (učenje Kur'ana napamet) 

• Shvatanje korijena života 

• Liječenje Kur'anom od ograisanja, sihira i uroka 

• Kako su završili ono koji su vrijeđali Muhammeda s.a.v.s. 

• Zašto sam stvoren 

• Kultura pon. prema komšijama pri gostoprimstvu i putovanju 

• Sedmerica u hladu Arša 

• Bogobojaznost 

• Put na Ahiret 

• Uloga Kur'ana u životu muslimana 

• Svojstva robova Milostivog 

• Kako da usavršimo sami sebe 

• Kur anske priče i poruke sure Kehf 

• Kako su Allahovi poslanici pozivali u islam 

• Smrt i kaburski život 

• Zbirka hadisa I i II 

• Zašto ne smijem griješiti 

• Pod Allahovim okriljem lili 

• Svijet meleka 

• Posljedice srdžbe, mržnje i zavisti 

• Ne zaboravi smrt, kabur i Ahiret 

• U traganju za srećom 

• Poslanikove metode pozivanja u vjeru 



